Datasets:

MLRS

/

maltese_news_headlines

like 0

[ "Nhar il-21 ta' Lulju 2020, l-NAO wassal ittra bl-idejn fir-residenza ta' Schembri", "L-eks Chief of Staff ta' Muscat qed jgħid li rċieva komunikat mill-Awditur Ġenerali fis-27 ta' Lulju; l-Awditur qed jgħid li din l-ittra twasslet ġimgħa qabel.", "Huwa dan l-aħħar żvilupp li feġġ wara li lbieraħ kienet ippubblikata stqarrija oħra iebsa mill-Uffiċċju tal-Awditur Ġenerali b'rabta mad- deal tal-isptarijiet li sewa lil pajjiżna miljuni kbar.", "Fi stqarrija, l-Uffiċċju Nazzjonali tal-Verifika (NAO) irrefera għal dak li ntqal minn Keith Schembri rigward korrispondenza mingħand dan l-Uffiċċju li waslitlu ġurnata qabel il-pubblikazzjoni tal-MoU tal-Vitals.", "L-NAO qal illi kien għamel diversi tentattivi bit-telefon biex jikkuntattja lil Schembri wara li l-involviment tiegħu fil-MoU nġieb għall-attenzjoni tal-Awditur Ġenerali.", "Kif ukoll ipprova jikseb l-indirizz elettroniku ta' Keith Schembri, madankollu ma rnexxilux.", "Fl-istqarrija jintqal illi nhar il-21 ta' Lulju 2020, l-NAO wassal ittra bl-idejn fir-residenza ta' Schembri.", "Dan minbarra li l-istess ittra intbagħtet ukoll bil-posta rreġistrata l-għada, it-22 ta' Lulju 2020.", "B'hekk, l-Awditur igiddeb dak li qal Schembri fl-affidavit tiegħu." ]

[ "Għal darb’ oħra l-poplu Malti u Għawdxi wera li l-ġenerożità tiegħu m’għandix limitu hekk kif waqt il-programm Xarabank tal-Ġimgħa l-Kbira nġabret somma rekord ta’ €553,000 b’risq il-Fondazzjoni Puttinu Cares.", "Fil-programm speċjali ta’ Xarabank il-protagonisti kienu dawk li sabu l-ispalla ta’ għajnuna ta’ Puttinu billi qasmu l-esperjenza tagħhom dwar i", "l-kura li qed jieħdu jew li ħadu u llum fiequ, anke dawk li tilfu lil xi ħadd għażiż għalihom.", "L-appell tal-Fondazzjoni Puttinu Cares intlaqa’ hekk kif ħafna wieġbu għas-sejħa li għamel u ċemplu biex taw id-donazzjoni tagħhom.", "Huwa stmat li 30 familja fix-xahar ikollhom bżonn l-appartamenti ta’ Puttinu fl-Ingilterra.", "Dawn l-appartamenti saru bl-għajnuna tal-ġenerożità tal-poplu Malti u Għawdxi, li kien għadu kemm kompla juriha fil-mixja tal-Ġimgħa l-Kbira meta nġabru €75,000 u kompla juriha waqt il-p", "rogramm Xarabank fejn inġabru €515,027.", "Il-kelma fuq fomm Puttinu f’isem it-tfal morda, l-ġenituri u n-nanniet tagħhom hija waħda… Grazzi." ]

[ "Raġel ċaħad li pprova jsuq fuq Spettur tal-LESA fis-Swieqi nhar l-Erbgħa li għaddew.", "Jacob Farrugia ta' 24 sena mill-Qrendi kien akkużat li rreżista b'mod vjolenti uffiċjal tal-infurzar tal-liġi, heddu, li kkommetta reati relatati ma' sewqan perikoluż, li naqas milli jieqaf meta ordnat u li saq b'veloċita qawwija.", "L-inċident seħħ fid-9 ta' Diċembru hekk kif Farrugia kien qed isuq Opel Corsa fi Triq Sant Andrija s-Swieqi għall-ħabta tas-1:20pm.", "Farrugia wieġeb mhux ħati.", "L-avukat tiegħu, Lennox Vella, talab għal- libertà proviżorja.", "Il-Qorti preseduta mill-Maġistrat Yana Micallef Stafrace, laqgħet it-talba u ħelset lir-raġel fuq garanzija personali ta' €10,000.", "L-Ispettur Matthew Grech mexxa l-Prosekuzzjoni." ]

[ "Il-midja internazzjonali qed tispekula li r-raġuni li ġabu l-awtoritajiet Finlandiżi għal dan ir-raid f’Turku, jiġifieri b’rabta ma’ każ ta’ money-laundering, kienet biss paraventu għaliex huma kienu interessati f’xi ħaġa aktar gravi.", "L-espert dwar is-sigurtà Mark Galeotti qal lil Yle, ir-radju Finlandiż: “Even Al Capone was caught for committing tax crimes!”", "Il-gazzetti u l-mezzi l-oħra tal-midja taw stampa aktar serja ta’ dak li wettqu l-awtoritajiet f’dak ir-raid.", "Dan għaliex Melnikov fl-aħħar snin kien involut fix-xiri ta’ propjetajiet żgħar u kbar fl-inħawi ta’ Turku, belt strateġika ħafna, u saħansitra ippossessa ruħu minn gżejjer żgħar qrib din il-belt u attrezzahom b’mod li fihom jistgħu jinżlu l-ħelikopters.", "Waqt li baqa’ għaddej bin-negozju prinċipali tiegħu ta’ prodotti tal-plumbing permezz tal-kumpanija li huwa jmexxi (Airiston Helmi) kien jieħu interess personali fix-xiri ta’ dawn il-propjetajiet li kien jasal fihom permezz tal-ħelikopter.", "Meta l-awtoritajiet irrealizzaw kemm kien irnexxielu jakkumula propjetajiet, bdew jinkwetaw bis-serjetà għas-sigurtà ta’ pajjiżhom fil-konfront tar-Russja.", "F’kelma waħda, il-midja hi ċerta li r-raid tan-National Bureau of Investigation kien konness mat-tħassib u l-inkwiet li dan kollu kien sempliċiment kumplott organizzat min-naħa tar-Russja.", "Immaġinaw, mela, il-pożizzjoni ta’ pajjiżna f’dan kollu.", "Ċittadin – ‘Malti’ għal kull effett tal-liġi – implikat fi kwistjoni taħraq daqshekk fil-kamp internazzjonali li fiha hemm involut pajjiż, il-Finlandja, li bħalna hu fl-Unjoni Ewropea.", "Veru li passaport ta’ Malta mibjugħ jagħtina bejn wieħed u ieħor miljun ewro.", "Iżda meta dan imur żmerċ, jagħmlilna ħsara irreparabbli… kif jidher li ġara f’dan il-każ." ]

[ "\"Is-saħħa mentali hija importanti daqs is-saħħa fiżika.", "Għaldaqstant irridu ntejbu l-kwalità ta' ħajja tal-persuni li jbatu minn diżordnijiet mentali permezz ta' inklużjoni soċjali u l-protezzjoni tad-drittijiet u d-dinjità tagħhom.\"", "Dan qalu l-kandidat tal-Partit Laburista għall-Elezzjonijiet tal-Parlament Ewropew, Alex Agius Saliba, waqt laqgħa li kellu mal-Fondazzjoni Richmond.", "Dr Agius Saliba saħaq li neħtieġu aktar għarfien dwar is-saħħa mentali biex tingħeleb l-istigma li teżisti u fl-istess waqt intejbu l-benessere taċ-ċittadini u tas-soċjetà kollha.", "Fil-laqgħa mal-Fondazzjoni Richmond, li toffri appoġġ lil persuni li jkunu għaddejjin minn problemi ta' saħħa mentali u lil dawk li jaħdmu u jgħixu ma' dawn il-persuni, ġew diskussi diversi kwistjonijiet marbutin ma' diżordnijiet mentali.", "Il-Fondazzjoni semmiet kif matul is-sena li għaddiet kienu aktar minn 2,000 persuna li talbu l-għajnuna tagħha.", "Ġie diskuss kif permezz tal-edukazzjoni jistgħu jiġu eliminati l-istigma u l-preġudizzju li jeżistu fuq dan is-suġġett.", "Il-kandidat għall-Elezzjonijiet tal-Parlament Ewropew issuġġerixxa li t-tfal għandhom jiġu mgħallma sa minn età żgħira dwar il-problemi ta' saħħa mentali biex ma jiddejqux ifittxu l-għajnuna u biex ma jħarsux lejn dawn il-problemi bħala xi ħaġa tal-mistħija jew umiljanti.", "Huwa qal ukoll li persuni li jkollhom ċertifikat ta' mard minħabba diżordnijiet mentali għandhom jingħataw il-permess li joħorġu fil-miftuħ u jgawdu l-ambjent ta' barra u mhux jingħalqu ġewwa djarhom minkejja li jkunu fuq sick leave.", "Filwaqt li ċerti problemi ta' saħħa jirrikjedu li persuna toqgħod ġewwa biex tirkupra u tfiq, l-ambjenti miftuħin huma ta' benefiċċju għas-saħħa mentali.", "\"Persuna minn kull erbgħa tesperjenza problemi ta' saħħa mentali matul ħajjitha.", "Din l-istatistika turi biċ-ċar li rridu naqbdu l-barri minn qrunu u niffaċċjaw ir-realtà.", "Għadda ż-żmien li nistħu jew nibżgħu nitkellmu dwar dan is-suġġett.", "Kulmin xi mument jew ieħor f'ħajtu jbati minn diżordni mentali jrid isib l-appoġġ u jingħata għajnuna professjonali.", "Il-ħidma li ssir mill-Fondazzjoni Richmond tfisser ħafna għal min għaddej minn tali sfidi,\" saħaq Dr Agius Saliba.", "Filwaqt li rrikonoxxa l-avvanzi li saru fuq livell nazzjonali f'dan ir-rigward, Agius Saliba qal li jeħtieġ li jkun hemm aktar skambju ta' informazzjoni bejn l-Istati Membri tal-UE dwar is-saħħa mentali bil-għan li, apparti l-politika nazzjonali, is-suġġett ikun indirizzat b'mod ħolistiku fuq livell Ewropew.", "Id-diżordnijiet mentali huma fost l-aktar kategoriji ta' mard prevalenti fl-Unjoni Ewropea, tant li jeżisti r-riskju li jsiru \"il-kanċer tas-seklu 21\".", "Id-diżordnijiet mentali huma waħda mill-kawżi ewlenin li jwasslu biex persuna ma tmurx għax-xogħol u anke tasal biex tirtira qabel iż-żmien.", "Alex Agius Saliba temm jgħid li jekk irridu soċjetà f'saħħitha minn kull aspett, is-saħħa mentali trid titpoġġa bħala prijorità fil-ħidma kemm nazzjonali kif ukoll Ewropea." ]

[ "Inċident dalgħodu jħalli tnejn minn nies isofru minn ġrieħi gravi", "Illum, għall-ħabta tal-4:00 a.m, il-Pulizija ġiet infurmata li kien għadu kemm seħħ inċident tat-traffiku bejn erba’ vetturi ġewwa Triq Sant’ Andrija, Pembroke.", "Il-Pulizija tad-Distrett marru mill-ewwel fuq il-post u minn stħarriġ preliminari li sar irriżulta li l-impatt seħħ bejn Volkswagen Passat misjuqa minn raġel ta' 42 sena residenti l-Isla, Fiat 500 misjuqa minn mara ta’ 21 sena residenti Swieqi, Toyota Yaris misjuqa minn raġel Taljan ta’ 33 sena u residenti Raħal Ġdid u Nissan Micra misjuqa minn mara ta’ 23 sena.", "Fit-Toyota Yaris, kien hemm ukoll tfajla Taljana ta’ 17-il sena residenti l-Għargħur, tfajla oħra ta’ 17-il sena residenti San Pawl il-Baħar u ġuvni ta’ 16-il sena.", "Involuti fl-inċident kien hemm ukoll ġuvni Taljan ta’ 19-il sena residenti l-Mosta, ġuvni Taljan ta 16-il sena resideni l-Għargħur u tfajla Taljan ta’ 16-il sena residenti San Ġwann.", "Dawn kollha kienu passiġiera fin-Nissan Micra.", "Fuq il-post issejħu membri mid-Dipartiment tal-Protezzjoni Ċivili kif ukoll ambulanzi li ħaddu lin-nies kollha l-Isptar Mater Dei għall-aktar assistenza medika.", "Aktar tard, il-mara ta’ 21 sena u tfajla ta’ 16-il sena ġew iċċertifikati li qed issofru minn ġrieħi gravi.", "L-irġiel ta’ 42 sena u 33 sena, il-mara ta’ 23 sena, it-tfajla ta’ 17-il sena u l-ġuvni ta’ 16-il sena kollha ġew iċċertifikati li qed issofru minn ġrieħi ħfief.", "Il-ġuvintur ta’ 19-il sena u 16-il sena, u t-tfajla ta’ 17-il sena ma sofrewx ġrieħi.", "L-investigazzjonijiet qed jitmexxew mill-Pulizija tad-Distrett ta’ San Ġiljan." ]

[ "Il-Kap Eżekuttiv tal-Fondazzjoni għas-Servizzi Mediċi, Carmen Ciantar, qalet li qed jitħejja sptar apposta b’madwar 60 sodda li se jkun iddedikat għall-pazjenti bil-Covid-19 li jkollhom bżonn il-kura.", "Intervistata waqt l-aħbarijiet ta’ TVM ilbieraħ, is-Sinjura Ciantar qalet li wara laqgħa li saret fi tmiem il-ġimgħa, ġie deċiż li dan l-isptar isir f’Mater Dei, biex ikunu jistgħu jiġu utilizzati bl-aħjar mod ir-riżorsi umani." ]

[ "Fi stqarrija l-Partit Nazzjonalista insista li mexa mal-pjan li tħejja u d-dejn naqas mhux żdied u qed jintlaħqu l-pagamenti kollha dovuti", "Il-Partit Nazzjonalista serraħ ras dawk li ħadu sehem fl-iskema Ċedoli u insista li l-Partit ma għandu l-ebda problema li jlaħħaq mal-obligazzjonijiet tiegħu biex iħallas lura lil dawk li selfuh il-flus.", "“L-iskema Ċedoli kienet suċċess mill-ewwel ġurnata u l-iskema kompliet tikseb l-appoġġ,” saħqet l-istqarrija.", "Il-Partit Nazzjonalista kien qiegħed jirreaġixxi għall-istorja ppubblikata fuq MaltaToday dwar id-dejn tal-Partit Nazzjonalista u li skont sorsi differenti u eks uffiċjali tal-PN dan ilaħħaq it-", "€34 miljun", "Min-naħa tiegħu, il-Partit Nazzjonalista qed jiċħad dan, anke jekk saħaq li d-dejn tal-Partit ilaħħaq il-miljuni.", "Insista li l-Partit Nazzjonalista mexa mal-pjan li tħejja u d-dejn naqas mhux żdied u qed jintlaħqu l-pagamenti kollha dovuti.", "L-istqarrija saħqet ukoll li sena wara sena d-dejn ta’ Media.Link qed jonqos ukoll b’rata mgħaġġla biex ma tibqax tagħmel aktar telf.", "Fl-aħħar jiem kemm Clyde Puli u Robert Arrigo saħqu li l-amministrazzjoni ta’ Adrian Delia wirtet sitwazzjoni finanzjarja prekarja u t-tnejn li huma tefgħu t-tort fuq l-amministrazzjonijiet preċedenti, partikolarment dik ta’ Gonzi bejn l-2004 u l-2012, fi żmien meta l-PN bena mill-ġdid id-Dar Ċentrali.", "Arrigo saħansitra qal li kienu għadu kemm ħallas għall-madum tal-irħam li nxtara qabel l-elezzjoni tal-2008 u li kien għadu qed iħallas kontijiet ta’ qabel l-istess elezzjoni.", "Intant, l-eks President tal-Eżekuttiv tal-Partit Nazzjonalista, Ann Fenech saħqet li l-amministrazzjoni Busuttil", "ħalliet lill-PN f'sitwazzjoni finanzjarja aħjar mill-2013" ]

[ "Nhar il-Ħamis li għadda, marret għal żjara outpatients fl-isptar Mater Dei u uffiċjal tas-sigurtà daħqet biha għax ħasbitha raġel.", "TVM tkellem ma' Gabriella Cassar Meli li qalet li l-umiljazzjoni li ħasset kienet kbira, u appellat għar-rispett u dinjità għaliex b'kummenti bħal dawn bniedem dgħajjef imur il-baħar.", "Garbiella Cassar Meli ta' 31 sena qasmet ma' TVM dak li għaddiet minnu din il-ġimgħa, meta bla qatt ma stenniet, ġiet irredikolata minn uffiċjal tas-sigurtà fl-isptar Mater Dei.", "\"Kelli appuntament l-isptar għand Gynae, waqqfitni security ħabba l-Covid, u qaltli li l-irġiel ma jmorrux gyane, għedtilha jiena mara tista' tgħidli fejn, u qaltli tini ċans ħa nidħaq, u bellħitni dil-mara\".", "Minbarra t-tensjoni li kellha għax kienet l-isptar, Gabriella qalet li rrabjat b'dak li ġara.", "Hija riedet twassal messaġġ lil din l-uffiċjal tas-sigurtà.", "\"Toqgħod attenta xi tgħid, persuna m'għandekx tindirizzaha femminil jew maskil, aħjar kelma nieqsa milli tweġġa' lil dak li jkun\".", "Gabriella li hija mara attiva fil-komunità LGBTIQ u riedet twassal kuraġġ lil min jgħaddi minn dawn l-esperjenzi ta' wġiegħ.", "\"Ma jaqtgħux qalbhom, hawn l-għajnuna, tkunu leali lejkom infushom, jekk komdi jaqtgħu xagħrhom komdi magħhom infushom\".", "TVM talab ir-reazzjoni dwar dan il-każ mill-Kap Eżekuttiv tal-isptar Mater Dei Celia Falzon li qalet li għaddejja investigazzjoni fuq din l-uffiċjal tas-sigurtà, filwaqt li saret apoloġija lis-sinjura Cassar Meli.", "TVM tkellem ma' koordinatriċi tal-Malta Gay Rights Movement Cynthia Chircop.\"Wera biċ-ċar li hemm bżonn edukazzjoni u training mhux biss fuq LGBTIQ imma fuq diversita' biex min jiġi quddiemek titrattah b'dinjità.\"", "Is-sinjura Chircop qalet lil TVM biex dawk li jkunu jixtiequ xi forma ta' appoġġ minħabba li qed isibuha diffiċli minħabba l-ġeneru sesswali tagħhom għandhom jagħmlu kuntatt mal-MGRM." ]

[ "Waħda minn dawn il-barrieri ngħatat ukoll il-permess biex ikun jista' jintrema fih skart li tal-kostruzzjoni li jkun jista' jintuża għar-riċiklaġġ", "L-Awtorità għall-Ambjent u r-Riżorsi ħarġet il-permess biex għaxar barrieri fil-limiti tal-Imqabba, is-Siġġiewi u l-Iklin ikunu jistgħu jirċievu skart tal-kostruzzjoni.", "Waħda minn dawn il-barrieri ngħatat ukoll il-permess biex ikun jista' jintrema fih skart li tal-kostruzzjoni li jkun jista' jintuża għar-riċiklaġġ.", "Fi stqarrija, l-Awtorità qalet li l-permess jinkludi wkoll kundizzjonijiet biex ikun assigurat li r-rimi jsir mingħajr l-ebda ħsara ambjentali.", "Fost dawn, hemm regoli ċari dwar l-iskart li jista' jkun aċċettat.", "Il-permessi kollha huwa suġġetti għall-garanzija bankarja biex ikun assigurat li kulħadd jimxi skont ir-regoli.", "Dalgħodu, i", "l-Partit Demokratiku appella lill-Gvern", "biex jiddikjara x'inhuma l-pjanijiet tiegħu, kemm għalissa u anke għall-futur, dwar l-iskart iġġenerat mill-kostruzzjoni u d-demolizzjoni." ]

[ "Il-kanzunetta bl-isem ta' 'All I Need' li saret għall-proġett 'Shout Out for Mental Health' għal iktar għarfien dwar is-saħħa mentali tat-tfal u l-addoloxxenti.", "Il-lirika tal-mużika tirrifletti fuq l-esperjenzi u s-sentimenti li ż-żgħar jgħaddu minnhom f'età tant vulnerabbli, iżda tinkoraġixxi biex wieħed ma jaqtax qalbu, anzi jibqa' jiġġieled sakemm tinstab soluzzjoni u jasal żmien aħjar.", "Net News tkellem ma' Pauline Zammit fejn spjegatilna iktar għaliex din il-kanzunetta saret.", "Il-mużika, li saret b'kollaborazzjoni ma' Gianluca Bezzina Paul Bezzina, tkompli tesprimi l-importanza li wieħed jitkellem mal-oħrajn u jitlob l-għajnuna meta wieħed ikun għaddej minn żmien diffiċli.", "Dan il-proġett qed isir mill-Premju tal-President għall-Kreattività flimkien mal-Uffiċju tal-President u l-Kunsill tal-Arti fejn l-għan ewlieni kien li jżidu għafien dwar is-saħħa mentali u jħeġġu biex wieħed ifittex l-għajnuna." ]

[ "Inċident ftit tal-ħin ilu seta' ħalla tifla ta' sentejn bla ħajja...", "Is-sit", "jinsab infurmat li tifla ta' sentejn ittellgħet minn ġo pool mitlufa minn sensiha.", "Il-każ seħħ għall-ħabta tal-għaxra f'residenza fi Triq il-Mannar fix-Xagħra.", "It-tifla ddaħlet minnufih l-Isptar Ġenerali ta' Għawdex fejn ġiet iċċertifikata li tinsab fil-periklu tal-mewt u mistennija tkun trasferita fil-ħin li ġej fl-Isptar Mater Dei.", "Dwar dan il-każ infetħet inkjesta maġisterjali" ]

[ "Id-definizzjoni ta' ikel servut minn bars jew każini hi waħda \"sekondarja\" u li għandha tiġi interpretata bħala snacks u platters .", "Fi stqarrija li tirreferi għall-Avviż Legali ippubblikat ilbieraħ dwar ir-regolamenti li jirregolaw il-ftuħ ta' bars u każini, l-MTA qalet li l-prinċipju ewlieni hu li ikel u xorb ikun servut biss lil klijenti bilqiegħda ma' mejda.", "L-MTA qed tirreaġixxi wara kritika qawwija li l-interpretazzjoni ta' ikel servut tinkludi snacks hi biss mezz biex iktar bars jibqgħu miftuħin u jitnaqqar l-effett tal-miżuri mħabbra t-Tnejn li għadda.", "L-MTA qalet li d-definizzjoni ta' ikel servut minn bar jew każin għandha tiġi interpretata \"b'raġjonevolezza u sens komun\".", "L-Awtorita' qalet li wieħed jipprova jdur mal-ispirtu tal-liġi u jgħawweġ ir-regolamenti a skapitu tas-saħħa tan-nies mhux aċċettabbli.", "każini" ]

[ "Għall-okkażjoni tal-festi tal-Milied, il-Banda San Gejtanu, hekk kif ilha tagħmel għal bosta snin, se tesegwixxi l-Programm Annwali marbut mal-istaġun.", "Dan il-programm se jsir ġewwa l-Każin San Gejtanu nhar il-Ġimgħa 23 ta' Diċembru, fis-7.30pm.", "Il-Banda se tkun taħt id-direzzjoni tas-Surmast Direttur tagħha; Mro.", "Jonathan Borg.", "Waqt is-serata se tkun esegwita mużika varjata li tinkludi xogħolijiet bħal marċi, kanzunetti, valzi, selezzjonijiet, mużika mill-films, u fuq kollox għanjiet marbuta ma' dan iż-żmien tas-sena.", "Mal-Banda jagħtu s-sehem tagħhom ukoll il-kantanti Dario u Grecia Bezzina.", "Tfal u żgħażagħ mis-Sezzjoni tal-KidZ & TeenZ fi ħdan l-Għaqda, se jaqraw ukoll xogħolijiet qosra li jikkumplimentaw l-okkażjoni.", "Kulħadd hu mistieden għal din il-festa ta' mużika." ]

[ "F'Ħal Luqa Joseph Muscat jgħid li l-PN iħobb lil Malta biss meta jkun fil-Gvern...", "Hekk kif ilejla l-Prim Ministru u Mexxej Laburista Joseph Muscat kien qed jitkellem fl-Imsida sostna li hu jrid li r-rapport dwar Egrant ikun ippublikat kollu, anke jekk l-Avukat Ġenerali wissa biex dan ma jsirx biex ma tkunx preġudikata l-investigazzjoni u jinqabad \"min għamel firem foloz.", "Biex issir ġustizzja u dawn il-persuni jinqabdu.\"", "Fir-rigward ta'", "dak li qal Simon Busuttil dalgħodu", ", wara d-deċiżjoni", "tal-Qorti fil-konfront ta' talba għall-publikazzjoni", "tar-rapport 'Egrant' hu sostna biss li \"nixtieqlu saħħa u hena u nittama li int u familtek ma jgħaddux nofs milli għaddejt jien.\"", "Fil-bidu tad-diskors hu qal illi l-aktar ħaġa li tifred lill-Maltin huwa l-mod kif il-PN u l-PL iħarsu lejn pajjiżna bil-PL, skontu, huwa pożittiv filwaqt li, skontu wkoll, il-PN jifred.", "\"Aħna nappellaw lill-poplu mhux billi nifirdu bl-imkatar u ndoqqu żewġ innijiet.", "Aħna nappellaw għal dak li jgħaqqad,\" sostna Muscat.", "\"Aħna lil Malta kollha nħobbu b'qalbna kollha u l-ħin kollu,\" sostna.", "\"Ħaddieħor uriena li mhux Malta kollha jħobb u jagħmel differenza bejn min hu ta' ġewwa u min mhux, min hu ħabib u min mhux.", "Iħobbuha lil Malta meta jkunu fil-Gvern, fl-Oppożizzjoni ma tantx,\" insista Muscat.", "Huwa qal li hemm bżonn li l-MEPs li jkunu eletti ma jagħmlu ebda distinzjonijiet bejn il-poplu, \"u ma niddejjaq xejn ngħid li vot għal kull wieħed u waħda minn dawn l-14-il kandidat qisu vot għal Joseph Muscat.\"", "\"Aħna pożittivi.", "Jiena nħossni mbierek li qed ngħix f'dan il-pajjiż.", "U meta tara din id-differenza tibda tinduna għalfejn ħaddieħor qata' qalbu.", "Għalhekk l-oppożizzjoni għafset il-buttuna tal-paniku u bdiet toħloq kwistjonijiet li ma jeżistux,\" qal Muscat f'referenza għall-kwistjoni tal-abort.", "Il-PN għandhom ġenn biex ineħħu lil Delia - Owen Bonnici", "Il-Ministru Owen Bonnici qal illi l-għajta ta' Malta f'qalbna, l-Partit Laburista verament jemmen fiha.", "Huwa qal illi iktar kemm il-Gvern jinvesti fil-kultura, iktar qed jitjieb il-pajjiż u sostna illi l-ispiża fil-kultura kienet l-akbar fl-aħħar snin.", "\"Ikun hemm min jgħid li m'għandniex bżonn il-kultura, imma l-kultura hija l-kulur tal-pajjiż.\"", "Bonnici qal illi l-PN mhux kampanja bla ħdura biss qed jagħmel imma \"kampanja bla sens għax ma qalet xejn ta' sustanza.\"", "Hu qal li l-PM tassew iħobb lil Malta, \"mexxej b'saħħtu u sod.", "Huma għandhom ġenn biex jaraw kif se jitlaq il-Kap tagħhom u aħna għandna ġenn biex naraw kif  se jibaq' l-mexxej tagħna.\"" ]

[ "Jiena għandi l-appoġġ tal-Prim Ministru u kont infurmajtu b’kollox.", "Dan qalu l-Ministru Chris Cardona f’kumment ma’ Net News hekk kif kien mistoqsi jekk għandux l-appoġġ tal-Prim Ministru Joseph Muscat dwar il-mandat ta’ sekwestru li għamel fil-konfront ta’ Daphne Caruana Galizia li kienet żvelat allegazzjonijiet dwar il-Ministru Cardona li kien f’Burdell fil-Ġermanja.", "Ma’ Net News il-Ministru Cardona qal wkoll li hu kien informa lill-Prim Ministru bil-passi li kien se jieħu.", "Qal wkoll li ma jiddispjaċihx mill-passi li ħa.", "Il-Ministru Cardona, li hu wkoll id-deputat mexxej Laburista, qal li għandu s-sapport tal-Prim Ministru dwar il-passi li ħa fil-konfront ta’ min ħareġ bl-allegazzjonijiet.", "Fil-bidu ta’ Frar Cardona kien qal li l-Prim Minsitru esprima fiduċja sħiħa fih anke wara dan l-iktar skandlu riċenti li kien involut fih.", "Skont dak li qed ikun allegat, il-Ministru Chris Cardona waqt żjara fil-Ġermanja marbuta mal-Presidenza ta’ pajjiżna mar f’burdell u allegatament kellu x’jaqsam ma’ prostituta.", "Dak li ghamel Chris Cardona ġie deskritt bħala fastidju u intimidazzjoni fuq il-ġurnalisti, u hija biss azzjoni sproporzjonata kundannabbli.", "Dan kien sostnih is-Segretarju Ġenerali tal-Federazzjoni tal-Ġurnalisti Ewropej, Ricardo Gutierrez, fl-ewwel reazzjoni tiegħu għall-mossa tal-Ministru Chris Cardona illi ordna sekwestru fuq l-assi tal-ġurnalista Daphne Caruana Galizia.", "Gutierrez kien insista li dan huwa l-ewwel każ serju li seħħ f’Malta u li jikkonċerna ksur tal-liberta’ ġurnalistika." ]

[ "Żewġ għalliema jweġġgħu f'inċident fl-iskola Sekondarja ta' Pembroke", "Żewġ għalliema weġġgħu f'inċident vjolenti fl-iskola ta' Pembroke illum.", "Il-Malta Union of Teachers (MUT) fi stqarrija sostniet illi ilha tirrepeti l-istess affarijiet għal darba, darbtejn dwar is-sigurtà fl-iskejjel \"u sfortunatament dawn l-inċidenti qed juru li għandna raġun.\"", "Il-unjin qalet illi bħalissa tinsab f'kuntatt mal-awtoritajiet u se tkompli tara kif tasssisti lill-membri tagħha involuti f'din il-ġlieda.", "Il-Ministeru qiegħed isegwi mill-qrib il-każ ukoll u fi stqarrija offra \"l-appoġġ kollu meħtieġ lill-edukaturi li spiċċaw involuti f’dan l-inċident.\"", "\"Għal darb’oħra l-Ministeru jiddeplora bis-saħħa kull tip ta’ vjolenza fl-iskejjel.", "Huwa propju għal dan li l-Gvern se jkun qed jipprijoritizza d-dħul ta’ liġiijiet aktar ħorox għal kull tip ta’ vjolenza f’post fejn jiġu edukati u fejn jissoċjalizzaw it-tfal.", "Se tiġi pprovduta kull tip t’għajnuna neċessarja lil dawk l-edukaturi li kienu vittmi ta’ dan kollu,\" temm jgħid il-Ministeru għall-Edukazzjoni u Xogħol." ]

[ "F’laqgħa li l-President Marie-Louise Coleiro Preca kellha ma’ Soroptimist International of Malta sar aċċenn qawwi dwar ir-rispett universali lejn id-dinjità tal-mara.", "Il-President iltaqgħet mal-organizzazzjoni msemmija ftit tal-ħin qabel ma’ saret mixja simbolika fil-Belt Valletta b’appoġġ lejn it-tfajliet Niġerjani li nħatfu x-xahar li għadda minn grupp ta’ militanti estremi.", "Il-President Coleiro Preca faħħret lil Soroptimist International of Malta li permezz tal-mixja simbolika qed twassal messaġġ, tagħti kuraġġ u tispira ħafna nisa li sfortunatament qed jispiċċaw vittmi ta’ vjolenza.", "Qalet li inizjattivi bħal dawn se jsibu l-appoġġ ta’ din il-Presidenza biex mhux biss nuru solidarjetà iżda anki nieħdu azzjoni ħalli jitwassal messaġġ qawwi fil-fora internazzjonali.", "Il-President spjegat li l-edukazzjoni hija kruċjali biex tiġi indirizzata l-vjolenza fuq in-nisa.", "Hija rreferiet għal każ li għaddiet minnu t-tfajla Pakistana Malala Yousafzai li wriet lid-dinja x’determinazzjoni jipposjedu n-nisa.", "Il-President tkellmet ukoll dwar il-ħtif tat-tfajliet Niġerjani u l-każ li seħħ fil-Pakistan ftit tal-jiem ilu fejn mara sfat imħaġġra barra Qorti.", "Waqt il-laqgħa l-President Coleiro Preca ffirmat petizzjoni li Soroptimist International of Malta se tkun qed tippreżenta lill-Gvern Malti biex jagħmel pressjoni fuq il-Gvern Niġerjan ħalli jiġu salvati t-tfajliet maħtufa." ]

[ "10 xhur wara l-mewta traġika ta' Miriam Pace", "Minflok qedgħin madwar mejda ġejt inżur il-qabar fejn qiegħda… sabiex inkelmek ftit.", "Kliem Carmel Pace, l-armel ta' Miriam Pace, li kiteb lil martu permezz ta' post fuq il-midja soċjali ta' Facebook, f'għeluq l-10 xhur minn meta seħħet it-traġedja u ħajjet il-mara inħatfet f'leħħa ta' berqa taħt it-tiġrif ta' darha stess fi Triq Joseph Abela Scolari fil-Ħamrun, kawża ta' skavar f'sit ta' kostruzzjoni li kien għaddej biswit ir-residenza tal-koppja.", "Carmel Pace sostna li fit-2 ta' Marzu dwiet l-aħbar traġika tal-mewta ta' Miriam iżda insista li milli jidher bosta jridu li din il-ġrajja ta' qsim il-qalb tintesa u tintefa taħt it-tapit.", "Huwa kiteb li m'għaddhietx sena faċli u fil-bidu tagħha, bi tbissima partikolari ta' Miriam, flimkien kienu jġibu dak li huwa ta' piż, bħala wieħed ħafif.", "Iżda mal-bidu tat-tielet xahar tal-2020 seħħ dak li żgur ħadd ma kien qed jistenna.", "Bi kliem ta' rabja u dispjaċir kbir, Carmel staqsa x'inhi r-raġuni għaliex s'issa ħadd ma jaf x'fih ir-rapport li suppost tlesta minn erba esperti mqabbda mill-Gvern u għaliex l-awtoritajiet ma jridux jagħmlu inkjesta pubblika sabiex jaraw jekk kienx hemm xi nuqqasijiet fl-istituzzjonijiet relatati mas-settur tal-kostruzzjoni biex setgħet ġiet evitata l-mewta ta' martu fl-età ta' 54 sena.", "Huwa stqarr li għadu jħoss it-tgħannieqa ta' martu miegħu u ma jgħaddix mument li ma jaħsibx fiha, għaliex ma jafx mod ieħor.", "Carmel sostna li ftit wara l-mewt ta' omm uliedu huwa kien saħaq li jispera li tal-inqas il-mewt ta' Miriam isservi sabiex isir xi ħaġa sabiex id-dar tkun verament kenn għal kull ċittadin – u kulħadd b'mod assolut qablu miegħu – però ta x'jifhem li issa bħal donnu l-affarijiet qed jinbidlu…bin nar li kebbes dan il-każ qed jibda jnemnem… Ikkummenta //= $special ?>" ]

[ "Ana Gomes, Kap tad-Delegazzjoni ta’ MEPs li ġiet Malta fl-aħħar ta’ Novembru, qalet li kuntrarjament għal rapporti f’sezzjonijiet tal-midja u anke fi bloggs lokali Maria Efimova fil-fatt ma għaddietx dokumenti lilha jew lid-delegazzjoni dwar il-famuża kumpanija fil-Panama, ‘Egrant’.", "Efimova hija l-‘whistleblower’ li allegat illi fil-kċina tal-Bank Pilatus, fis-safe, kien hemm dokumenti li juru kif il-kumpanija ‘Egrant’ kienet ta’ Michelle Muscat, mart il-Prim Ministru.", "Kienet l-ILLUM li nhar it-Tnejn li għadda żvelat kif id-delegazzjoni li ġiet Malta fl-aħħar ta’ Novembru li għadda u li stħarrġet is-saltna tad-dritt f’pajjiżna kienu se jitkellmu ma’ Efimova f’‘video conference’, dakinhar stess.", "Mal-ILLUM Gomes ikkonfermat li ma’ Efomiva ddiskutew l-mudell ta’ kif jaħdem il-Bank Pilatus u l-kontijiet inkluż ‘Egrant’.", "Għalkemm ma ġietx mistoqsija dwar rapporti lokali, l-MEP Portugiża Gomes sostniet illi kuntrarjament “għal dak li rajt irrapportat f’Malta, Efimova m’għadditilniex dokumenti.", "Hemm dokumenti li hija qasmet ma’ nies oħrajn imma lilna ma tatniex dokumenti.”", "F’kuntatt telefoniku ma’ din il-gazzetta Gomes tkompli tgħid li waqt il-konferenza Efimova għamlitha ċara li hemm affarijiet li ma tistax tikxef jew titkellem dwarhom, anke affarijiet li hemm f’dawn id-dokumenti, minħabba li dawn, qalet Efimova lid-delegazzjoni, għaddiethom lill-Maġistrat Aaron Bugeja li qed imexxi l-inkjesta fuq l-istess allegazzjoni li saret fuq mart il-Prim Ministru Joseph Muscat.", "Għall-mistoqsija tal-ILLUM jekk il-konferenza b’xi mod setgħetx tippreġudika l-inkjesta, Gomes reġgħet sostniet li Efimova “għaddiet id-dokumenti lill-Maġistrat... ma tridx tippreġudika l-inkjesta, għalhekk ma qaltilniex x’hemm fid-dokumenti, kif ma rridux nippreġudikawha aħna.”", "Intant il-gazzetta ILLUM staqsiet jekk fid-dawl tan-natura serja tal-allegazzjonijiet ta’ Efimova fil-konfront ta’ mart il-PM Muscat, id-delegazzjoni hix se tkun qed titlob li tisma’ l-verżjoni ta’ Michelle Muscat, Gomes wieġbet hekk; “bħalissa għadna qed niġbru aktar elementi u informazzjoni minn dak kollu li qaltilna Efimova.", "Qed niġbru l-informazzjoni biex imbagħad f’Jannar niddeċiedu x’azzjoni se nieħdu... imma le, dak li qed tgħid int mhux qed ikun diskuss.", "Qed inħarsu lejn il-każ imma ma ħadna ebda azzjoni kif qed tissuġerixxi int.”", "Din il-gazzetta saħansitra tinsab infurmata li minkejja l-allegazzjonijiet pjuttost serji fil-konfront ta’ Michelle Muscat, li mhumiex marbutin biss mal-kumpanija nnifisha imma wkoll ma’ allegat $1 miljun li għaddew mill-istess kont mill-Ażerbajġan, il-Gvern la kien jaf u lanqas ġie mitlub biex jiddiskuti jew jirribatti dwar dan mal-istess delegazzjoni ta’ MEPs.", "Inkwetati dwar is-sigurtà ta’ Efimova", "Kmieni x-xahar li għadda rriżulta mill-Qorti li kien ħareġ mandat ta’ arrest kontra Efimova.", "Il-Maġistrat Joe Mifsud kien dak li ordna li isimha jitpoġġa fuq il-lista ta’ persuni mfittxijin wara li għal bosta drabi baqgħet ma dehritx quddiem il-Qorti.", "L-Ispettur Jeffrey Scicluna kien spjega illi l-mandat ta’ arrest kien ikkomunikat lill-istati membri kollha fl-Unjoni Ewropea, permezz tas-sistema tax-‘Schengen Alert System’.", "Efimova telqet mill-pajjiż u ħadet magħha lill-familja, għalkemm il-Pulizija lokali qalu li ma jafux fejn qiegħda.", "Mat-Times ta’ Londra Efimova kienet qalet illi jekk tiġi lura Malta tinqatel u li kienet qalet lil Daphne Caruana Galizia wkoll biex titlaq minn Malta għax inkella jiġrilha l-istess.", "Mal-ILLUM, Gomes sostniet li d-delegazzjoni tinsab ikkonċernata ħafna għas-sigurtà tal-mara u l-familja tagħha u saħansitra żvelat kif sar kuntatt mal-awtoritajiet tal-pajjiż fejn tinsab Efimova.", "“Id-delegazzjoni hija konxja illi Efimova għandha mandat t’arrest u aħna nafu wkoll dwar rikjesti partikolari li jikkonċernaw saħħitha.", "Aħna nemmnu li Efimova hija element importanti fil-każ u sors importanti ta’ informazzjoni.", "Apprezzajna l-kuntatt li kellna magħha,” kompliet tgħid Gomes mal-ILLUM, qabel kompliet tisħaq dwar is-sigurtà tar-Russa.", "“Ninsabu inkwetati għas-sigurtà tagħha u għaddejna t-tħassib tagħna lill-awtoritajiet.”", "Hija ċċarat ma’ din il-gazzetta li d-delegazzjoni tkellmet mal-awtoritajiet tal-pajjiż fejn Efimova qed tgħix illum.", "“Imma mħassbin dwar is-sigurtà tagħha, dak nista’ ngħidlek.”", "Gomes, qalet lil din il-gazzetta illi d-delegazzjoni se tkun qed tirraporta dwar din il-konferenza f’rapport li hi qalet illi se joħroġ din il-ġimgħa.", "Intant Gomes kienet fil-fatt l-unika MEP li aċċettat li twieġeb il-mistoqsijiet li għamilna hekk kif il-membri l-oħrajn kollha tad-delegazzjoni ma bagħtux lura t-tweġibiet għat-tliet mistoqsijiet li għamlet din il-gazzetta.", "L-unika email li rċevejna mill-membri l-oħrajn tad-delegazzjoni kienet mingħand l-MEP Rumena Monica Macovei, li sostniet illi ma xtaqitx twieġeb il-mistoqsijiet li ntbagħtulha.", "Hija qalet li ma xtaqitx tagħmel dan, ‘minħabba n-natura sensittiva’ tal-każ.", "L-ILLUM staqsiet lill-MEPs li kienu parti mid-delegazzjoni li ġiet Malta, għal konferma li d-delegazzjoni ddiskutiet l-allegazzjoni ‘Egrant’ u jekk Michelle Muscat hux se tkun mistiedna biex tagħti l-verżjoni  tagħha tal-istorja hekk kif hija l-persuna li fuqha qed issir l-allegazzjoni.", "Staqsejna jekk id-delegazzjoni tafx li hemm mandat ta’ arrest fuq Efimova u jekk iħossux li l-informazzjoni mogħtija lill-MEP minn Efimova, ippreġudikatx, b’xi mod, il-każ.", "Apparti Gomes u Macovei, l-ILLUM bagħtet mistoqsijiet ukoll lil Sven Giegold, Takis Hadjigeorgiou, Ivan Jakovcic u Maria Grapini.", "Membru ieħor tad-delegazzjoni l-Malti David Casa.", "Fuq il-blogg tiegħu nhar il-11 ta’ Diċembru Manuel Delia rrapporta illi Efimova b’mod esklussiv qaltlu li lid-delegazzjoni li kellmet nhar it-Tnejn tathom ‘dokumentazzjoni li kienu fil-pussess tagħha biex ikunu jistgħu jistudjaw l-evidenza ta’ ħasil ta’ flus li jinvolvi persuni esposti politikament (PEPs) fil-bank Pilatus.", "Efimova kienet suġġetta ta’ mill-anqas żewġ proċeduri kriminali, fosthom fuq il-bank Pilatus fejn kienet taħdem.", "Ana Gomes ġiet intervistata nhar il-Ġimgħa b’mod telefoniku u ġiet irrekordjata." ]

[ "Il-Ġermanja qalet li 10 pajjiżi Ewropej qablu li jieħdu 400 immigrant minuri mhux akkumpanjati li ħarbu min-nar li ħakem l-akbar kamp tal-immigranti fil-gżira ta' Lesbos fil-Ġreċja.", "F'konferenza tal-aħbarijiet, il-Minsitru tal-Intern Ġermaniż Horst Seehofer qal li l-maġġoranza ta' dawn l-immigranti minuri se jmorru l-Ġermanja u Franza li se jaċċettaw bejn 100 u 150 minuri.", "L-Olanda wegħdet li tieħu 50 u l-Finlandja se tieħu 11.", "Żied li għaddejjin taħdidiet ma' aktar pajjiżi biex jieħdu immigranti.", "Pajjiżi oħra li mistennija jieħdu aktar minuri huma l-Iżvizzera, il-Belġju, il-Kroazja, Slovenja, il-Lussemburgu u l-Portugall.", "Kważi 13,000 persuna kienu jgħixu fil-kamp Moria f'Lesbos – erba' darbiet aktar milli kien jiflaħ il-post.", "Għat-tielet lejl infila, familji raqdu fit-toroq, fl-għelieqi, f'parkeġġi tal-karozzi u anki f'ċimiterji wara li kienu evakwati mill-kamp minħabba n-nar waqt li l-awtoritajiet Griegi qed jippruvaw isibulhom akkomodazzjoni oħra.", "Qrib dak li fadal mill-kamp ta' Moria, residenti mblukkaw it-toroq biex iwaqqfu lill-għaqdiet mhux governattivi milli jqassmu l-għajnuna lill-immigranti u qalu li huma kontra li jitwaqqfu tined ġodda.", "Wara li żar Moria, il-Viċi President tal-Kummissjoni Ewropea, Margaritis Schinas ħabbar li fuq l-istess sit fejn kien hemm il-kamp Moria, se tinbena faċilità moderna.", "Il-Gvern Grieg bagħat tim f'Lesbos biex tinstab soluzzjoni iżda r-residenti qed jopponu l-pjani għal kamp ġdid.", "Qalu li issa huwa ż-żmien sabiex Moria jingħalaq darba għal dejjem.", "L-immigrazzjoni illegali ilha s-snin taqsam l-Unjoni Ewropea, b'pajjiżi fin-nofsinhar tal-kontinent Ewropew jakkużaw pajjiżi fit-Tramuntana b'falliment biex jagħmlu aktar dwar il-kwistjoni filwaqt li numru ta' pajjiżi Ċentrali u tal-Lvant tal-Ewropa jirreżistu pubblikament l-idea li jieħdu kwota ta' immigranti." ]

[ "Minkejja x-xita, eluf ta’ persuni nġabru fil-Punent ta’ Londra għall-Karnival ta’ Notting Hill, ikkunsidrat bħala l-akbar festival fit-triq fl-Ewropa.", "Ix-xita kontinwa ma qatgħetx qalb l-eluf ta’ żeffiena u dilettanti tal-Karnival popolari ta’ Notting Hill li ilu jsir sa mill-1966, l-istess sena li t-tim nazzjonali tal-football tal-Ingilterra rebaħ it-tazza tad-dinja tal-football.", "Karrijiet u żeffiena ħadu sehem fl-aħħar sfilata jew aħjar il-grand finale tal-karnival mifrux fuq jumejn.", "Hu maħsub li mal-miljun persuna ħadu sehem fil-karnival, bil-Puilizija tarresta mal-mitt persuna minħabba serq, drogi jew pussess ta’ armi jew skieken fost l-oħrajn." ]

[ "L-istruttura ser tgħaqqad Triq il-Kbira San Ġużepp fil-Ħamrun ma’ Spencer Hill u l-inħawi tal-Menqa fil-Marsa", "Infrastucture Malta se tibni pont pedonali ġdid fi Blata l-Bajda, sabiex tħaffef l-ivvjaġġar bil-mixi jew bir-rota bejn dawn l-inħawi, il-Ħamrun, il-Furjana u l-Marsa.", "Il-pont, b’disinn ġej għat-tond, se jinbena s-sena li ġejja fuq Triq San Ġorġ Preca, biswit il-kwartieri tas-soċjetà tal-MUSEUM.", "L-istruttura ser tgħaqqad Triq il-Kbira San Ġużepp fil-Ħamrun ma’ Spencer Hill u l-inħawi tal-Menqa fil-Marsa, kif ukoll it-", "terminals", "tal-vapuri tal-passiġġieri u l-", "park and ride", "tal-Furjana.", "B’hekk,  se jinħoloq mod aktar sigur biex taqsam minn naħa għal oħra ta’ din it-triq arterjali u jitneħħa l-bżonn tal-", "pelican", "lights", "li hemm bħalissa.", "Għaldaqstant, se jitjieb ukoll l-aċċess għall-waqfiet tal-karozzi tal-linja li hemm fuq kull naħa, u li jintużaw ħafna minn dawk li jivvjaġġaw minn u lejn in-nofsinhar tal-pajjiż.", "Il-pont se jkollu rampi baxxi biex iċ-ċiklisti u dawk li jivvjaġġaw bil-mixi jaqsmu min-naħa ta’ Triq il-Kbira San Ġużepp, il-Ħamrun lejn in-naħa l-oħra tat-triq fil-Marsa jew bil-kontra.", "L-istruttura tiegħu giet iddisinjata b’mod li jkollha mpatt mill-inqas fuq il-pajsaġġ tal-inħawi.", "Fl-istess waqt, se toffri perspettiva ġdida biex tgawdi d-dehra tas-siġar kbar li hemm fl-inħawi meta tkun għaddej minn fuq il-pont.", "Se jsiru wkoll liftijiet biex il-pont ikun aċċessibbli għal kulħadd.", "Is-sejħa għall-offerti biex jinbena dan il-pont tagħlaq fit-12 ta’ Diċembru 2018.", "Sadattant, Infrastructure Malta qed tikkonsulta mal-awtoritajiet tal-ambjent u l-ippjanar biex jinkisbu l-permessi meħtieġa għal dan l-iżvilupp.", "Ġaladarba jintemm il-proċess tal-għażla tal-kuntratturi, il-pont ikun jista’ jinbena fi ftit xhur, sa tmiem is-sena 2019.", "Dan il-proġett jista’ jkun kofinanzjat mill-Unjoni Ewropea permezz tal-fondi strutturali u ta’ investiment.", "Bħalissa, Infastructure Malta għaddejja wkoll bl-aħħar tħejjijiet biex is-sena d-dieħla tibni pont simili fi Vjal l-Avjazzjoni, Ħal Luqa.", "Din l-istruttura ta’ 34 metru se tagħmilha aktar faċli għal dawk li jivvjaġġaw minn u lejn diversi lokalitajiet madwar il-Gudja, kemm jekk bil-mixi jew bir-rota kif ukoll għal dawk li jużaw it-trasport pubbliku, fosthom dawk li jkunu sejrin lejn l-Ajruport Internazzjonali ta’ Malta u l-Istitut tal-Istudji Turistiċi.", "Faċilitajiet oħrajn ġodda biex iħajru aktar il-mixi u l-użu tar-rota mistennija jiġu nklużi wkoll fi proġetti oħrajn li diġà hemm ippjanati, bħalma huwa dak tas-Central Link Project bejn l-Imrieħel, Birkirkara, Ħal Balzan u Ħ’Attard, u l-Marsa Junction Project, bejn Raħal Ġdid u l-Marsa.", "Infrastructure Malta hija mpenjata li tissokta bl-investiment bla preċedent li qed twettaq fl-infrastruttura tat-trasport fil-pajjiż, billi mhux biss ittejjeb il-kwalità tat-toroq imma tipprovdi wkoll faċilitajiet għal mezzi tal-ivvjaġġar alternattivi, aktar sostenibbli.", "Aktar tagħrif jew għajnuna dwar dawn ix-xogħlijiet jistgħu jinkisbu minn Infrastructure Malta fuq 2334 1000 jew" ]

[ "Tħabbret il-mewt ta' Tommy Pilling fl-età ta' 62 sena.", "Huwa u martu Maryanne kienu fiċ-ċentru ta' kontroversja meta 25 ilu kienu żżewġu.", "Kienu fost l-ewwel koppji bid-Down Syndrome li żżewġu fir-Renju Unit.", "Minkejja l-kundizzjoni tagħhom il-koppja kienet tat prova li kienu kapaċi jħobbu u jirrispettaw lil xulxin u jgħixu wkoll flimkien.", "Pilling miet fl-1 ta' Jannar isofri minn kumplikazzjonijiet f'saħħtu wara li rriżulta pożittiv għall-Covid-19.", "F'messaġġ imtella' minn Lindi Newman fuq il-paġna Facebook Tommy and Maryanne , hija sellmet il-memorja tiegħu u rringrazzjatu talli għamel lil oħtha mara kuntenta tul dawn is-snin kollha.", "\"Grazzi talli urejtni x'inhi l-imħabba bla kundizzjoni.", "Għal dejjem se niftakar il-modi sbieħ tiegħek, il-qalb pura tiegħek, l-imħabba tiegħek għall-mużika, għal Elvis u ż-żfin tiegħek,\" kitbet hi waqt li faħħret l-attitudni pożittiva tiegħu u l-mod kif kien japprezza l-affarijiet iż-żgħar tal-ħajja.", "Tommy u Maryanne ltaqgħu fl-1991 u sena u nofs wara Tommy ried li jipproponi lil Maryanne.", "Ma kellux flus u xtara ċurkett tal-plastik.", "Meta saret taf bl-intenzjonijiet tiegħu, omm Maryanne għenitu jixtri ċurkett lil bintha.", "Aqra: Koppja bid-Down Syndrome jiċċelebraw 24 sena miżżewġa L-istorja ta' Tommy u Maryanne bla dubju hi ta' spirazzjoni għal kulħadd madwar id-dinja.", "Strieħ fis-sliem!" ]

[ "Is-sistema tal-metro għandha tkun ibbażata fuq masterplan studjat mifrux fuq il-pajjiż kollu, b’taħlita ta’ mini taħt l-art u linji fuq wiċċ it-triq.", "“Iċ-ċifra li issemmiet għal dan il-proġett hija raġjonevoli, u nemmen li l-idea hija fattibbli”.", "Hekk stqarr mal-programm NET LIVE l-imprenditur Anglu Xuereb fl-ewwel kummenti tiegħu wara li sezzjonijiet tal-media żvelaw il-pjan tal-PN biex għall-ewwel darba f’Malta jkun hawn sistema tal-metro, b’investiment qawwi ta’ €2.3 biljun.", "Fil-kummenti tiegħu, Anglu Xuereb qal illi jekk ikun hem il-fondi u l-permessi kollha approvati, li jieħdu minn tal-inqas sena, imbgħad f’temp ta’ erba’ snin tista’ titlesta l-ewwel fażi." ]

[ "Imtella' Lulju 16, 2020 - Aġġornata 16 Ta' Lulju, 2020 7:22am", "Elon Musk, Jeff Bezos u Bill Gates flimkien ma' figuri oħra prominenti fl-Istati Uniti sfaw vittma ta' hacking meta fuq il-paġna uffiċjali tagħhom ta' Twitter, ippublikaw offerti qarrieqa lill-pubbliku.", "Fost il-kitbiet, hackers kitbu fuq il-profil tas-Sur Gates li jekk jibagħtu elf dollaru f'forma ta' muniti diġitali, missier il-Microsoft se jkun qed jirdoppja din is-somma lura.", "F'reazzjoni għal dak li qed ikun meqjus wieħed mill-agħar attakk ċibernatiku riċenti, il-Kap Eżekuttib tas-Twitter Jack Dorsey qal li kienet ġurnata iebsa għall-Twitter u li jinsabu ddispaċuti ferm dwar dak li ġara.", "Qal li qed isir investigazzjoni interna biex il-kumpanija tipprova tifhem eżattament x'ġara." ]

[ "Hekk kif il-pajjiż ħiereġ minn waqfa ekonomika ta' erba' xhur kawża tal-pandemija, flok qed jikkonċentra l-isforzi biex noħorġu minn din is-sitwazzjoni, il-Gvern se jkollu jiffaċċja kriżi politika maħluqa minnu stess li ġġib magħha konsegwenzi ekonomiċi.", "Fi stqarrija ffirmata mill-Kelliem għall-Finanzi Mario de Marco, il-PN qal li t-talba biex ikun estiż iż-żmien qabel il-ħruġ tar-rapport Moneyval hi turija li kuntrarju għal dak li qed jgħid il-Gvern, l-istituzzjonijiet mhux qed jaħdmu.", "Il-PN tenna li l-Gvern mhux qed ikun trasparenti dwar ir-rapport Moneyval hekk kif qed ikompli jevita li jiddiskuti s-suġġett fuq l-Kumitat għall-Affarijiet Ekonomiċi u Finanzjarji tal-Parlament.", "L-istqarrija ttemm li jekk din l-estensjoni tkun konfermata, Malta se tkun qed titlef sitt xhur prezzjużi fejn setgħet tattira investituri li jridu jibnu mill-ġdid wara l-pandemija.", "Filwaqt li pajjiżi oħra se jkunu qed jilqgħu dawn l-investituri b'idejhom miftuħa, l-awtoritajiet f'Malta se jkollhom sfida biex jgħelbu l-effetti l-ħżiena li ġab fuqna l-Gvern bl-aġir maħmuġ, korruzzjoni u rabtiet ma' kriminalita' finanzjarja sa minn meta ħa l-poter fl-2013.", "partit nazzjonalista //= $special ?>" ]

[ "Il-President tal-Ukrajna Petro Poroshenko wera ruħu ottimist li jista’ jintlaħaq ftehim mar-Russja għall-waqfien mill-ġlied fil-lvant tal-pajjiż.", "Waranofsinhar, l-Ukrajna, r-Russja u s-separatisti favur ir-Russja mistennija jiltaqgħu fil-Belarus biex jiddiskutu l-possibilita’ ta’ ftehim għall-waqfien mill-ġlied.", "Madanakollu, rapporti qalu li fil-belt ta’ Mariupol dalgħodu kien hemm aktar attakki.", "Intant, il-mexxejja tal-pajjiżi tal-punent li qed jiltaqgħu waqt Summit tan-NATO f’Wales qed iħejju għal aktar sanzjonijiet ħorox fl-eventwalità li jibqa’ ma jintlaħaqx ftehim.", "Il-punent kompla jakkuża lir-Russja li qed tibgħat armi u truppi biex jgħinu lir-ribelli fil-lvant tal-Ukrajna.", "Moska caħdet dan.", "F’ħames xhur ta’ kunflitt, aktar minn 2,600 ruħ tilfu ħajjithom." ]

[ "Education Minister Evarist Bartolo this morning announced that as from the next scholastic year the girls’ secondary school in Pembroke will host the first co-educational classes, from Form 1 level.", "This decision was prompted following lack of space for boys from St Clare College, seeking to further their studies at secondary level.", "Minister Bartolo said that all teachers and parents expressed support for such decision." ]

[ "Il-Malta Football Players Association nediet kollaborazzjoni ġdida mal-Iskola Nazzjonali tal-Isport.", "Il-kollaborazzjoni tinvolvi numru sabiħ ta’ studenti li jitħarrġu fil-futbol li se jkunu qed imorru fir-Renju Unit biex jitħarrġu u jilagħbu kontra uħud mill-aħjar akkademji.", "Din l-opportunità se tagħti lill-plejers żgħażagħ l-okkażjoni biex jesperjenzaw il-ħajjata’ plejer professjonali, jikkompetu fl-ogħla livelli u jesponu t-talenti tagħhom quddiem aġenti barranin.", "Il-kowċ Paul Zammit tkellem fid-dettall dwar il-programm li se jkollhom l-istudenti u saħaq dwar l-importanza ta’ kampijiet ta’ taħriġ bħal dawn biex jikber l-għarfien dwar il-ħajja ta’ student u atleta.", "Is-Segretarju Ġenerali tal-MFPA Carlo Mamo għamel referenza għall-position paper il-ġdida tal-MFPA li l-iżvilupp tat-talent lokali hu wieħed mill-pilastri prinċipali.", "Hu żied li dan il-proġett hu konformi ma’ dan l-objettiv minħabba li permezz ta’ dan l-investiment, qed tingħata opportunità ta’ żvilupp uniku lill-plejers promettenti ta’ 16 u 17-il sena.", "Din l-inizjattiva qed tkun iffinanzjata mill-MFPA bl-approvazzjoni tal-Ministeru tal-Edukazzjoni u x-Xogħol u s-Segretarjat Parlamentari għall-Isport.", "Il-plejers jinsabu għaddejjin bit-taħriġ u se jkunu qed jivvjaġġaw lejn ir-Renju Unit fil-ġimgħat li ġejjin." ]

[ "Il-Master tal-Arti Marzjali Zheng Zujie bħalissa jinsab fuq żjara f'Malta biex ikattar l-għarfien tal-arti marzjali u jfiehem is-siwi ta' din id-dixxiplina fejn tidħol l-anzjanità attiva.", "Diversi rappreżentanti minn entitajiet differenti, fosthom L-Ambaxxatur Ċiniż Jiang Jiang, flimkien ma' Mr Wang Yanjun, Direttur taċ-China Cultural Centre ltaqgħu flimkien mas-Segretarju Parlamentari Anthony Agius Decelis u s-Sindku tal-Kunsill Lokali tas-Swieqi Noel Muscat biex assistew għal klassi tal-arti marzjali Wing Chun li tmexxiet minn Zheng Zujie fis-sala ewlenija tal-kunsill Lokali tas-Swieqi.", "Dawn il- Master Classes qed iservu wkoll biex tiġi promossa l-kollaborazzjoni f'dan il-qasam bejn iċ-Ċina u Malta.", "Iċ-Ċina għandha storja rikka u kultura ewlenija.", "L-arti marzjali bħal Kung Fu u Tai Chi huma meqjusa bħala dixxiplini sportivi nazzjonali f'dan il-pajjiż.", "Sa mit-twaqqif taċ-China Cultural Centre f'Malta f'Settembru tal-2003, sar sforz biex jitkattar l-għarfien u jintlaħqu diversi persuni kemm fir-reġjun Mediterranju kif ukoll fl-Ewropa.", "Master Zheng Zujie huwa uffiċjalment it-tmien ġenerazzjoni tal-Wing Chun 'ZHI', dixxendent tal-proġett kulturali Ċiniz.", "Zheng Zujie ħa sehem fis-serje televiżiva taċ-China Central Television (CCTV) 'The Legend of Bruce Lee' (2008).", "Ħa sehem ukoll fil-film 'Wing Chun Xiao Long' (2011), fejn ħadem il-parti tal-Wing Chun instructor u stuntman ta' Chen Guokun, li kellu l-parti ta Bruce Lee.", "Sa mill-2009 Zheng Zujie waqqaf diversi skejjel tal-Wing Chun u jiddedika ħafna ħin biex ikattar l-għarfien tal-Wing Chun.", "Iċ-China Cultural Centre,", "b'kollaborazzjoni mal-Malta Martial Arts Association", "u d-Dipartiment tal-Anzjanità Attiva, qed jaħdmu id f'id biex jippromwovu l-kultura tal-arti marzjali Ċiniża f'Malta.", "Klassijiet tat-Tai Chi jiġu organizzati f'diversi kunsilli lokali madwar Malta u Għawdex.", "Il-President tal-Malta Martial Arts Association, Adrian Axisa, qal li dan kien il-bidu ta' ħidma li qed titwettaq b'entużjażmu biex is-siwi tat-Tai Chi ghal persuni ta' kull età jkun izjed rikonoxxut.", "Huwa qal li din id-dixxiplina twassal lil persuna biex ikun iktar kuntent fih innifsu, u jħossu tajjeb.", "U dan iwassal biex tiggwadanja minnu s-socjetà kollha.", "Mill-banda l-oħra s-Segretarju Parlamentari Anthony Agius Decelis, filwaqt li spjega li huwa wkoll kien jipprattika l-Kung Fu, qal li dan jawgura tajjeb għal futur ta' soċjetà fejn l-anzjanità attivita qed tingħata ħafna importanza.", "Is-Sindku tas-Swieqi spjega kif jispera li din l-inzijattiva kienet il-bidu ta' ħidma li għandha tissarraf f'diversi inizjattivi oħra ta' kollaborazzjoni." ]

[ "L-Istennija għall-2018 meta l-Kapitali tagħna tkun iċ-ċentru tal-Kultura Ewropea qegħda kuljum tikber, bil-preparazzjonijiet isiru iktar mgħaġġla.", "Iżda, il-belt tagħna ssegwi bliet oħra li kellhom l-istess unur u mat-tokki ta' nofs il-lejl tal-2017 ħadu dan it-titlu żewġt ibliet oħra.", "Aarhus fid-Danimarka u Pafos f'Ċipru se jkunu l-bliet kapitali Ewropej għal din is-sena, fejn il-programm se jibda fil-21 u fit-28 ta' Jannar rispettivament." ]

[ "Ritratti: Arkivji", "Minn tal-anqas 45 immigrant fosthom ħamest itfal, mietu mgħarrqa 'l barra mil-Libja.", "L-Aġenzija għar-Refuġjati tan-Nazzjonijiet Magħquda, il-UNHCR qalet li dawn kienu fost aktar minn 80 persuna abbord dgħajsa li l-magna tagħha splodiet 'il barra mill-kosta ta' Zwara.", "L-imwiet ġew irrapportati minn madwar 37 immigrant li ġew salvati minn sajjieda lokali.", "Kemm il-UNHCR kif ukoll l-Organizazzjoni Internazzjonali għall-immigrazzjoni, sejjħu biex jiżdiedu l-isfozi ta' salvataġġ tal-immigranti.", "Huma qalu li mingħajr mekkaniżmu ta' tfittxija u salvataġġ dedikat, fil-Mediterran se jintilfu aktar ħajjiet.", "Huwa stmat li din is-sena biss, mat-300 immigrant miet waqt il-vjaġġi mil-Libja għall-Ewropa għalkemm iċ-ċifri veri jaf ikunu ħafna akbar minn hekk." ]

[ "Imtella' Ġunju 16, 2020", "It-tennista Serena Williams \"tixtieq tilgħab\" fl-Open tal-Istati Uniti.", "Dan qalu l-kowċ tagħha stess Patrick Mouratoglou.", "Williams, ta' 38 sena, kellha injury serja s-sena l-oħra iżda rkuprat biex waslet sal-finali tat-tournament ta' New York.", "L-Open tal-Istati Uniti mistenni jibda fil-31 ta' Awwissu b'diversi ristrezzjonijiet minħabba l-coronavirus.", "F'intervista ma' BBC Radio, Mourtoglou qal li Williams tinsab f'kundizzjoni tajba u lesta biex terġa' tibda tirbaħ it-tournaments Grand Slams." ]

[ "L-Olanda sar l-aktar pajjiż riċenti li poġġa lil Malta fuq il-lista ta' vjaġġar b'restrizzjonijiet hekk kif passiġġiera li se jkunu qed jivvjaġġaw minn Malta lejn il-pajjiż, iridu jagħmlu kwarantina obbligatorja għal 10 ijiem.", "Skont is-sit tal-gvern Olandiż, il-vjaġġaturi se jkunu mitluba jagħmlu kwarantina mandatorja ta' 10 ijiem, anke jekk ma jkollhom sintomi tal-virus, jew ikollhom f'idejhom test b'riżultat fin-negattiv għall-coronavirus.", "Mal-wasla tagħhom fl-Olanda, dawk li jaslu fil-pajjiż jistgħu jew jagħmlu kwarantina f'darhom jew inkella fl-akkommodazzjoni tal-btala tagħhom.", "COVID-19 situation updateMalta remains open to Dutch travellers.", "Anyone arriving in Malta from The Netherlands is not… Posted by Embassy of the Netherlands in Malta on Wednesday, October 21, 2020 Tliet ijiem ilu, il-Ġermanja żiedet lil Malta fil-lista l-ħamra.", "Id-deċiżjoni kienet ibbażata fuq rakkomandazzjoni mir-Robert Koch Institute, aġenzija tal-gvern federali u l-istitut tar-riċerka responsabbli għall-kontroll tal-mard u l-prevenzjoni.", "Il-lista qed tkun aġġornata kull ġimgħa bit-territorji kategorizzati bħala ta' riskju għoli.", "Dwar il-Ġermanja: Il-Ġermanja tpoġġi lil Malta fil-lista ta' riskju Kull min qed jasal minn territorji ta' riskju għoli jrid jippreżenta swab test fin-negattiv li jkun sar fl-aħħar 48 siegħa.", "Alternattiva għal dan, ħafna ajruporti qed joffru faċilitajiet ta' testing b'xejn mal-wasla tal-passiġġiera.", "Persuni li jkunu qed jivvjaġġaw qed jintalbu jmorru direttament lejn id-destinazzjoni u jibqgħu fi kwarantina għal perjodu ta' ġimgħatejn.", "Min-naħa l-oħra, Malta hija miftuħa għal persuni li jridu jżuruha mill-Olanda.", "Kull min jasal mill-Olanda la hu mistenni jagħmel kwarantina u lanqas mhu qed ikun obbligat jippreżenta test negattiv.", "Persuni li jivvjaġġaw lejn Malta u li jkunu ġejjin mill-pajjiż li hemm fuq il-lista l-oranġjo huma dawk li qed jintalbu joffru riżultat negattiv ta' test li jkun sar sa massimu ta' 72 siegħa qabel il-wasla lejn Malta.", "L-Ambaxxata tal-Olanda f'Malta avżat lil dawk li qed jivvjaġġaw lejn Malta biex jimxu mal-aħħar miżuri restrittivi impost mill-gvern Malti biex titnaqqas il-firxa tal-virus.", "Dawn il-miżuri jgħidu li l-maskri jridu jintlibsu minn kulħadd f'postijiet pubbliċi, kemm fuq ġewwa u anke fuq barra.", "Jistgħu jitneħħew mal-mejda f'bars u restaurant.", "Ir-restoranti u l-bars se jitħallew jibqgħu miftuħin biss sal-11pm.", "Malta qed tkun meqjusa bħala pajjiż ta' riskju għoli mill-istati Baltiċi u l-Belġju.", "Illum, l-awtoritajiet tas-aħħa rrappurta 155 każ ġdid tal-coronavirus wara 2,823 swab test fl-aħħar 24 siegħa.", "In-numru ta' każi attivi fil-pajjiż telgħa għal 1,649.", "Il-pandemija s'issa ħasdet il-ħajja ta' 46 persuna fil-pajjiż.", "L-aħħar żviluppi 155 każ ġdid ta' coronavirus; 49 ifiequ" ]

[ "Is-sinsla tas-sistema tas-saħħa f’pajjiżna għandha tkun l-kura primarja.", "Huwa għalhekk li l-Kunsill Lokali ta’ Tas-Sliema flimkien mal-Ministeru tas-Saħħa, ħadem sabiex ikun hemm modernizzar u żieda fis-servizzi li toffri l-berġa ta’ Tas-Sliema.", "Din il-berġa f’dawn l-aħħar xhur ġiet modernizzata fejn b’kollox se tkun qed toffri erba’ servizzi differenti.", "Apparti s-servizzi li diġà kienu offruti qabel fosthom is-servizz tat-tabib u infermier, u s-servizz ta’ Speech and Language Pathology, issa se jkun offrut ukoll is-servizz relatati mas-saħħa mentali.", "Dan sar sabiex il-kura primarja tersaq aktar lejn in-nies u b’hekk il-pazjent ikun jista’ jinqeda bl-aħjar mod possibbli fil-komunità u jkollu aċċess aktar faċli għal numru ta’ servizzi.", "Tkellimna mas-Sindku ta’ Tas-Sliema Anthony Chircop illi spjegalna l-importanza ta’ dawn is-servizzi.", "Is-Sindku spjegalna wkoll kif fil-lokalità ta’ Tas-Sliema wieħed isib ammont kbir ta’ anzjani, u għalhekk hu krucjali li jkun hemm servizzi tal-aqwa kwalita’.", "Huwa tenna l-appell tiegħu li l-kura għandha tibda mill-komunità, fejn il-pazjent iħossu iktar komdu u b’hekk ikun jista’ jibqa’ għaddej bir-rutina tal-hajja ta’ kuljum u mhux jintbagħat għall-kura fi sptar." ]

[ "Knisja.mt/ritratti", "Ġie ffirmat ftehim sabiex propjetà tal-Knisja f'Ħal Safi ssir ċentru ta' matul il-jum għal persuni li jbatu bid-dimensja.", "Dan se jkun l-ewwel ċentru Malti li joffri servizz matul il-jum u billejl.", "Dan iċ-ċentru għandu jservi wkoll ta' xelter għall-anzjani u għal dawk li jbatu bid-dimensja, sabiex ma jitħallewx waħedhom filgħaxija u tul il-lejl.", "Il-ftehim huwa għal 25 sena, u ġie ffirmat ilbieraħ minn Roberto Buontempo f'isem l-Arċidjoċesi ta' Malta u Dr Renzo Degabriele f'isem id-Direttorat għall-Anzjanità Attiva u Kura fil-Komunità.", "Fid-diskors tiegħu, il-Kappillan tal-parroċċa ta' Ħal Safi, Dun David Farrugia, qal li ispirati mill-Papa Franġisku fil-Ġublew Straordinarju tal-Ħniena tal-2016, il-parroċċa bdiet taħdem fuq l-idea li din il-binja tal-parroċċa terġa' tibda tintuża biex tgħin lil dawk li huma fost l-aktar vulnerabbli.", "Il-Kappillan qal li din il-binja se tgħin ukoll lil dawk l-anzjani li qed ibatu mis-solitudni.", "Is-Segretarju Amministrattiv tal-Arċidjoċesi ta' Malta, Michael Pace Ross, qal li dan huwa proġett socjali iehor li qed jitwettaq fi propjetà tal-Knisja għall-benefiċċju ta' dawk l-aktar fil-bżonn fis-soċjetà Maltija, b'kollaborazzjoni mal-kunsill lokali u l-Gvern ċentrali." ]

[ "Il-futur tar-Russu Daniil Kvyat hu inċert hekk kif Red Bull permezz ta’ Helmut Marko qalu li ma jemmnux li Kyvat ma jistax jibdel l-andament tiegħu mat-tim fiż-żmien li ġej.", "Ir-Russu se jkun mibdul għat-tieni darba dan l-istaġun fil-Grand Prix tal-Messiku, b’Pierre Gasly se jirritorna flimkien ma’ Brendon Hartley u b’hekk dawn iż-żewġ sewwieqa se jtemmu l-istaġun.", "Kvyat spiċċa fl-għaxar post fil-Grand Prix tal-Istati Uniti wara assenza ta’ żewġ tiġrijiet, u ddeskriva l-prestazzjoni tiegħu bħala l-aqwa tal-istaġun, iżda hu mistenni li din kienet l-aħħar tiġrija tiegħu mat-tim.", "Kvyat mhux se jerġa’ jirritorna.", "Aħna ma nemmnux li jista’ jitjieb b’mod sinifikanti fiż-żmien li ġej.", "Gasly u Hartley se jispiċċaw l-istaġun, imbagħad naraw x’jiġri,” qal il-konsulent ta’ Red Bull Helmut Marko.", "Il-futur ta’ Kvyat fil-Formula 1 issa hu f’dubju, b’Williams hu l-uniku tim li għad għandu post vojt għall-istaġun li ġej.", "Kvyat kien ingħaqad ma’ Red Bull fil-programm taż-żgħażagħ fl-2010 u għamel id-debutt tiegħu fil-Formula 1 fl-2014 ma’ Toro Rosso.", "Fi tmiem l-ewwel staġun tiegħu, hu kien promoss għat-tim prinċipali tar-Red Bull biex jieħu post Sebastian Vettel u jkun fl-istess tim ma’ Daniel Ricciardo.", "Hu spiċċa t-tieni fil-Grand Prix tal-Ungerija fl-2015 u t-tielet fil-Grand Prix taċ-Ċina fl-2016, iżda kien relegat għat-tim tat-Toro Rosso f’Mejju tal-2016, b’Max Verstappen jeħodlu postu mar-Red Bull.", "Kvyat imbagħad ġab anqas punti minn sieħbu fit-tim Carlos Sainz u ħa l-mistrieħ għat-tiġrijiet tal-Malasja u l-Ġappun wara li ħabat fil-Grand Prix ta’ Singapore f’Settembru.", "Il-punt li kiseb il-Ħadd li għadda, kien l-ewwel wieħed mill-Grand Prix ta’ Spanja f’Mejju u kien il-ħames punt tiegħu dan l-istaġun.", "“Jekk qed tistaqsini jekk għandix pjan B jew Ċ, iva għandi xi ħsibijiet.", "Il-Formula 1 mhux kollox.", "Hemm aktar opportunitajiet tajbin fil-ħajja.", "Jien dejjem se nkun sewwieq u dejjem irrid intellaq." ]

[ "Il-Bord tal-Accountancy issospenda il-warrants ta' Brian Tonna u Karl Cini ta' Nexia BT, ftit jiem wara l-arrest tagħhom, wara li ġie deċiż li se jibda proċess dixxiplinarju kontrihom.", "Il-bord issospenda iwkoll iċ-ċertifikati tal-prattika li jippermettu ż-żewġ irġiel jeżerċitaw il-prattika tal-awditjar.", "Ir-reġistrazzjoni ta' Nexia BT ukoll ġiet sospiża, flimkien ma' dik tas-sussidjarji tagħha BTI Management Limited u Nexia BT Advisory Services Limited.", "Fi stqarrija qasira, il-bord qal li d-deċiżjoni tiegħu ittieħdet \"wara l-għeluq tal-inkjesta maġisterjali tal-Maġistrat Natasha Galea Sciberras u żviluppi relatati.\"", "L-inkjesta ta' Galea Sciberras eżaminat allegazjonijiet li Keith Schembri, li kien chief of staff ta' Joseph Muscat, ixxaħħam minn fuq il-bejgħ tal-passaporti bl-għajnuna ta' Nexia BT.", "Tonna hu l-fundatur u l-managing partner tan-Nexia BT, filwaqt li Cini hu l-partner responsabbli tat-taxxa u s-servizzi internazzjonali.", "It-tnejn li huma kienu fiċ-ċentru tal-kontroversja fl-aħħar snin, wara li l-Panama Papers kixfu kif għenu biex Schembri u l-eks ministru Konrad Mizzi jiftħu kumpaniji sigrieti fil-Panama.", "Inkixfu wkoll emails fejn intqal li l-kumpaniji ta' Mizzi u Schembri kienu se jirċievu eluf ta' euros kuljum minn żewġ kumpaniji sigrieti oħra rreġistrati fl-Emirati Għarab Magħquda, 17 Black u MacBridge.", "Ġie kkonfermat li 17 Black kienet il-kumpanija ta' Yorgen Fenech, l-ex kap eżekuttiv tat-Tumas Group li hu akkużat bil-qtil tal-ġurnalista Daphne Caruana Galizia, filwaqt li sid MacBridge għadu ma ġiex ikkonfermat b'mod konklussiv.", "L-għeluq tal-inkjesta tal-Maġistrat Galea Sciberras wassal biex il-qorti tordna sekwestri tal-assi tat-tlett irġiel, kif ukoll ta' persuni oħrajn minn Nexia BT u mill-kumpanija ta' Schembri Kasco.", "Id-digriet inħareġ ukoll kontra l-familjari ta' dawn il-persuni u kontra kumpaniji relatati.", "Sekwestrati l-assi ta' Keith Schembri u Nexia BT fuq suspett ta' ħasil ta' flus L-arrest tat-tlett irġiel sar ftit sigħat wara li ħareġ id-digriet.", "It-tlieta nħarġu fuq police bail wara li ġew interrogati.", "Filmat: Keith Schembri jinħeles bil-bail Skont l-Att dwar il-Professjoni tal-Accountancy, detenturi ta' warrant biss jistgħu jaħdmu bħala accountants.", "Il-Bord tal-Accountancy ġiet imwaqqfa bis-saħħa tal-istess att biex tirregola il-professjoni u biex tieħu ħsieb il-ħruġ – u t-tneħħija fejn hemm bżonn – tal-warrants." ]

[ "Brian Tonna, il-Managing Partner ta' Nexia BT ingħata kuntratt li jlaħħaq il-€ 5,000 fix-xahar mill-Ministeru tal-Ġustizzja", "Brian Tonna, il-Managing Partner ta' Nexia BT ingħata kuntratt li jlaħħaq il-€ 5,000 fix-xahar bħala \"persuna ta 'fiduċja\" għall-Ministru tal-Ġustizzja Owen Bonnici.", "Tonna ingħata dan l-irwol fuq bażi full time f'Awissu tal-2014 liema kuntratt skada f'Awissu 2016.", "Imbagħad huwa ingħata rwol part time fl-istess Ministeru sa' Awissu 2017.", "Il-kuntratt inizzjali tiegħu ġie estiż f'Settembru 2015.", "B’kollox huwa ingħata s-salarju ta’ €34,684 u żieda ta’ €20,000 bħala ‘expertise allowance'.", "Apparti minn dan huwa ingħata allowance ta’ €2,000 fuq spejjeż ġenerali, allowance ta’ €815  fuq l-Internet u t-telefon u allowance ta’ €4,659 minħabba l-karozza.", "Fil-kuntratt li hu ingħata fl-2017, Tonna, ingħata s-salarju ta' €18,241 u l-istess €20,000 bħala ‘expertise allowance'.", "L-allowances oħra, inkluż dawk tal-mowbajl u internet kienu mnaqqsa bin-nofs.", "Intant f'kumment ma' dan is-sit, il-Ministru Owen Bonnici sostna li, \"il-kuntratt ta' Tonna huwa skont pakkett finanzjarju stabbilit għall-erba' konsulenti li jqabbad il-Ministeru.", "Huwa qal, \"li dan huwa l-istess pakkett finanzjarju li kien jingħata minn gvernijiet preċedenti.\"", "Fil-kummenti lill-Times of Malta, il-Ministru Bonnici qal is-Sur Tonna kien tah pariri dwar proġetti ffinanzjati mill-UE filwaqt li żied jgħid li x-xogħol kien delegat lil tim tekniku f’Nexia BT", "Il-Ministru Bonnici qal li x-xogħol magħmul minn Tonna ġie delegat lil tim tekniku minn Nexia BT." ]

[ "Raġel baqa' miżmum taħt arrest wara li wieġeb mhux ħati li seraq madwar €2,000 kontanti mill-garaxx ta' sprayer f'Ħal Qormi nhar it-Tnejn li għadda.", "Mark Scerri, ta'43 sena minn Wied il-Għajn, kien ġie segwit mill-pulizija li kienet qed tinvestiga serqa li allegatament seħħet fit-8 ta' Ġunju li għadda.", "L-akkużat ġie mixli b'serq aggravat u ħsara volontarja fuq propjetà ta' terzi persuni, li kiser digriet tal-ħelsien mill-arrest maħruġ f'Diċembru u libertà kunizzjonata mogħtija f'Ġunju tal-2019.", "L-avukati tiegħu, Lennox Vella u Mario Mifsud għamlu talba għall-ħelsien mill arrest ta' Scerri fejn argumentaw li l-akkużat kien għadu kemm sab impieg.", "Madankollu, wara li l-Qorti semgħet is-sottomissjonijiet miż-żewġ partijiet, il-Maġistrat Donatella Frendo Dimech, ċaħdet it-talba minħabba nuqqas ta' affidabbiltà tal-akkużat.", "L-Ispettur Alfredo Mangion mexxa l-Prosekuzzjoni." ]

[ "Ir-raġel kien arrestat f'Mejju li għadda u inizjalment kien se jkun estradit lejn l-Italja", "Illum il-Qorti tal-Appell Kriminali ħassret il-mandat ta’ estradizzjoni fil-konfront ta’ raġel Sqalli suspettat li għandurabtiet mal-Mafja.", "F’Mejju li għadda il-Qorti tal-Maġistrati kienet iddeċidiet li raġel Sqalli ssuspettat li għandu rabtiet mal-Mafja se jkun estradit lejn l-Italja biex jiffaċċja akkużi dwar il-kriminalità organizzata.", "Ir-raġel, segretarju ta’ kumpanija Maltija tal-gaming, kien arrestat f’Mejju wara li nħareġ Mandat ta’ Arrest Ewropew kontrih.", "Iżda illum fid-deċiżjoni tagħha, l-Maġistrat Consuelo Scerri Herrera biddlet id-deċiżjoni tal-Qorti tal-Maġistrati minħabba l-fatt li skonta l-Awtoritajiet Taljani kienu għadhom ma lestewx l-investigazzjoni fil-konfront tar-raġel.", "Hi qalet li dan ma kienx ifisser li l-biex individwu jiġi estradit hemm bżonn li jkun hemm każ tal-Qorti għaddej, iżda nnotat kif ir-raġel kien qiegħed jiġi mfittex għall-investigazzjoni u mhux prosekuzzjoni.", "Għalhekk il-Qorti qalet li dan ma setgħax jiġi trattat bħala akkużat.", "Fid-dawl ta’ dan kollu, l-mandat ta’ estradizzjoni ġie mħassar u l-Qorti ordnat li r-raġel jinħeles mill-arrest b'mod immedjat.", "L-avukati Franco Debono, Arthur Azzopardi, Stephen Tonna Lowell u Mario Mifsud dehru għall-akkużat.", "Filwaqt li l-ispetturi Mark Galea u Robinson Mifsud mexxew il-prosekuzzjoni.", "L-avukati Matthew Xuereb u Charles Mercieca dehru għall-Uffiċju tal-Avukat Ġenerali." ]

[ "Ilbieraħ Saviour Balzan kiteb li għall-ġid tal-pajjiż Delia għandu jitlaq u minfloku għandu jilħaq Claudio Grech", "Id-Deputat Nazzjonalista Claudio Grech saħaq li l-aħħar ħaġa li għandu bżonn il-Partit Nazzjonalista huwa spekulazzjoni dwar it-tmexxija tiegħu.", "Kien għalhekk li insista li l-Kap tal-Partit Nazzjonalista huwa Adrian Delia, li fi kliemu “ġie elett fl-aktar elezzjoni miftuħa u rappreżentattiva fl-istorja tal-partiti politiċi f’pajjiżna.”", "Insista li d-dmir ta’ kull Deputat huwa li jkun parti integrali mill-ħidma politika tal-Partit.", "Huwa qal dan fid-dawl tal-opinjoni tal-Editur Maniġerjali ta’ MediaToday, Saviour Balzan,", "li insista li dan huwa ż-żmien biex Adrian Delia jitlaq, għall-ġid tal-PN u tal-pajjiż u saħaq li Claudio Grech huwa s-suċċessur ideali.", "Madanakollu, Grech saħaq li d-deċiżjoni tiegħu dwar dan ħadha ftit aktar minn sena ilu.", "“Il-prijorità tiegħi f’din il-leġiżlatura hija li nservi ta’ vuċi għall-kostitwenza tiegħi u li, bħala Deputat, nikkontribwixxi biex il-PN isaħħaħ il-qafas tal-politika tiegħu u jevolvi fi gvern alternattiv; għan li m’għandix dubbju li nistgħu nilħqu biss jekk naħdmu flimkien,” kiteb Grech.", "Insista li kull Kap tal-PN li ħadem miegħu jista’ jafferma li dejjem ta l-kontribut kollu lejn dan il-għan.", "“Bi ħsiebni nibqa’ nagħmel l-istess bis-serenità kollha, sa l-aħħar jum li nagħmel fil-politika,” temm jgħid Grech." ]

[ "Fil-Laqgħa tal-Kumitat Eżekuttiv tal-Partit Nazzjonalista li nżammet is-Sibt, kien hemm qbil unanimu dwar il-co-option ta’ Kevin Cutajar fil-Parlament, filwaqt li saret analiżi profonda dwar ir-riżultati tal-elezzjonijiet li għaddew.", "Fi tmiem il-laqgħa, NET News tkellem mas-Segretarju Ġenerali tal-Partit Nazzjonalista Clyde Puli, li spjega l-proċess li wassal għal din l-elezzjoni, fejn is-sitt kandidati fuq id-distrett ta’ Għawdex biss kienu mistoqsija jekk hux se jipparteċipaw fl-elezzjoni ghal din il-cooption.", "Dan sehh wara li t-tmexxija ħadet nota tad-diskussjoni fil-pajjiż u fil-partit meta gie vakat is-siggu David Stellini.", "Clyde Puli qal li bhala segreatrju generali fil-granet li ghaddew cempel biex jinforma lis-sitt kandidati u talabhom biex jinformaw lil partit jekk minħabba l-iżviluppi ġodda kienux se jkunu qed jibdlu l-pożizzjoni taghhom ta’ interess f’din l-elezzjoni.", "Huwa qal li talabhom u tahom din l-informazzjoni għaliex kien ġust li kull kandidat potenzjali jkun jaf li se jinbidlu l-kriterji tal-għażla tal-co-option.", "It-tieni għaliex skont dawn il-kriterji tnejn biss minn dawk is-sitt kandidati eliġibbli huma membri tal-Kumitat Eżekuttiv u għalhekk huma t-tnejn biss setgħu jkunu jafu uffiċjalment bl-aġenda.", "It-tielet għaliex sa dak il-ħin kien għad hemm kandidati, li meta mistoqsi mill-midja, ma’ eskludewx li jistghu jkunu interessati jikkontestaw l-elezzjoni interna.", "Ir-raba’ għaliex jekk xi kandidat ieħor minbarra Kevin Cutajar juri interess iridu bilfors isiru l-preparazzjonijiet loġistiċi għal elezzjoni interna.", "Clyde Puli ikkundanna l-ispin li inaghtat minn xi whud li kien qed jigi imbuttat xi kandidat jew iehor ghaliex dan ma kienx minnu tant li l-kandidati infusjom hargu jgiddbu rapport f’dan is-sens.", "Clyde Puli fahhar id-decizjoni tal-kandidati kollha li jirrinunzjaw ghad-dritt taghhom li jikkandidaw ruhom biex Kevin Cutajar ma jigiex ikkontestat.", "Fil-kumment tiegħu, Clyde Puli tkellem ukoll dwar l-analiżi tal-Kumitat Eżekuttiv għar-riżultati elettorali tal-aħħar jiem, illi ħarset lejn id-distretti differenti u x’messaġġ wassal kull distrett biex il-Partit Nazzjonalista jibda jifhem u jaġixxi, filwaqt li jfassal t-triq ‘il quddiem." ]

[ "Deidun sostna li hemm żewġ teoriji: Jew wisq ikel mill-'fish farms' jew likwidu tossiku fil-baħar...", "Il-Professur Alan Deidun mistenni jqajjem il-kwistjoni ta' ħut mejjet li qed jittella' mal-ibħra ta' Birżebbuġa quddiem il-Bord tal-Awtorità Maltija għall-Ambjent u Riżorsi (ERA).", "Fil-fatt kienu residenti minn Birżebbuġa stess illi għamlu kuntatt ma' Deidun u sostnew illi xi ħadd jeħtieġ li jara eżattament x'inhu jiġri u għalfejn qed jitla' ammont ta' mulett mejjet mal-mewġ tal-baħar.", "Din il-gazzetta għamlet kuntatt ma' Deidun li sostna illi hemm żewġ teoriji dwar dak li qed jiġri.", "\"Hemm min qed jgħid illi minħabba l-fish farms fil-viċin l-ħut qed jiekol ħafna minn dak li joħroġ mill-fish farms u allura dan qed iwassal għal numru ta' mwiet, minħabba li l-ħut qed jiekol iżżejjed.", "Inkella hemm it-teorija li dawn qed imutu minħabba li hemm xi tip ta' liwkwidu tossiku jew velenuż fil-baħar.", "Din iżda hija naqra stramba għaliex kieku hemm xi ħaġa tossika jew velenuża fil-baħar ma jkunx il-mulett biss li jmut.\"", "Deidun għamilha ċara illi għax se jtella' l-kwistjoni quddiem l-ERA ma jfissirx illi l-kwistjoni se tkun solvuta quddiem din l-awtorità partikolari, imma dan għandu jkun l-ewwel pass biex isiru l-istudji neċessarji biex tkun ċara l-problema li qed twassal għal dan il-ħut mejjet.", "Deidun qal li r-residenti fissrulu kif din is-sitwazzjoni ilha tiġri għal bejn wieħed u ieħor l-aħħar ħames snin, bid-Dipartiment tat-tindif ineħħi l-ħut mejjet kmieni filgħodu qabel l-għawwiema jinżlu fil-bajja." ]

[ "Il-President ġdid tal-Ukrajna, Volodymyr Zelensky, beħsiebu jibda fażi ġdida ta’ taħditiet għall-paċi mas-separatisti li qegħdin jiġġieldu kontra l-qawwiet Ukreni fil-Lvant ta’ pajjiżu u li huma appoġġjati mir-Russja.", "Zelensky, li, nhar il-Ħadd, kiseb rebħa impressjonanti fuq ir-rivali u eks President Petro Poroshenko fil-fażi deċiżiva tal-elezzjoni għall-Presidenza Ukrena, indika li se jsiru ‘il-bidliet’ fil-proċess delikat u li l-Ukrajna, taħtu, se tkompli tiddiskuti fuq il-bażi tat-taħditiet għall-paċi ‘ta’ Minsk’, bil-għan li tikkonkludi ftehim konkret għal waqfien mill-ġlied fir-reġjun tad-Donbass.", "Il-ftehim ta’ Minsk, iffirmat fl-2014 mir-rappreżentanti tal-Ukrajna, ir-Russja, ir-Repubblika tal-Poplu ta’ Donetsk u r-Repubblika tal-Poplu ta’ Luhansk, kien intiż biex jieqfu l-battalji bejn il-qawwiet Ukreni u s-separatisti armati fir-reġjun partikulari.", "Madankollu, kompla xorta l-ġlied fir-reġjun, fost it-tensjoni bejn Kiev u Moska rigward il-Krimea li r-Russja, fl-2014, kienet ħatfet lill-Ukrajna u għaqqditha ma’ artha.", "Intant, Volodymyr Zelensky – attur f’sensiela komika għat-televiżjoni –rebaħ 73 fil-mija tal-vot kontra l-24 fil-mija għal Poroshenko.", "Filwaqt li l-President elett wiegħed lis-sostenituri li ‘mhux se jiddiżappuntahom’, ir-Russja qed tesiġi ma’ Zelenski ‘biex juri sens ta’ onesta u pragmatiżmu bil-għan li jitjiebu r-relazzjonijiet bilaterali.", "Filwaqt li l-Prim Ministru Russu, Dmitry Medvedev, qal li hemm iċ-ċans li jitjiebu r-relazzjonijiet ma’ Kiev, Petro Poroshenko qal li Zelensky, li għandu 41 sena, m’għandux l-esperjenza meħtieġa ‘biex iżomm il-kolp mar-Russja’.", "Dan meta Zelensky hu magħruf l-aktar bħala l-attur prinċipali fis-sensiela satirika għat-televiżjoni bl-isem ‘Servant of the People’, fejn il-karattru tiegħu jilħaq President tal-Ukrajna bi żball.", "Intant, il-fantasija issa ċediet postha għar-realtà, b’Zelensky se jkun taħt pressjoni intensiva biex juri lill-poplu tiegħu li jaf tassew x’qiegħed jagħmel.", "Matul il-kampanja, Zelensky kien evita l-intervisti u taħditiet dwar il-politika tal-Ukrajna u minflok ibbaża fuq sensiela ta’ videos umoristiċi fuq il-midja soċjali.", "Meta, issa, fadal madwar xahar qabel l-inawgurazzjoni tiegħu bħala President, Zelensky għandu jikkonċentra fuq pjan li tindirizza aħjar l-ostilitajiet mar-ribelli separatisti fil-Lvant tal-Ukrajna — meta r-rivali kbir tiegħu, Poroshenko (li kien ilu fil-poter mill-2014) qed jagħmilha ċara li ‘hu mhux se jwarrab mill-politika’." ]

[ "Boris Johnson, forsi għad-dispjaċir ta’ ħafna, sar il-Prim Ministru l-ġdid tar-Renju Unit.", "Imma min hu dan?", "U x’passat għandu?", "Nhar it-Tlieta, il-Partit Konservattiv għażel (bil-kbir) lil Boris Johnson biex ikun il-Prim Ministru li jmiss tar-Renju Unit, pajjiż illi bħalissa għaddej mill-proċess biex joħroġ mill-Unjoni Ewropea.", "Dan ifisser illi dan l-iżvilupp se jaffettwa b’mod kruċjali u forsi definittiv il-proċess importanti li permezz tiegħu pajjiż membru tal-Unjoni Ewropea, għall-ewwel darba, mhux se jibqa’ membru ta’ dan il-blokk politiku.", "L-ILLUM tat ħarsa lejn l-aktar avvenimenti, mumenti, stqarrijiet u fatti importanti dwar dan il-politiku, li jidher goff, komiku u tal-istess qatgħa ta’ Donald Trump, xi ħaġa li Trump stess ammetta.", "Ħarsa lejn il-fatti u l-karriera politika tiegħu, juru illi Boris Johnson kellu karriera mill-aktar interessanti u kkulurita.", "Fatti interessanti, ikkuluriti u xi ftit skandalużi dwar Boris", "Kont taf li...?" ]

[ "Imtella' Lulju 29, 2020 - Aġġornata 29 Ta' Lulju, 2020 12:20pm", "Residenti li jgħixu fl-inħawi ta' Pjazza Patri Redent Gauci qed jilmentaw minn storbju kontinwu mal-lejl minn tfal u żgħażagħ li jiffrekwentaw il-bandli u l-court f'din iż-żona, bil-Kunsill Lokali jgħid li qed jiddiskuti soluzzjonijiet għall-problema.", "Is-sitwazzjoni tidher li ggravat matul dan is-sajf, meta għadd kbir ta' persuni qed jibqgħu jilagħbu u jgħajtu f'dan il-post anki sa nofsillejl.", "Filmat li r-residenti Neil Agius ġibed mit-triq għall-ħabta tal-11.15pm, juri dak li għaddej fil-bandli, fejn jinstema' ħafna twerżiq ta' trabi u għajjat tat-tfal.", "Filmat miġbud madwar nofsiegħa wara, f'11.45pm, din id-darba mit-tieqa tad-dar tiegħu, juri kif il-ħsejjes jaslu sa ġewwa.", "Jinstemgħu għadd ta' persuni jgħajtu lil xulxin u jħabbtu l-ballun waqt logħoba basketball, kif ukoll karozzi li jieqfu ħdejn il-bandli u jdoqqu l-ħorn u jsaffru lil dawk preżenti.", "Wara rapport mis-Sur Agius, dal-lejl fuq il-post mar il-kunsillier Charles Bonello flimkien mal-Pulizija, li ordnaw li jieqaf l-istorbju.", "Is-Sur Agius żied li wara li kien ilmenta dwar is-sitwazzjoni, ix-xahar li għadda bdew jintbagħtu l-Pulizija fuq rondi fl-inħawi, u l-awtoritajiet baqgħu jiċċekkjaw miegħu biex jaraw jekk ir-rondi hux qed ikunu effettivi.", "Qal li fil-fatt dal-lejl stess il-Pulizija kienu diġà marru fuq il-post, iżda meta telqu, iż-żgħażagħ bdew jilgħabu l-basketball.", "Sostna li l-Pulizija ma jistgħux joqgħodu għassa ma dan il-post il-ħin kollu, u għalhekk iħoss li l-aħjar soluzzjoni hi li l-bandli jingħalqu mal-lejl.", "Għall-mistoqsijiet ta' TVM, is-Sindku Pierre Dalli qal li tul dawn l-aħħar ġimgħat kien qed jirċievi ilmenti mir-residenti u kien qed jagħmel rapport lill-Pulizija.", "Żied li bħala Kunsill qed jaħdmu biex tinstab soluzzjoni għal din il-problema li qal isseħħ kull sajf.", "Żied li mill-bieraħ beda jintefa' l-pitch tal-basketball li qiegħed biswit il-bandli imma s-sitwazzjoni xorta ma nbidlitx.", "Qal li għada se ssir konferenza mill-Kunsill fil-preżenza tal-Ministru għall-Intern, fejn se jkun diskuss il-kunċett ta' Community Policing f'din iż-żona.", "Mistoqsi jekk dan is-servizz jingħatax matul il-lejl, is-Sur Dalli qal li d-dettalji uffiċjali jkunu jistgħu jingħataw fil-konferenza t'għada." ]

[ "Sal-għaxra ta' dalgħodu jew ftit wara nkunu nafu liema partit rebaħ dawn l-elezzjonijiet u b'kemm", "Wara xi ftit dewmien, il-kaxxi tal-voti nfetħu kollha u beda l-proċess tal-għadd tal-voti", "Dan ifisser li sal-ħdax jew inkella ftit wara jista' jkollna l-ewwel indikazzjoni tar-riżultat.", "Bħalissa l-voti qed jintwerew, jiġi deċiż jekk hux validi jew le u wara jgħaddu mill-magni.", "Sadanittant, ir-rappreżentanti tal-partiti jibdew jieħdu dawk li jissejħu l-kampjuni, biex għall-ħabta tal-ħdax, jew ftit wara, inkunu nafu minn rebaħ l-elezzjoni tal-Parlament Ewropew, iżda mhux minn huma l-Ewroparlamentari.", "Aktar tard waranofsinhar inkunu nafu minn se jkunu s-sitt Ewroparlamentari li se jirrappreżentaw lil Malta fil-Parlament Ewropew.", "Dan is-sit u l-paġna tiegħu ta' Facebook se jkunu qed jaġġornawkom kontinwament b'dak li se jkun qiegħed għaddej min-Naxxar." ]

[ "Il-Ministeru għall-Affarijiet Ewropej u l-Ugwaljanza f’kollaborazzjoni mal-MFA biex tiżdied il-kuxjenza dwar l-ugwaljanza fl-isports", "Illum waqt konferenza stampa l-Ministru għall-Affarijiet Ewropej u l-Ugwaljanza Helena Dalli ħabbret inizjattiva ta’ kollaborazzjoni mal-Assoċjazzjoni tal-Futbol ta' Malta biex permezz tal-futbol tiżdied il-kuxjenza dwar l-ugwaljanza fl-isports.", "“Wara li daħħalna liġijiet li għamluna l-aqwa fid-dinja fejn jidħlu d-drittijiet tal-persuni LGBTIQ, issa rridu naċċertaw li dawn il-liġijiet jinħassu aktar fil-ħajja ta’ kuljum”.", "Dalli fissret kif il-futbol huwa l-aktar sport popolari f’pajjiżna u għaldaqstant l-MFA tista’ toffri l-aqwa pjattaforma biex nilħqu spettru wiesgħa tas-soċjetà.", "Dan fil-kuntest tal-bżonn li nindirizzaw il-kultura ta’ diskriminazzjoni li għadha tippersisti f’forom varji, mhux biss kontra persuni LGBTIQ iżda anke abbażi tar-reliġjon, diżabilità, jew razza.", "Il-Ministru Dalli żiedet li dan l-eżerċizzju huwa biss ħolqa waħda f’katina ta’ inizjattivi differenti f’ċelebrazzjoni tad-diversità.", "Skont il-Ministru din il-kollaborazzjoni mal-MFA se toffri l-bażi għal kollaborazzjonijiet ma’ entitajiet oħra biex flimkien niżirgħu ż-żerriegħa għal soċjetà inklussiva li tħaddan id-diversità fil-forom kollha tagħha.", "Min-naħa tiegħu l-Viċi-President tal-MFA Matthew Paris tenna l-impenn tal-akbar assoċjazzjoni sportiva f’pajjiżna li tiftaħ il-bibien tagħha beraħ permezz tal-proġett Football for Life.", "Paris sostna li l-MFA hija kommessa li toffri opportunitajiet ugwali għal kulħadd, kif jixhdu proġetti oħra bħal dak indirizzat għall-aċċessibiltà u l-esperjenza fl-istadium nazzjonali ta’ persuni nieqsa mid-dawl jew mis-smigħ.", "Paris qal illi 70% tat-tfal Maltin xi darba jew oħra jgħaddu min-nurseries Maltin u Għawdxin, u għaldaqstant persważ li l-MFA se tkun entità importanti fit-tkattir ta’ soċjetà inklussiva.", "F’dan il-kuntest, huwa saħaq li l-inizjattiva favur l-ugwaljanza mhux se tieqaf fi tmiem il-ġimgħa, iżda se tkun waħda rikurrenti u mifruxa biex tilħaq kemm jista’ jkun persuni tul is-sena kollha.", "Din l-inizjattiva hija parti mit-tieni strateġija nazzjonali u pjan t’azzjoni għall-ugwaljanza li ġiet varata f’Settembru 2018 u mmexxija mid-Direttorat għad-Drittijiet tal-Bniedem u l-Integrazzjoni." ]

[ "L-eks Segretarju Ġenerali tal-General Workers Union Tony Zarb sostna illi t-tobba li strajkjaw minħabba nuqqas ta’ qbil serju dwar il-ftehim tal-Gvern mal-VGH “abbandunaw lill-pazjent u ġew jaqgħu u jqumu minnhom.”", "Waqt li kien f’dibattitu mal-eks Segretarju Ġenerali tal-UĦM Gejtu Vella fuq il-programm NET Live, Zarb qal illi", "dawk li pparteċipaw fl-istrajk kienu qed jiksru l-ġurament li ħadu", "biex jissalvagwardjaw lill-pazjent.", "“Ħallewhom lampa stampa lill-pazjenti”, sostna Tony Zarb.", "Vella qal li dak li kien qed jgħid Zarb kien żbaljat u li l-Assoċjazzjoni Medika Maltija (MAM) kellha u għandha kull dritt tagħmel strajk.", "Fl-istess dibattitu, Tony Zarb ma wieġeb xejn dwar il-miljuni li ħadu l-VGH u l-ħofra li ħallew fl-Isptar Ġenerali t’Għawdex.", "Ma wieġeb xejn lanqas dwar jekk jarahiex stramba li l-VGH qabdu u telqu, u trasferixxew kollox lil Steward Healthcare." ]

[ "Dak li seħħ aktar kmieni llum fil-konferenza tal-aħbarijiet tad-Deputat Prim Ministru Chris Fearne u Sovraintendent tas-Saħħa Pubblika Charmaine Gauci ġie deskritt mill-Istitut tal-Ġurnalisti Maltin bħala ċensura mill-Istat grazzi għall-Awtorità tax-Xandir.", "Dan, qal l-IĠM, wara deċiżjoni tal-Awtorità li ġiet implimentata mill-PBS u li rriżulta f'ċensura tal-mistoqsijiet tal-ġurnalisti.", "Permezz ta' stqarrija, l-IĠM qal li bid-deċiżjoni li ħadet l-Awtorità tax-Xandir fis-16 ta' Ġunju, l-Awtorità kienet iddeċidiet li element politiku f'konferenza tal-aħbarijiet li kienet saret ftit tal-jiem qabel, u li kien qajjem kontroversja, kien ħareġ waqt il-ħin tal-mistoqsijiet.", "Kien għalhekk li l-BA dakinhar ġgħelet lill-PBS jiċċensura l-mistoqsijiet tal-ġurnalisti, saħansitra tal-ġurnalisti tiegħu stess.", "Din hija deċiżjoni li ma titwemminx, qal l-IĠM, li saħaq li fl-ebda stat demokratiku ma hija aċċettata din it-tip ta' ċensura.", "L-Istitut tal-Ġurnalisti qal li bid-deċiżjoni tagħha, l-Awtorità tax-Xandir għamlet mill-PBS xandar tal-Istat tat-tip li jinstabu f'reġimi totalitarji.", "L-istqarrija tkompli tgħid li dawk kollha li jippreferu jsegwu l-aħabarijiet u l-ġrajjiet kurrenti fuq is-servizz pubbliku għax jemmnu li hu sors ta' min jorbot fuqu, ġie mċaħħad minn dan is-servizz u kellu jfittex postijiet oħra biex jieħu l-informazzjoni li xtaq.", "L-IĠM temm l-istqarrija billi talab laqgħa mal-Awtorità tax-Xandir sabiex din is-sitwazzjoni tkun irrimedjata wara li l-BA għalqet ħalq il-ġurnalisti, inkluż dawk tal-PBS stess, biex issa dan l-istazzjon qed jitlef il-kredibiltà li għandu.", "mistoqsijiet" ]

[ "Il-prosekutur fil-Qorti Kostituzzjonali Libjana qal li l-elezzjoni ta’ Ahmed Maiteeq bħala l-Prim Ministru l-ġdid tal-Libja kisret il-kostituzzjoni temporanja tal-pajjiż.", "Bħalissa l-Libja għaddejja minn inkwiet politiku hekk kif il-PM uxxenti Abdullah al-Thinni irrifjuta li jgħaddi l-poter lil Maiteeq li kien elett f’seduta kaotika tal-parlament ix-xahar li għadda.", "Il-qorti ma ħadet ebda deċizjoni u aġġornat għal nhar it-Tnejn." ]

[ "Transport Malta ser tagħmel xogħol ta' manutenzjoni f'parti minn Triq L-Imdina Ħal Balzan direzzjoni lejn ir-Rabat, bejn illejla u s-Sibt 15 t'April 2017.", "Ix-xogħol ser isir billejl bejn id-9.00 ta' filgħaxija u l-5.00 ta' filgħodu, dejjem jekk it-temp jippermetti.", "Matul il-ħin tax-xogħol, din il-parti tat-triq ser tkun magħluqa għat-traffiku għalhekk is-sewwieqa huma mitluba jsibu toroq alternattivi.", "Is-sewwieqa huma mħeġġa jsuqu b'attenzjoni u jsegwu l-istruzzjonijiet tal-uffiċjali fuq is-sit tax-xogħol." ]

[ "Website ġdida biex jgħin fil-preparamenti tas-sena skolastika ġdida – nextyear.edu.mt hija pjattaforma ġdida bl-informazzjoni kollha neċessarja.", "Il-Ministeru għall-Edukazzjoni u x-Xogħol nieda website ġdida http://nextyear.edu.mt bl-għan ewlieni jkun biex tagħti stampa ċara lill-istudenti, il-ġenituri u l-għalliema permezz ta' informazzjoni utli ta' dak li jistennew fis-sena skolastika li jmiss.", "Is-sit elettroniku jkopri l-iskola obbligatorja minn Kinder 1 sa Sena 11 (Form 5) u huwa mifrux f'sezzjonijiet differenti li jirriflettu paġna għal kull sena għall-aċċess faċli għall-informazzjoni.", "F'kull sena wieħed issib ħames sezzjonijiet ewlenin li huma:", "-Video minn edukatur li jispjega dak li wieħed jista'jistenna fis-sena partikolari.", "-Informazzjoni li tkopri l-iktar aspetti importanti tas-sena bħal kurrikulu, kif il-ġenituri jistgħu jkunu involuti, għażliet akkademiċi, u bidliet mis-sena preċedenti. -Taqsima b'mistoqsijiet frekwenti li hija kontinwament aġġornata. -Taqsima fejn l-utenti jistgħu jissottomettu mistoqsijiet jew suġġerimenti fejn dawn imbagħad jiġu riflessi fis-sit elettroniku. -Taqsima ta' informazzjoni bid-dettalji ta' kuntatt personalizzati għas-Servizzi ta' Appoġġ mill-Prinċipal tal-Kulleġġ u mill-Iskola li attwalment jattendi l-istudent." ]

[ "Bħalissa għaddejjin minn perjodu ta' trasformazzjoni u jeħtieġ li kull settur ikun imħares u li l-linji gwida jkunu mibnija fuq riformi meħtieġa.", "Hekk stqarr il-Kap tal-PN Adrian Delia waqt laqgħa mal-Assozjazzjoni tal-Iżviluppaturi – laqgha li fiha nqtal illi dan is-settur jeħtieġ li dejjem iħaddan miżuri ta' sigurtà.", "Fost l-oħrajn jeħtieġ tisħiħ fir-regoli tas-settur, u li dawn is-sistemi ġodda jkunu amalgamati mal-ħarsien taċ-ċittadini fil-madwar u l-ambjent tagħna.", "Adrian Delia fakkar kif matul dawn l-aħħar snin, il-politika ekonomika tal-Gvern kienet ibbażata biss fuq iż-żieda fil-popolazzjoni – direzzjoni li issa falliet.", "Waqt il-laqgha, gie diskuss ukoll l-impatt tal-imxija tal-Coronavirus fuq is-settur tal-kostruzzjoni.", "Huwa qal li l-Partit Nazzjonalista kien proattiv u matul dan iż-żmien iltaqa' mas-setturi kollha tas-soċjeta' fejn sema' d-diffikultajiet li għaddejjin minnhom, u ressaq 'il quddiem proposti, b'uħud minnhom il-Gvern aċċettahhom u ressaqhom fil-miżuri li ħabbar aktar kmieni din il-ġimgħa.", "L-Oppożizzjoni se tibqa' proattiva u lesta tibqa' tagħti s-sehem tagħha.", "Min-naħa tagħħa l-MDA qalet li l-industrija tal-kostruzzjoni trid tilħaq it-tragwardi tagħha sas-sena 2030, fejn trid tilħaq il-miri tal-", ", u qalet li s-settur irid ikun preparat issa aktar minn qatt qabel dwar il-ħtieġa li l-membri tagħha tingħatalhom l-edukazzjoni u l-gwida xierqa.", "Tul il-laqgħa il-Kap tal-PN kien akkumpanjat mill-Viċi Kap Robert Arrigo u d-deputati Kevin Cutajar u Toni Bezzina." ]

[ "....Il-proġett tal-Pjazza ta' Raħal Ġdid ikkritikat għax tneħħew is-siġar, persuna tgħid li min għamlu ħaqqu tir...", "Il-Pjazza ta' Raħal Ġdid lesta.", "Min togħġbu kif ġiet u min le.", "Min jgħid li sar progress kbir bil-proġett u min qed jgħid li t-tneħħija tas-siġar hija għarukaża.", "Fost dawk li ma qablux kien hemm l-eks Chairman tal-Alternattiva Demokratika Arnold Cassola li qal illi bit-tneħħija s-siġar 'qażżistu dinja'.", "S'hemmhekk kollox sew!", "Imma persuna taħt il-kumment ta' Cassola ħass il-bżonn li jgħid illi min għamel il-pjazza 'ħaqqu tir.'", "Is-Segretarju Parlamentari Silvio Parnis irrisponda u qal illi minkejja dan il-kumment hu kien se jaħfer u wiegħed li se jkompli jaħdem favur din iż-żona tal-pajjiż fejn joħroġ.", "Imma l-kritika lejn il-proġett mingħajr is-siġar kbar li kien hemm ma waqfitx hemm.", "Cassola qal li issa din il-pjazza sempliċiment saret waħda tajba għal mass meeting, filwaqt li l-opinjonista Austin Sammut qal li t-tneħħija tas-siġar kienet xi ħaġa \"mhux ċivilizzata, salvaġġa u bla qalb.\"", "Alfred Baldacchino staqsa x'qed jagħmlu l-Awtorità tal-Ippjanar u l-Ministeru tal-Ambjent u jekk humiex qegħdin hemm biex japprovaw il-qerda tal-ambjent.", "Naturalment, minn naħa l-oħra, dawk li tkellmu taħt messaġġ li ħalla d-Deputat Silvio Parnis (li huwa wkoll minn Raħal Ġdid) faħħru l-proġett u sostnew li Cassola għandu jistenna s-siġar li tħawlu jikbru qabel jikkritika.", "Persuna prtikolari qalet hekk; 'Xi ġmiel ta' pjazza għandna Raħal Ġdid.", "Qed titkellmu fuq siġar li llum il-ġurnata jinsabu mwaħlin bnadi oħra f'Raħal Ġdid stess.", "Wieħed irid ukoll iżomm f'moħħu li s-siġar il-ġodda li hemm fil-Pjazza, iridu jieħdu l-ħin tagħhom biex jikbru...\"", "Din il-kwistjoni qed tqum hekk kif bħalissa għaddejja diskussjoni wkoll dwar it-triq li tagħti għar-Rabat u s-siġar li kien fil-post bl-aħħar rapporti dalgħodu fuq il-gazzetta oħt Maltatoday Midweek tgħid illi se jkunu 15-il siġra 'biss' li se jinqalgħu.", "Din hija t-tielet bidla f'temp ta' ġimgħa." ]

[ "Bugħaddas ta’ nazzjonalita’ Franċiża, ta’ 59 sena, tilef ħajtu għall-11:30a.m. fil-bajja Ta’ Xwejni, Għawdex.", "Il-Pulizija marret immedjatament fuq il-post fejn minn investigazzjoni preliminari rriżulta li għal xi raġuni, il-bugħaddas sab ruħu f’diffikulta waqt li kien qiegħed jgħodos ma’ grupp ta’ bugħaddasa fl-imsemmija bajja.", "Fuq il-post issejħet l-ambulanza, iżda r-raġel ġie ċċertifikat mejjet fuq il-post.", "Bil-każ ġiet infurmata l-Maġistrat tal-Għassa, li ħatret diversi esperti sabiex jassistuha fl-inkjesta.", "Il-Pulizija għadha għaddejja bl-investigazzjoni fuq il-każ." ]

[ "Il-Gozo Tourism Association u l-Gozo Business Chamber laqgħu tajjeb il-bidu tax-xogħol preparatorju biex f’Għawdex issir airstrip.", "Iż-żewġ organizzazzjonijiet  qalu li sa mill-formazzjoni tagħhom fl-1999 huwa dejjem kienu favur l-airstrip bħala mod ta’ kif iż-żewġ ġżejjer ikunu magħuda bl-ajru.", "Iż-żewġ għaqdiet, li jirrappreżentaw il-maġġoranza tan-negozji f’Għawdex huma tal-fehma li servizz tal-ajru sostenibbli huwa investiment fl-infrastruttura.", "Dan l-investment mhux biss joffri servizz lil Maltin u l-Għawdxin u lit-turisti biex jaqsmu bejn ġżira u oħra, iżda joffri l-possibiltà li jinfetħu rotot tal-ajru bejn Malta u pajjiżi membri taż-żona Schengen." ]

[ "Ishmael Muscat, 32, lost his life in a traffic accident in China.", "Sources told TVM.com.mt that the accident happened early today while Mr Muscat was cycling.", "Mr Muscat had been living in China for the past six years, and was employed as an English teacher." ]

[ "Fil-Kulleġġ Santa Klara, 35% tal-istudenti huma barranin.", "X’inhuma l-isfidi li jiffaċċjaw dawn l-istudenti u l-għalliema tagħhom?", "Ippreparati biżżejjed għal din ir-realtà?", "L-ILLUM titkellem mal-Prinċipal tal-Kulleġġ", "Fl-aħħar jiem tqajmu diversi argumenti dwar il-barranin f’Malta, anke fejn jidħol it-tagħlim tal-lingwa, b’ħafna jargumentaw li l-lingwa hija ċ-ċavetta tal-inklużjoni.", "Filwaqt li hawn min jagħmel l-argument li l-barranin se jisirqu lill-Maltin mill-identità tagħhom, il-Kulleġġ Santa Klara biddel din id-diversità f’għadd ta’ attivitajiet biex jiġu ċċelebrati, apprezzati u aċċettati kulturi differenti.", "Il-gazzetta ILLUM tkellmet ma’ Keith Bartolo, il-prinċipal ta’ dan il-kulleġġ, li spjega kif fl-iskejjel li jiffurmaw il-Kulleġġ Santa Klara jattendu studenti li ġejjin minn 86 pajjiż differenti.", "Fil-fatt, minn total ta’ 3,054 student, 1,054 minnhom huma studenti barranin.", "Bartolo spjega kif dan ifisser li b’mod globali, il-medja ta’ studenti barranin fil-kulleġġ, hija ta’ 35%.", "Il-Kulleġġ Santa Klara jiġbor fih l-iskejjel primarji tal-Gżira, Pembroke, San Ġwann, Tas-Sliema u San Ġiljan u l-iskola sekondarja ta’ Pembroke.", "X’inhuma l-isfidi li ġġib magħha din id-diversità?", "Din hija realtà li qed jaffaċjaw għadd ta’ skejjel f’Malta, iżda x’inhuma l-isfidi li jiltaqgħu magħhom l-istudenti u anke l-għalliema?", "Keith Bartolo spjega kif meta l-istudenti jkunu żgħar fl-età, l-isfidi jkunu ħafna inqas għax dawn jintegraw, jissetiljaw u jitgħallmu aktar malajr minn studenti kbar.", "L-isfida tkun ħafna akbar meta dawn studenti barranin jidħlu fl-iskejjel ta’ età akbar, bil-prinċipal jispjega kif apparti l-kulturi differenti, uħud minn dawn l-istudenti jidħlu fil-klassijiet mingħajr ma jkunu jafu la bl-Ingliż u wisq inqas bil-Malti.", "Fil-fatt, din hija l-isfida ewlenija li jħabbtu wiċċhom magħha l-għalliema.", "Mhux faċli tikkomunika ma’ tfal li la jkunu jafu bl-Ingliż u lanqas bil-Malti.", "Iżda din il-problema kif tiġi indirizzata?", "Bla dubju, din l-isfida trid tiġi megħluba, kemm minħabba l-istudenti nfushom u anke għall-għalliema.", "Iżda x’jista’ jsir?", "Hawnhekk id-diskors minnufih waqa’ fuq il-proposta tal-Ministeru għall-Edukazzjoni li jkun introdott sillabu ta’ tagħlim tal-Malti bħala lingwa barranija li se jiġi mgħallem lit-tfal barranin.", "Ħmistax ilu, il-gazzetta ILLUM tkellmet mas-Segretarju Permanenti fi ħdan il-Ministeru għall-Edukazzjoni li spjega kif dan is-sillabu se jkun mmirrat biss għal dawk l-istudenti li l-ġenituri tagħhom huma t-tnejn li huma barranin.", "Il-ġimgħa li għaddiet, diversi esperti tal-Malti u tal-lingwa saħqu ma’ din il-gazzetta li l-Ministeru għandu jiċċara min se jkun jista’ jistudja dan is-sillabu, għax fi kliemhom, ingħataw ħafna verżjonijiet.", "Frank Fabri kien qal mal-ILLUM li jista’ jkun hemm xi eċċezzjonijiet u staqsa x’se jiġri minn student, li jkollu ġenitur wieħed biss Malti u ma jkunx jista’ jaqbad art tal-Malti mgħallem bħala lingwa nattiva.", "Fi kliem Fabri: “Irridu nkunu saqajna mal-art.”", "Il-KE qed tiżviluppa programm virtwali għat-tagħlim tal-Malti", "Bartolo fakkar li diġà jeżistu programmi simili, fosthom għat-tfal ta’ Maltin li jaħdmu f’istituzzjonijiet Ewropej fi Brussell u fil-Lussemburgu u li għal dan kien hemm qbil unanimu għad-dħul fil-korsijiet fl-Università ta’ Malta.", "Fakkar ukoll li jeżistu korsijiet ta’", "injunction", ", biex tfal barranin jitħarrġu fil-ħiliet bażiċi fil-Malti bħala lingwa barranija.", "Apparti minn hekk, bħalissa l-Kummissjoni Ewropea qed tiżviluppa programm virtwali għat-tagħlim tal-Malti għal dawk l-istudenti tal-Erasmus li jiġu jistudjaw Malta għal xi żmien.", "Ħafna kulturi...kulħadd jitgħallem minn xulxin", "Staqsejna wkoll lil Keith Bartolo x’inizjattivi jieħdu l-iskejjel f’dan il-kulleġġ bil-għan li l-istudenti jgħixu flimkien anke jekk ġejjin minn varjetà ta’ nazzjonalitajiet.", "Fil-fatt, Bartolo spjega kif fil-kulleġġ jiġu organizzati diversi attivitajiet biex jiġu ċċelebrati, apprezzati u aċċettati kulturi differenti, biex fi kliemu, “kulħadd jitgħallem mingħand xulxin.”", "Apparti minn hekk, isiru wkoll għadd ta’ laqgħat u workshops mal-ġenituri fuq drittijiet, dmirijiet u obbligazzjonijiet li l-partijiet għandhom lejn xulxin.", "Imniedi ktieb trilingwali...", "Fost l-inizjattivi, Bartolo spjega kif dan l-aħħar, ġie mniedi ktieb trilingwali bit-titlu ‘Kellimni, Let’s Talk.’", "Dan jinkludi l-istorja bil-Malti u bl-Ingliż u spazju fejn it-tfal barranin ikollhom l-opportunità li jiktbu bil-lingwa nattiva tagħhom.", "X’qiegħed isir diġà mal-istudenti barranin?" ]

[ "Two trains collided head-on in western Switzerland on Monday evening, killing the driver of one and injuring at least 35 passengers.", "Both were regional trains travelling to and from Lausanne.", "At least five of the injured had to be airlifted to a local hospital, others were treated on the spot by paramedics.", "The collision happened outside the station of Granges-pres-Marnand in Vaud canton about 50 kilometres south west of the capital Bern.", "In the morning light an investigation began into what caused the accident and why the two trains ended up on the same track.", "A spokesperson for the Swiss rail company" ]

[ "Din il-ġimgħa jiġi mfakkar il-Jum Internazzjonali tal-Karità.", "Twaqqaf minn Nazzjonijiet Magħquda bil-għan li jkompli jikbar l-għarfien dwar il-karità filwaqt li jservi ta' pjattaforma għal attivitajiet biex jinġabru fondi.", "Intgħażlet id-data tal-5 ta' Settembru biex tiġi kkommemorata l-mewt ta' Madre Tereża, ikona tal-karità.", "Ħafna jassoċjaw il-karità ma' ġbir ta' fondi.", "Madanakollu għal oħrajn li tagħti karità tmur lil hemm mill-flus: bi tbissima li tista' ttaffi t-toqol ta' qalb muġugħa, billi tgħin persuna li ma tafx, billi tgħid kelma inqas fejn ma jkunx lokha, jew billi tingħaqad ma' grupp volontarju.", "Dan il-jum ifakkarna li għandna nagħtu xi ħaġa lura lis-soċjetà li ngħixu fiha, minflok ngħixu ħajjitna u ninsew dwar l-inġustizzji li jsiru.", "Trid tgħin xi karità f'Malta? 10 għaqdiet f'Malta li bħalissa għandhom bżonn l-għajnuna tiegħek" ]

[ "Il-Fondazzjoni Marigold se tħallas għall-programm soċjali kollu tat-tfal u żgħażagħ rikoverati fis-sala tat-tfal tal-isptar Monte Karmeli.", "Dan ħabbritu s-Sinjura Michelle Muscat waqt li kienet qed iżżur din is-sala fil-jum dinji għas-saħħa mentali.", "Fil-preżenza ta' diversi professjonisti li jaħdmu f'din is-sala, Ms Muscat stqarret li l-attivitajiet edukattivi, soċjali u kulturali huma importanti ħafna fil-programm tal-kura.", "Is-Sinjura Muscat stqarret: \"Aħna għandna għal qalbna ħafna l-YPU, young people's unit.", "Hija unit li tagħmel xogħol siewi ħafna mat-tfal li jkunu qegħdin rikoverati hawnhekk però waħda mill-għanijiet hija l-integrazjzoni fil-komunità. waħda mill-programmi li aħna xtaqna nisponsorizzaw hija din sabiex ikollna tfal li aktar għandhom outings, iktar jistgħu joħorġu sabiex iħossuhom parti mill-ħajja normali kemm jista jkun.\"", "Din il-ħidma fil-YPU ma kinitx fula f'qargħa mill- Marigold Foundation .", "Is-Sinjura Muscat fakkret kif saru diversi proġetti mill- Marigold ġewwa l-Isptar Monte Carmeli, fosthom il-klassi li ttellgħet il-konferenza stampa minnha kif ukoll saru xogħlijiet ta' titjib f'numru ta' swali.", "Chris Siegersma, li huwa l-infermier li jmexxi din is-sala laqa' din id-donazzjoni ta' Marigold u qal li se ttejjeb il-pakkett ta' kura li jingħata lill-minuri.", "Siegersma qal: \"Importanti ħafna, parti mit-terapija li noffru aħna lit-tfal hija r-reintegrazzjoni u parti minn din ir-reintegration ovvjament mhux li tkun ġo sptar imma li toħroġ fil-komunità u tagħmel attivitajiet li jagħmlu t-tfal l-oħrajn li qegħdin fid-djar tagħhom.\"", "Dan l-infermier laqa' wkoll il-fatt li Marigold taħdem 'l bogħod mil-lenti tal-cameras u dejjem għenet lit-tfal mingħajr ebda daq ta' trombi.", "Siegersma sostna: \"Ħafna drabi meta mmorru fuq kumpaniji u nitolbuhom donation biex ngħinu lit-tfal ħafna drabi jkunu jridu ritratti, filmati tat-tfal biex jirkbu fuq l-istejjer ħafna drabi trawmatiċi u aħna bħala mental health speċjalment fit-tfal dik ma naċċettawhiex.", "Il-Marigold irraġunat b'mod ieħor tatna donation tajba ħafna li biha nkunu nistgħu nippjanaw attivitajiet kulturali u soċjali għat-tfal tagħna.\"", "Is-Sinjura Muscat qalet ukoll li l-Fondazzjoni qed tħares 'il quddiem għall-bini ta' sptar għas-saħħa mentali ġdid u sostniet li dan l-isptar se jkompli jikkumplimenta it-trattament tajjeb ħafna li l-pazjenti qed jingħataw.", "Is-Sinjura Muscat żaret ukoll xi swali oħra f'Monte Karmeli fejn iltaqgħet mal-pazjenti u ħaddiema tagħhom filwaqt li qassmet diversi rigali lill-pazjenti." ]

[ "Akkwisti:", "Aleksandar Kosoric, Paul Fenech (Birkirkara), Steve Pisani (Floriana), Calvin Camilleri (Mosta)", "Ċedew:", "Dorian Bugeja (b’self ma’ Tarxien Rainbows), Siraj Eddin Arab (b’self ma’ Tarxien Rainbows), Yudai Miyamoto, Alex da Paixao Alves", "Akkwisti:", "Maurizio Vella (Floriana), Clayton Failla (Floriana), Muamer Svraka, Jorge Pereira da Silva (Gżira United), Johann Bezzina (Hibernians), Andrew Hogg (Hibernians), Ahmed Alsherooqi", "Ċedew:", "Uchenna Calistus Umeh, Milan Basrak, Petar Orlandic, Edward Herrera (Floriana), Paul Fenech (Balzan), David Cassar (b’self ma’ Qormi), Llywelyn Cremona (b’self ma’ Gudja United), Jake Grech (Hibernians), Michael Camilleri (b’self ma’ Xewkija Tigers), Brandon Muscat (b’self ma’ Żebbuġ Rangers), Philip Schranz (b’self ma’ Pembroke Athleta), Russell Gatt de Raffaele (b’self ma’ Marsa)", "Akkwisti:", "Edward Herrera (Birkirkara), Lucas Vieira da Silva, Jose Arias Ulises, Ezequiel Cesani, Brandon Paiber (Santa Lucia)", "Ċedew:", "Ignacio Varela (b’self ma’ Sliema Wanderers), Maurizio Vella (Birkirkara), Juninho Cabral, Mohammed Saleh, Clayton Failla (Birkirkara), Steve Pisani (Balzan)", "Akkwisti:", "Justin Junior Mengolo, Sofian Joseph Domoraud, Gianmarco Conti, Myles Beerman (b’self mingħand Rangers)", "Ċedew:", "Jorge Pereira da Silva (Birkirkara), Karl Pulo (b’self ma’ Santa Lucia), Luca Brincat (b’self ma’ Qrendi), Thomas Veronese (Gżira United)", "Akkwisti:", "Andrè Scicluna (Tarxien Rainbows), Misael Miranda Gomez (b’self mingħand Mosta)", "Ċedew:", "Antonio Monticelli, Jorge Pandiani, Bradley Schembri (b’self ma’ Senglea Athletic)", "Akkwisti:", "Marco Sahanek, Jake Grech (Birkirkara), Marko Jovicic, Rafael Tardini, Marcio Barbosa da Silveira, Andrei Spiteri", "Ċedew:", "Johann Bezzina (Birkirkara), Andrew Hogg (Birkirkara)", "Akkwisti:", "Duane Bonnici (Naxxar Lions), Gianluca Cuomo, Leonard Armstrong, Stephane Moto Yves, Alexander Darlington, Francesco Leghissa, Rodriguez Ekani, Antonio Flumini, Zack Mifsud (b’self mingħand Sliema Wanderers), Miguel Mifsud (b’self mingħand Sliema Wanderers)", "Ċedew:", "Kei Hirose, Misael Miranda Gomez (b’self ma’ Ħamrun Spartans), Romeu Romao (b’self ma’ Qormi), Davide Savi, Johnny Dias", "Akkwisti:", "Uchenna Calistus Umeh, Stefan Radovanovic, Gegi Kekua", "Ċedew:", "Shunsuke Nakamura, Gary Sultana (b’self ma’ Marsa)", "Akkwisti:", "Mateus Reggis, Wellington de Oliveira, Lucas Santana, Mohamed Bangoura, Romeu Romao (b’self mingħand Mosta), David Cassar (b’self mingħand Birkirkara), Jordy Lokando", "Ċedew:", "Gaetano Gesualdi, Claudio Celis Rios, Brandon Gafà, Lubos Adamec, Dorian Bugeja (tmiem tas-self), Alexsandro Ferreira dos Santos, Michael Camilleri (tmiem tas-self), Amos Kabeya", "Akkwisti:", "Marko Batinica, Yudai Miyamoto, El Mehdi Sidgy, Romulo Silva Santos, Luke Scorfna (Qrendi), Diego Venancio, Nikola Mitic, Gary Camilleri, Taisei Marukawa, Zach Valletta (Lija Athletic), Gonzalo Virano, Christian Sammut (b’self mingħand Gżira United), Arian Mrsulja, Ivamar Silva Nascimento, Bradley Schembri (b’self mingħand Ħamrun Spartans)", "Ċedew:", "Dylan Micallef (Mqabba), Ferdinando Salvati, Brandon Muscat (tmiem tas-self), Philip Schranz (tmiem tas-self), Daniel Buckle (tmiem tas-self), Imanol Gonzalez", "Akkwisti:", "/", "Ċedew:", "Ndubisi Ewulonu, DejanVukovic (b’self ma’ Mqabba), Flavio Figueroa, Jefferson de Assis (b’self ma’ Nadur Youngsters)", "Akkwisti:", "/", "Ċedew:", "Karl Pulo (Santa Lucia), Marcus Grima (b’self ma’ Barnsley)", "Akkwisti:", "Siraj Eddin Arab (b’self mingħand Balzan), Thomas Veronese (Gżira United), Juan Cruz Gill (b’self mingħand Valletta), Destin Prince Mambouana, Dorian Bugeja (b’self mingħand Balzan)", "Ċedew:", "Stefan Radovanovic, Andrè Scicluna (Ħamrun Spartans), Radu Rogac, Josef Vassallo, Antonio Chetcuti (b’self ma’ Santa Lucia)", "Akkwisti:", "Antonio Monticelli, Eslit Sala", "Ċedew:", "Juan Cruz Gill (Tarxien Rainbows), Zied Soussi, Russell Fenech (b’self ma’ Sirens)" ]

[ "L-Arka ta’ Noe jinsab magħluq għall-pubbliku b’effett immedjat bi prekawzjoni minħabba l-coronavirus.", "Is-sid ħabbar dan filwaqt li saħaq li s-saħħa tiġi l-ewwel permezz ta’ post fuq Facebook.", "Minħabba l-pandemija tal-coronavirus il-post se jkun qed jagħlaq b’mod temporanjament għall-pubbliku.", "Is-sid skuża ruħu tal-inkonvenjenza, iżda qal li l-ewwel u qabel kollox tiġi s-saħħa ta’ familtu, it-tim tiegħu u l-istess viżitaturi.", "Skont kif jiżvolġu l-affarijiet, l-Arka ta’ Noè se tkun qed tħabbar id-data tal-ftuħ mill-ġdid fil-ġimgħat li ġejjin permezz ta’ komunikat fuq il-paġna tagħhom ta’ Facebook." ]

[ "Il-winger ta’ Bayern Munich Franck Ribery mistenni jdum madwar tliet xhur barra mill-azzjoni wara li ċarrat xi ligamenti f’irkopptu fil-partita tal-Ħadd li għadda kontra Hertha Berlin.", "Din hi daqqa ta’ ħarta kemm għal Ribery kif ukoll għal Bayern li bħalissa għaddejin minn mument diffiċli.", "Huma jinsabu ħames punti taħt il-liders Borussia Dortmund.", "Il-logħba kontra Berlin kienet l-ewwel waħda mingħajr il-kowċ Carlo Ancelotti li tkeċċa matul il-ġimgħa li għaddiet.", "Ta’ min jiftakar ukoll li Bayern bħalissa qegħdin ukoll mingħajr il-gowlkiper Manuel Neuer li se jdum barra sa Janna li ġej wara li kiser siequ." ]

[ "Ir-raġel ta' 47 sena qed jinżamm mill-Pulizija Taljana wara li ħataf u ħaraq xarabank mimlija tfal ...", "Raġel ta' 47 sena qed jinżamm mill-Pulizija Taljana wara li allegatament ħataf u ħaraq xarabank li kien qed isuq hu stess.", "Il-vettura kienet mimlija tfal tal-iskola.", "Jidher illi r-raġel, li għandu ċittadinanza Taljana imma li huwa mis-Senegal, għandu rekord kriminali.", "Il-vettura kellha fuqha 51 tifel u tifla mill-iskola ta' Cremona.", "L-ewwel rapporti fuq il-midja Taljana qed jgħidu illi r-raġel wettaq dan l-attakk biex \"iwaqqaf l-imwiet li qed iseħħu fil-Mediterran.\"", "Huwa qal lit-tfal illi ħadd ma kien se jsalva minnhom, skont il-Provinċjal Kmandant Luca De Marchis.", "Malli kien imwaqqaf mill-Pulzija ir-raġel xegħel in-nar, għalkemm fortunatament it-tfal kienu salvati hekk kif il-Pulizija kissru l-ħġieġ.", "12 mit-tfal u żewġ adulti ddaħħlu l-isptar wara li belgħu dħaħen, kif kellu wkoll jiddaħħal l-isptar l-allegat aggressur." ]

[ "Dan huwa budget tal-ħaddiem u tax-xogħol għall-10 snin li ġejjin, f'pajjiż immexxi minn gvern li jimpurtah mill-ħaddiema u li dejjem jagħmel aktar għalihom.", "Dan intqal f'konferenza tal-aħbarijiet immexxija mill-Ministru Carmelo Abela li fiha ġew spjegati aktar inċentivi li tħabbru fil-bugdet għas-sena d-dieħla.", "Hawnhekk, il-Ministru Abela qal li l-gvern baqa' f'kuntatt mas-sħab soċjali fit-tfassil ta' dan il-budget, fejn ittieħdu bosta miżuri bħal tax rebate għal kull min jaħdem, il-vouchers, u t-titjib fl-in work benefit u ċ-children's allowance.", "Il-gvern impenja ruħu wkoll li jgħin eks ħaddiema tat-tarzna li minħabba xogħolhom sofrew danni ta' saħħa.", "Il-Ministru semma wkoll iż-żieda ta' ġurnata leave oħra għal kull ħaddiem Malti u Għawdxi.", "Dan se jagħmel tajjeb biex tkompli titjieb il-kwalità tal-ħajja tal-familji tagħna, kif ukoll jagħmel tajjeb għall-inġustizzji li saru lill-ħaddiema minn gvernijiet ta' qabel.", "Il-gvern issa huwa kommess li joħloq qafas legali dwar il-ħidma remota li jagħti serħan il-moħħ kemm lill-ħaddiema kif ukoll lil min iħaddem.", "Hawn il-Ministru spjega li l-ħidma remota hija innovattiva għal pajjiżna fejn ħaddiem jista' jaħdem minn post ieħor, li joħloq aktar flessibilità.", "Is-Segretarju Parlamentari Clayton Bartolo qal li dan hu budget li jaħseb għall-preżent u jippjana l-futur.", "Qal li issa l-gvern se jiffoka fuq qasam diġitali aktar b'saħħtu, biex verament Malta jkollha ekonomija reżiljenti li tiflaħ għad-daqqiet.", "Mis-sena d-dieħla se tkompli l-ħidma fuq l-istrateġija għall-intelliġenza artifiċjali fosthom fil-qasam tal-edukazzjoni u tat-trasport.", "Dan apparti li se ssir ħidma biex Malta tkun pijunier fl-eSports u l-iżvilupp tal-logħob diġitali." ]

[ "Raġel minn Santa Luċija kellu jittieħed b'urġenza l-Isptar Mater Dei wara li kien involut f'inċident bir-rota.", "Il-każ seħħ għall-ħabta tal-16.00 tal-Erbgħa waranofsinhar, fi Triq Dawret Ħal Għaxaq, f'Ħal Għaxaq meta għal xi raġuni ċ-ċiklist ta' 62 sena tilef il-kontroll tar-rota bil-konsegwenza li weġġa'.", "Fil-post ġiet imsejħa ambulanza li ħadet lir-raġel l-Isptar għal aktar kura fejn ġie ċċertifikat li ġarrab ġrieħi gravi." ]

[ "Pamela Muscat, il-President tal-ADHD Malta qalet li dawk li huma affettwati mill-ADHD jew Attention Deficit Hyperactivity Disorder ma għandhomx għażla meta jirrikorru għall-mediċina neċessarja mill-Ispiżerija tal-Għażla Tiegħek (POYC).", "Muscat spjegat kif dawn qed jingħataw mediċina ġenerika li mhix effettiva.", "L-għaqda saħansitra bdiet petizzjoni indirizzata lill-Prim Ministru Joseph Muscat, li fiha tappella lill-Gvern biex jieqaf \"iħawwad\" u jipprovdi mediċina effettiva tal-ADHD permezz tal-iskema Spiżerija tal-Għażla Tiegħek.", "AQRA: Tibqgħux tħawdu bil-mediċina – ADHD Malta lill-Prim Ministru Pamela Muscat kienet intervistata waqt il-programm Follow", "Up minn Fr Joe Borg li jixxandar fuq RTK", "103FM .", "Dak li qalu l-ADHD Malta ġie kkonfermat b'mod separat minn professjonist.", "Fl-intervent tagħha Muscat li matul l-aħħar sitt xhur ħafna persuni li huma affettwati bl-ADHD ma kellhom l-ebda għażla ħlief li jixtru l-mediċina tagħhom hekk kif il-mediċina provduta mill-POYC ma kienx qed ikollha effett fuqhom.", "Hi spjegat ukoll li l-mediċina provduta taħdem biss għal ftit sigħat u għalhekk toħloq numru ta' diffikultajiet lit-tfal li jkunu l-iskola u jkollhom jieħdu l-mediċina kull tliet jew erba' sigħat.", "Meta kienet mistoqsija dwar jekk tafx każijiet fejn il-mediċina provduta mill-POYC kellhix effetti negattivi fuq il-persuni, Muscat qalet li taf b'nies li kellhom iwaqfu l-mediċina għal kollox minħabba l-effett negattiv li ħalliet fuqhom, oħrajn kienu qed jieħdu doża iktar qawwija biex forsi jaraw l-effett tal-mediċina.", "Hi saħqet iżda li mhux kulħadd kien qed jara l-istess effett fuqu.", "Mediċina out of stock L-aġent li jġib il-mediċina li qabel kienet provduta mill-POYC ma baqalux iktar minnha hekk kif qatt ma basar li ħafna kienu se jkunu dawk li jagħżlu li jixtru l-mediċina.", "Muscat spjegat li baqalhom jistennew sa Ġunju hekk kull konsenja ta' mediċina ta' dan it-tip trid tiġi manifatturata apposta għall-pajjiż li se tkun qed tintbagħat." ]

[ "Jidher li ż-żagħżugħ qed isofri minn ġrieħi gravi iżda ma jinsabx fil-periklu tal-mewt", "Żagħżugħ ta' 25 sena qed isofri minn ġrieħi gravi, iżda ma jinsabx fil-periklu tal-mewt, wara li idejh inqabdet ġo magna waqt xi xogħlijiet li kien qed jagħmel.", "Il-każ seħħ ftit qabel is-1pm fi Triq Wied is-Sewda f'Ħaż-Żebbuġ.", "Mill-informazzjoni li għandu dan is-sit jirriżulta li ż-żagħżugħ Afrikan kien qed inaddaf crusher (magna li tkisser il-ġebel) meta nqabditlu idu fiha.", "Huwa ttieħed immedjatament Mater Dei fejn kien iċċertifikat li qed isofri minn ġrieħi gravi." ]

[ "Konsli u ambaxxaturi Maltin li qed jaqdu dmirhom barra minn Malta se jingħataw apparat li bih jistgħu jmorru għand ċittadini Maltin li jixtiequ jġeddu l-passaport Malti.", "Se jibda proġett pilota f'Ruma, Toronto, Washington, Londra u Melbourne.", "L-apparat diga' kien disponibbli, pero riedet tkun żgurata s-sigurta.", "Is-sistema ser tnaqqas l-iskumdità għal dawk il-Maltin li biex iġeddu l-passaport kien ikollhom jivjaġġaw fit-tul.", "Issa" ]

[ "Minkeja li ċaħad, jidher li Turab Musayev ta' Socar kellu interess ta' kontroll f'Cifidex.", "Din l-aħbar kienet żvelata mill-Fondazzjoni Daphne Caruana Galizia meta kkwotat emails li kixfet bħala evidenza.", "Cifidex Ltd. xtrat 99% tal-ishma fil-Windfarms tal-Montenegro għal €2.9m fl-2015 u neħħiethom ġimagħtejn wara lil Enemalta plc. għal €10.3m.", "Huma xtraw l-ishma tal-windfarm b'€3m mislufa minn 17 Black, il-kumpanija ta' Yorgen Fenech, li akkużat b'kompliċità fl-assassinju tal-ġurnalista Daphne Caruana Galizia.", "Wara li Cifidex biegħ l-ishma lill-Enemalta, il-kumpanija ħallset lura €3m lil 17 Black, flimkien ma' €4.6m addizzjonali.", "Musayev kien ċaħad kull allegazzjoni marbuta ma' Cifidex u saħansitra hedded lill-midja, b'azzjoni legali permezz tal-avukati tiegħu f'Londra.", "Hu kien jirrappreżenta l-interess tal-Ażerbajġan fl-Electrogas Malta Ltd.", "F'Jannar il-ġurnal Times of Malta irrapporta li Musayev kien irriżenja mill-bord tal-Electrogas f'Diċembru, ftit wara Yorgen Fenech ġie akkużat b'kompliċità fil-qtil ta' Caruana Galizia.", "Ritratt: Times of Malta Ikkummenta //= $special ?>" ]

[ "Omm marida kienet arrestata wara li kellha x’taqsam sesswalment ma’ binha ta’ 12-il sena waqt li l-partner tagħha kien qed jarahom minn barra fuq webcam fi Bristol.", "L-omm ta’ 39 sena kienet liebsa headphones biex tieħu struzzjonijiet mingħand il-partner tagħha waqt li kienet qed tabbuża minn binha fil-kamra tas-sodda tagħhom.", "Il-vittma li kien trawmatizzat qal lil pulizija li seta’ jisma’ lil ommu x’kien qed jgħidilha l-partner tagħha biex “tagħtih lezzjoni ta’ sess”.", "Dan ir-reat ħareġ fid-deher meta l-omm għamlet ilment dwar il-partner tagħha ma’ entità li toffri għajnuna lil dawk li jsofru xi abbuż u kien hawn li tkellmet li abbużat minn binha l-kbir.", "Fil-qorti ngħad li s’issa l-partner tagħha rnexxielu jaħrab il-ġustizzja għax jinsab barra l-pajjiż.", "L-omm li ma tistax tissemma b’isimha biex ikun imħares il-minuri, intbagħtet il-ħabs għal tliet snin u tliet xhur mill-Qorti ta’ Bristol fl-Ingilterra.", "Fis-sentenza tiegħu, l-Imħallef Michael Longman qalilha: “L-għemil tiegħek fil-konfront ta’ ibnek kien il-kuntrarju tal-istint uman u tad-diċenza bażika.", "“Dan seħħ wara li ltqajt ma’ raġel li kien jikkontrollak u arroganti.", "Raġel li għandhom jittieħdu passi kontrih iżda jinsab barra l-ġurisdizzjoni u jmur lil hinn minn din il-investigazzjoni.", "“Anke jekk kien ‘il bogħod minnek, huwa kompla jeżerċita influwenza fuqek.", "Iżda int komplejt taġixxi fuq ibnek b’tali mod li l-istint tiegħek kellu jwaqqfek milli tagħmel dak l-abbuż.”", "Fil-Qorti ngħad li t-tifel kellu biss 11 jew 12-il sena meta safa abbużat minn ommu fid-dar tagħhom fi Bristol.", "Mal-Pulizija t-tifel żvela kif ommu tatu lezzjoni ta’ sess fil-kamra tas-sodda waqt li l-partner tagħha qagħad jarahom b’webcam imqabbda mal-kompjuter.", "L-omm li ma waqfitx tibki matul is-seduta fil-Qorti, caħdet li hija kellha x’taqsam ma’ binha b’mod “volontarju”.", "Madankollu ammettiet li kellha x’taqsam f’attività sesswali ma’ tifel taħt it-13-il sena.", "Iż-żewġt itfal qegħdin taħt il-kura ta’ social workers u qegħdin jgħixu ma’ foster family.", "Rapport psikjatriku wera li l-omm kellhom disordni fil-personalità tagħha u għalhekk għamilha aktar suxxettibbli li tkun f’relazzjoni abbużiva u li ssir dipendenti minn partner abbużiv." ]

[ "The Salesians of Don Bosco will be organising a bargain book fair which will open on Thursday.", "The book fair will include thousands of rare, old, and second hand books with an" ]

[ "Fil-jum internazzjonali ddedikat għall-infermiera, l-uffiċċju tal-istatistika tal-Unjoni Ewropea, il-Eurostat, ħabbar li Malta kklassifikat bħala l-iktar pajjiż fl-Ewropa li żied in-numru ta' infermiera fl-aħħar snin.", "Fil-fatt, skont il-Eurostat, pajjiżna rreġistra l-akbar żieda fl-Ewropa kollha fl-għadd ta' infermiera bejn l-2011 u l-2019.", "Dan qalu d-Deputat Prim Ministru u l-Ministru għas-Saħħa Chris Fearne f'konferenza tal-aħbarijiet mal-Union tal-Infermiera u l-Qwiebel (MUMN), fejn spjega li sal-lum pajjiżna għandu 3,500 infermier fis-settur publiku u li fil-ġimgħat li ġejjin mistennija jiggradwaw 162 oħra.", "Dan b'kuntrast mal-2,900 infermier li kellu pajjiżna lura fl-2013.", "Id-Deputat Prim Ministru tkellem ukoll dwar il-fatt li pajjiżna għandu fost l-iżgħar workforce tas-saħħa fid-dinja – li jfisser li iktar żgħażagħ qed jagħżlu din il-professjoni.", "\"Malta qed turi riżultati tajbin tul din il-pandemija għax tul is-snin investejna fil-qasam tas-saħħa – fost l-oħrajn investejna fl-infermiera u bi ħsiebna nkomplu nagħmlu dan\", qal id-Deputat Prim Ministru, filwaqt li rringrazzja lill-infermiera tax-xogħol impekkabbli u dedikat li qed jagħmlu f'dawn iż-żminijiet sensittivi.", "Min-naħa tiegħu, il-President tal-Union tal-Qwiebel u l-Infermiera, l-MUMN, Paul Pace, ingħaqad mad-Deputat Prim Ministru u rringrazzja lill-infermiera li kienu flessibbli tul il-pandemija u għas-sagrifiċċji personali li għamlu biex ikunu ta' servizz għall-komunità.", "Appella lill-pubbliku biex isegwi l-pariri tal-awtoritajiet tas-saħħa u jżomm lilu nnifsu protett għax fl-istess ħin ikun qed iżomm lill-infermiera protetti wkoll." ]

[ "Mario Grima ta’ 57 sena kien ikkundannat tmien xhur priġunerija effettiva wara li ammetta li seraq minn stabbilimenti u negozji fil-Belt Valletta.", "Huwa kien mixli li wettaq ħames serqiet meqjusa bħala sempliċi bejn Ottubru 2019 u Marzu 2020.", "Fost l-oġġetti misruqa kien hemm landa taż-żebgħa, żewġ fliexken whiskey, flixkun Amaretto, nuċċali tax-xemx u anke ċikkulata.", "Grima kien mixli wkoll li kiser il-provvediment tal-libertà kkundizzjonata mogħtija lilu b’sentenza tal-Qorti tal-Maġistrati nhar il-11 ta’ Frar li għadda u li sar reċediv.", "Meta tressaq il-Qorti, huwa kien allega li dak li għamel, għamlu għax ma kellux x’jiekol, bil-Prosekuzzjoni ssostni li kieku tassew ma kellux x’jiekol ma kienx jisraq il-fliexken tal-whiskey li nstabu fir-residenza tiegħu.", "Fis-sentenza tagħha, il-Qorti preseduta mill-Maġistrat Joseph Mifsud, qieset l-ammissjoni bikrija tiegħu, il-fedina penali u l-fatt li kiser ordni ta’ ħelsien ikkundizzjonat fuq serq sempli- ċi meta nstab ħati s-sena l-oħra.", "Kien għalhekk li sabitu ħati tal-akkużi kollha miġjuba fil-konfront tiegħu u kkundannat tmien xhur priġunerija.", "Il-Prosekuzzjoni tmexxiet mill-Ispettur Priscilla Caruana Lee.", "Grima kien assistit mill-Avukat Christopher Chircop." ]

[ "\" Ċert li magħna fit-triq hemm il-barrani, Ġesu, ejja inħalluh jinqeda bina lkoll biex jibqa' miexi magħna u ma ħafna ohrajn.\"", "Dan kien il-messaġġ ewlieni ta' Monsinjur Anton Theuma, hekk kif il-Ġimgħa filgħaxija saret il-Konsagrazzjoni u l-Pussess Episkopali tiegħu.", "Anton Theuma saħaq li jixtieq li kulħadd ikun parti minn dan l-ekwipaġġ ta' din id-dgħajsa li hija l-Knisja.", "Dan sabiex din id-dgħajsa tkun tista' tasal fit-trufijiet mhux bil-paroli imma bl-għemil u bil-fatti billi ngħinu u nħobbu lil xulxin.", "Huwa tenna l-importanza li matul din il-pandemija li qed ngħixu fiha bħalissa, huwa importanti ferm li inħibu ruħna tajjeb ħalli flimkien nissalvagwardjaw is-saħħa ta' kull wieħed u waħda minna.", "Għalhekk saħaq fuq l-importanza tat-talb sabiex ilkoll flimkien noħorġu minn din is-sitwazzjoni.", "Prezenti ghal din il-funzjoni li saret fir-Rotunda Arċipretali tax-Xewkija, iddedikata lil San Ġwann Battista kien hemm il-Vici Kap tal-PN David Agius kif ukoll Chris Said, Kevin Cutajar u Samuel Azzopardi." ]

[ "Ħidma konġunta bejn il-Pulizija tad-Distretti ta’ San Ġiljan u ta’ tas-Sliema, flimkien mas- Sezzjonijiet tal-Klieb u tal-Immigrazzjoni tal-Pulizija, waslet biex ilbieraħ ġew arrestati 11-il persuna b’rabta ma’ allegat traffkar u abbuż tad-droga f’appartamenti u fi ġnien pubbliku, f’San Ġiljan.", "Wara jiem ta’ osservazzjoni fuq informazzjoni li f’appartament fi Triq Dragonara allegatament qiegħed isir traffikar ta’ droga, il-Pulizija tad-Distrett marru fil-post fejn fl-appartament sabu żewġ żgħażagħ ta’ 20 u 22 sena mil-Latvja u mara Spanjola ta’ 33 sena.", "Saret tfittxija fl-appartament permezz tal-klieb tal-Pulizija, fejn fil-kamra tas-sodda nstabet sustanza suspettata kannabis.", "Minn aktar tfittxijiet li saru fl-appartament instabu aktar oġġetti relatati mat-traffikar tad-droga.", "Il-ħidma ssoktat ftit ‘il bogħod, fi ġnien pubbliku, wara rapporti li fil-post qiegħed isir traffikar ta’ droga.", "Wara xi ħin ta’ osservazzjoni, ġie nnutat li xi persuni allegatament setgħu kienu qegħdin jabbużaw mid-droga u persuna minnhom allegatament tbiegħ id-droga.", "Għaldaqstant ġew arrestati tmien persuni, kollha ta’ nazzjonalità Somola.", "Waqt li l-persuni kollha ġew mitkellma mill-Pulizija mis-Sezzjoni tal-Immigrazzjoni, madwar il-ġnien saret tfittxija mill-klieb tal-Pulizija.", "Il-Pulizija għamlu wkoll tfittxija f’residenza fi Triq Schriber, f’San Ġiljan, fejn tgħix il-persuna li allegatament kienet qiegħda tbiegħ id-droga, Somalu ta’ 30 sena.", "F’din it-tfittxija nstab ammont ta’ droga, suspettata cannabis, kif ukoll miżien.", "L-investigazzjonijiet tal-Pulizija għadhom għaddejjin." ]

[ "Fil-ħafna diskors siewi li qed isir dwar il-problemi li se taffaċċja l-ekonomija ta’ pajjiżna, ma tantx qed isir fil-fehma tiegħi, biżżejjed analiżi ta’ kif qed tintlaqat l-ekonomija ta’ Għawdex, bħala Għawdex, mill-imxija tal-corona virus.", "Kemm-il darba ntqal li l-kriżi hi waħda “simetrika” – għax tolqot lill-pajjiżi u r-reġjuni kollha bl-istess forza.", "Din hi fehma żbaljata fis-sens li l-effetti tal-kriżi ma jinħassux bl-istess manjiera.", "Dan japplika għall-kontinent Ewropew u għar-reġjuni tiegħu, inkluż f’Malta.", "L-ekonomija Għawdxija hi wisq aktar dipendenti fuq servizzi u biedja minn ta’ Malta.", "It-turiżmu intern u estern saru jikkostitwixxu l-għerq ta’ kif il-flus iduru f’Għawdex.", "Intlaqtu bil-goff.", "Hemm bżonn ta’ pjan għall-irkupru f’Għawdex imfassal skont il-karatteristiċi tal-gżira, differenti minn ta’ Malta.", "L-esiġenza tmur lil hinn sew mill-issettjar ta’ għajnuniet lil dan u dak it-tip ta’ negozju.", "***", "IL-BNIEDEM U L-BHEJJEM", "Qed jitqajjem tajjeb il-punt li bil-mod kif laqtitna l-imxija tal-corona virus, aħna l-bnedmin irridu niflu mill-ġdid u sew ir-relazzjoni tagħna mal-annimali.", "Inqisu bħala xi ħaġa naturali li d-dinja hi “tagħna”.", "Ipprovajna nikkapparraw kull rokna tagħha.", "L-ispazju tal-annimali l-oħra ċekkinnieh bla ħniena.", "U l-viri u l-mikrobi li l-annimali l-oħra jġorru u rnexxielhom irażżnu bdew ħerġin min fejn rassejna lill-annimali l-oħra u deħlin fuqna.", "Kemm ilna fl-ispazji li kkapparrajna, ġisimna ma lestiex il-mekkaniżmi meħtieġa biex nilqgħulhom bħal ma rnexxielhom jagħmlu l-bhejjem li qridnielhom il-foresti fejn kienu jgħixu.", "Li nħallu lill-annimali “slavaġ” spazju biżżejjed fil-foresti u ġungli fejn jgħixu hu fl-aqwa interess tal-bnedmin, mhux biss tal-bhejjem.", "***", "KURŻITÀ", "Il-ġurnal influwenti Franċiż “Le Monde” ħareġ bi storja sensazzjonali dwar Malta.", "L-ambaxxata tagħna għall-Unjoni Ewropea fil-qalba ta’ Brussell, li nxtrat u ġiet rinovata mill-gvern ta’ Gonzi, serviet sa minn dak iż-żmien, bħala bejta minn fejn iċ-Ċiniżi jistgħu jispjunaw fuq il-bini tal-Kummissjoni Ewropea faċċata tagħha.", "Dan għax biex ilaħħaq ma’ din l-ispiża, l-gvern Nazjonalista ta’ dak iż-żmien straħ fuq fondi Ċiniżi.", "Min-naħa tagħhom, dawn fetħu tieqa għal spjunaġġ fuq l-Ewropa mill-bini.", "L-artiklu jagħti dettalji konkreti dwar il-biċċa.", "M’għandhiex tkun ħaġa diffiċli biex jiġu verifikati.", "Il-kurżità tiegħi hi din: Kif se jqisu u jittrattaw din l-istorja ċerti oqsma tal-midja Maltija u tal-għaqdiet volontarji?", "Se jiskandalizzaw ruħhom b’li jkunu qraw u jaħdmu qatigħ ħalli jagħfsu fuq l-istorja, qisha kienet Vanġelu, u jaraw kif u għaliex?", "Wara kollox, matul is-snin tal-amministrazzjoni Muscat, għamlu dan il-ħin kollu.", "Jew se jagħlqu ħalqhom u għajnejhom u widnejhom?", "Se jagħmlu tabirruħhom li ma qalu, ma raw u ma semgħu xejn?" ]

[ "Sid ta' stabbiliment tal-massaġġi u s-sieħba tiegħu ngħataw sentenza ta' seba' snin ħabs wara li l-Qorti sabithom ħatja li ttraffikaw in-nisa għall-prostituzzjoni.", "Il-koppja kienu tressqu l-Qorti akkużati li kienu qed imexxu briedel, anke jekk kienu jidhru u jirreklamawhom bħala stabbilimenti tal-massaġġi.", "Il-Qorti ordnat ukoll il-konfiska tal-assi kollha tal-koppja u anke l-istabbilimenti.", "Iż-żewġ persuni wieġbu mhux ħatja għall-akkużi miġjuba kontrihom.", "Tul il-każ, xehdu wkoll uħud min-nisa li ġew ittraffikati u spjegaw kif kienu kostretti jgħixu f'akkomodazzjoni f'kundizzjonijiet ħżiena.", "Waħda kienet ħallset €7,800 biex tiġi taħdem Malta bħala terapista tal-massaġġi.", "Malli waslet fl-Oriental Massage Parlour, f'San Ġiljan, kienet ordnata twettaq atti sesswali u ġie mhedda li jekk ma tagħmilx dan, il-permess tagħha biex taħdem f'Malta jiġi rrevokat u titkeċċa mill-pajjiż.", "Kienet taħdem mid-9am sal-10pm fost il-ġimgħa u sa nofsinhar fil-weekends mingħajr leave.", "Kienet tħallas ukoll €150 fix-xahar biex tkun tista' tgħix fl-istabbiliment.", "Lanqas ma kellha paga fissa.", "Kienet tieħu biss €5 minn fuq kull €25 li tagħmel.", "Is-sentenza tal-Qorti hija twila 87 paġna u fiha l-Maġistrat tispjega l-krudeltà estrema li biha l-koppja kienet titratta lil dawn in-nisa.", "\"Neżżgħuhom mid-dinjità tagħhom u anke ċaħdulhom id-drittijiet bażiċi tagħhom,\" saħqet il-Maġistrat.", "Insistiet li f'każi bħal dawn, il-Qorti għandha dmir li tibgħat messaġġ ċar li dawn l-atti ma għandhom l-ebda post fis-soċjetà.", "Il-koppja appellat mis-sentenza." ]

[ "Irrizultat fin-negattiv it-tfittxija tal-Forzi Armati ta' Malta u l-Pulizija wara theddida ta' bomba fil-Kurja tal-Arċisqof fil-Furjana.", "Kelliem għall-Pulizija kkonferma ma' Newsbook.com.mt", "li r-rapport daħal fit-8.15pm.", "Fuq il-post marru immedjatament uffiċjali tat-Taqsima tal-Isplussivi." ]

[ "Is-Segretarju Parlamentari Silvio Schembri spjega kif il-fond huwa mmirat biex tkun użata aħjar l-informazzjoni miġbura mis-satelliti", "Is-Segretarju Parlamentari għall-Innovazzjoni, Silvio Schembri nieda fond nazzjonali ta’ €2 miljun immirat biex jgħin fir-riċerka b’rabta mal-ispazju.", "Il-fond se jopera bejn 2018-2022.", "Schembri saħaq li dan il-fond hu l-ewwel wieħed tax-xorta tiegħu għal Malta u hu mmirat lejn benefiċjarji Maltin u se jagħti bidu biex ikun esplorat aħjar is-settur spazjali f’kuntest Malti.", "Spjega kif il-fond huwa mmirat lejn proġetti li jindirizzaw il-proċess u l-mod ta’ kif l-informazzjoni miġbura minn osservazzjoni tad-dinja permezz ta’ satelliti, tkun użata aħjar.", "B’kollox se jingħataw fondi għal proġetti ta’ 20 xahar ta’ riċerka fuq bażi ta’ kull sena b’sejħiet kompetittivi u fondi għal proġetti b’użu ta’ immaġini minn satelliti fuq Malta biex ikunu indirizzati aħjar l-isfidi nazzjonali.", "Kif se tgħin din ir-riċerka?", "Stqarrija mis-Segretarjat Parlamentari spjegat kif dawn il-proġetti se jwasslu biex", "L-inizjattiva se tkopri riċerka taħt il-fond dwar ir-riċerka b’rabta mal-ispazju u attivitajiet edukattivi taħt il-programm edukattiv dwar l-ispazju.", "“Dan se jwassal għal attività ġdida ekonomika li tikkumplimenta l-isforzi ta’ Malta li timmodernizza l-industrija billi tinbidel f’waħda bbażata iżjed fuq it-tagħlim,” saħaq Schembri.", "“Se ssaħħaħ il-kompetittività tal-industrija Maltija u se tistimula l-innovazzjoni u r-riċerka fuq livell nazzjonali kif ukoll toħloq kooperazzjonijiet fuq livell internazzjonali.”", "Apparti minn hekk, se jitnieda dalwaqt programm edukattiv dwar l-ispazju u se jagħti iżjed tagħrif edukattiv immirat lejn l-istudenti biex jitgħallmu u jitqajjem iżjed interess f’dan is-settur.", "Iċ-", "Chairman", "Eżekuttiv tal-Kunsill Malti għax-Xjenza u t-Teknoloġija Jeffrey Pullicino Orlando qal li bħala benefiċjarji ta’ dan il-programm, il-pubbliku, il-qasam privat Malti, ir-riċerkaturi u l-entitajiet akkademiċi għandhom l-opportunità u l-fondi biex jesploraw il-potenzjal ta’ informazzjoni miġbura minn satelliti b’rabta ma’ oqsma tematiċi differenti.", "Il-fond hu inizjattiva nazzjonali b’appoġġ mill-Aġenzija Ewropea Spazjali u hu possibbli permezz ta’ ftehim li seħħ f’Marzu.", "Is-sejħa għal proposti nfetħet illum u se tibqa’ miftuħa għat-8 ġimgħat li ġejjin.", "Għal iżjed informazzjoni wieħed jista’ jagħmel kuntatt fuq" ]

[ "Il-Qorti tordna lis-sid tal-binja Paloma f'Buġibba biex inaddaf il-post imma tiħsaq li l-binja għandha tibqa' miftuħa għax l-immigranti m'għandhomx fejn jgħixu", "Il-binja magħrufa bħala Paloma u li kienet f'nofs kontroversja ġimagħtejn ilu hekk kif numru ta' immigranti tkeċċew minnha minn operazzjoni tal-pulizija li ġibdet l-attenzjoni tal-midja u l-pubbliku, mhux se tkun qed tagħlaq, wara kollox!", "L-awtoritajiet tas-saħħa kienu qalu illi l-binja kienet tinsab fi stat ta' emerġenza.", "Il-Qorti wissiet illi jeħtieġ isir xogħol biex ħadd ma jitpoġġa f'riskju,", "Is-sid tal-binja u Blue Angel Apartments kien infurmat illi minkejja li x-xogħol ta' mauntenzjoni kienu diġa bdew isiru, iktar xogħol għandu bżonn isir \"kemm jista' jkun malajr\" minn arkitetti appuntati mill-Qorti.", "Nhar is-26 ta' Awwissu l-awtoritajiet tas-saħħa wettqu rejd fil-binja u żgumbraw 100 persuna minn din il-lukanda li qabel kienet skola tar-Russi, f'żona f'Buġibba li hija wkoll popolari ma' immigranti Afrikani.", "Il-binja kienet deskritta bħala waħda maħmuġa, b'nuqqas ta' elettriku, bla lift u sodod imkissrin.", "Il-Qorti, filwaqt illi fakkret li s-saħħa pubblika hija importanti, fakkret ukoll li l-immigranti in kwistjoni m'għandhomx fejn jgħixu", "Il-Qorti għalhekk iddeċidiet li l-Paloma tista' tkompli għaddejja bin-negozju, imma l-Qorti talbet biex il-binja titnaddaf u tkun tal-livell mitlub mill-awtoritajiet tas-saħħa u l-arkitetti tal-Qorti kemm jista' jkun malajr,." ]

[ "Ħadd ma weġġa’ meta vann spiċċa fuq ir-roundabout magħrufa bħala tal-Imgħallaq, f’Ħal Qormi.", "Il-Pulizija qalet lil TVM li kienet infurmata bl-inċident għall-ħabta tas-1.15pm.", "Pulizija marru fuq il-post biex jinvestigaw, bid-dinamika tal-inċident li għadha trid tiġi stabbilita." ]

[ "Tmiem il-ġimgħa li għaddiet kien wieħed ferm impenjattiv għall-Pulizija.", "Dan hekk kif matulu nħarġu numru rekord ta’ multi – ’il fuq minn 200 – b’rabta ma’ gruppi ta’ aktar minn tliet persuni f’postijiet pubbliċi.", "Matul il-jum tal-bieraħ biss inħarġu 124 multa b’rabta.", "Matul l-istess tmiem il-ġimgħa l-Pulizija mmultat ukoll 154 sewwieq wara li nqabdu jsuqu b’veloċità eċċessiva fost oħrajn fil-bypas tal-Mellieħa, dik ta’ San Pawl il-Baħar, u Triq il-Kosta fost toroq oħrajn.", "Fuq nota pożittiva ħadd ma nqabad jikser ir-regolamenti ta’ kwarantina maħruġin mill-awtoritajiet tas-saħħa f’aktar minn 900 spezzjoni.", "Intant l-Pulizija mit-Taqsima ta’ Kontra d-Droga nhar is-Sibt li għadda arrestaw persuna f’Għawdex fuq traffikar ta’ droga, bir-raġel jintbagħat sentejn ħabs wara li nstab ħati tal-akkużi miġjubin kontrih." ]

[ "Ġunju 12, 2020", "Il-plejers u l-membri tal-istaff tat-timijiet mhux se jkunu obbligati li jilbsu l-maskri meta jitkompla l-Premier League Ingliż.", "Il-plejers se jingħataw parir biex ma jobżqux fl-art u jnaddfu mnieħirhom u biex ma jersqux viċin xulxin meta jiskurjaw xi gowl.", "Għall-partiti, mhux se jintużaw aktar ball boys u ball girls u se tkun qed tintuża sistema li tnaddaf il-blalen kollha minn ħin għal ieħor.", "L-ewwel partita tal-Premier League Ingliż se tkun Aston Villa – Sheffield United u tintlagħab fis-17 ta' Ġunju." ]

[ "Il-viċi kap tal-Partit Nazzjonalista responsabbli mill-affarijiet tal-parlament, Mario de Marco, illejla qal li l-Oppożizzjoini se tappella deċizjoni tal-Ispeaker Anġlu Farrugia dwar l-inammissibbli tal-mozzjoni ta' sfiduċja ta' Marlene Farrugia fiċ-Chief of Staff tal-Prim Ministru Keith Schembri.", "Ir-ruling talbu l-Kap tal-Oppożizzjoni l-bieraħ li qal li kien sorpriz li l-Kamra tilfet il-poter li tiddiskuti mozzjoni kontra Keith Schembri u għalhekk skont hu d-demokrazija sejra lura.", "F'deċizjoni studjata, Dr Farrugia qal li l-ispeaker għandu dritt jirrifjuta li jdaħħal fil-ktieb tal-mozzjonijiet mozzjoni jekk jidhirlu li din ma tkunx ammissibbli.", "Is-Sur Keith Schembri mhux uffiċjal tal-parlament u kull mozzjoni ta' sfiduċja trid issir kontra l-ministru li huwa repsonsabbli għalih.", "Is-sedja tħossha konfortata li l-proċedura addottata fil-konfront ta' Marlene Farrugia kienet waħda korretta." ]

[ "Illum fil-Port il-Kbir issir il-65 edizzjoni tar-Regatta ta’ Jum il-Vitorja.", "Total ta’ 11-il tellieqa jibdew għal madwar 12.30pm u jibqgħu sejrin sal-ħabta tal-5.30pm fejn wara issir il-preżentazzjoni.", "L-ewwel tellieqa tkun dik tan-nisa bil-frejgatina u jsegwu l-għaxar tlielaq l-oħra li jalternaw minn Kategorija B għal Kategorija A, bl-aħħar waħda dik tal-Midalji ħafna drabi tiddeċiedi min ikun ir-rebbieħ.", "Bormla jibdew favoriti li jiksbu l-20 Shield fl-istorja tagħhom u jersqu biss tlieta bogħod mir-rekord ta’ 23 li jinsab għand ir-rivali tagħhom l-Isla.", "Fl-aħħar jiem, Net Sports żar id-distretti parteċipanti f’servizz speċjali għad-dilettanti tar-Regatta f’pajjiżna.", "Tiġrija tan-nisa – Frejgatina", "1.", "Birgu –", "Glynnis Mizzi, Rachelle Gialanze", "3.", "Senglea –", "Jasleen Sevasta, Susan Zammit (Yarik Agius)", "5.", "Marsa –", "Simaria Galea, Shazel Gusman (Zaya Camilleri)", "7.", "Bormla –", "Jahel Micallef, Ramona Magro (Rojan Brincat)", "1.", "Birżebbuġa –", "/", "2.", "Marsa –", "Redeemer Zammit, Kirsten Mifsud", "3.", "Kalkara –", "Gilmore Buttigieg, Kevin Camilleri", "4.", "Bormla –", "Andy Gili, Cleaven Falzon", "5.", "Senglea –", "Dylan Portelli, Ryan Sciortino", "6.", "Birgu –", "Christian Bugeja, Bjorn Camilleri", "7.", "Marsamxett –", "Kyle Spagnol, James Wells", "1.", "Birgu –", "Glenn Brincat, Ian Attard, Kurt Vassallo, Clyde Aquilina", "2.", "Bormla –", "Kieran Zammit, Clive Casha, Clayton Darmanin, Jurgen Camilleri", "3.", "Birżebbuġa –", "Dirk Attard, Glenn Zammit, Russell Bugeja, Andre Karl Gauci", "4.", "Marsa –", "/", "5.", "Senglea –", "Redeemer Rapa, Emerson Farrugia, Wayne Xuereb, Charles Gauci", "6.", "Marsamxett –", "Donovan Zammit, Marlon Cutajar, Sandro Zammit, Jesmond Debattista", "7.", "Kalkara –", "Eman Pisani, Joseph Grima, Benjamin Abela, Colin Gauci", "1.", "Bormla –", "Brian Schiavone, Samwel Cauchi", "2.", "Senglea –", "Cayvon Gatt, Ericsen Lia", "3.", "Marsa –", "Elton Azzopardi, Clyde Debattista", "4.", "Kalkara –", "Axel Degiorgio, Josef Dalli", "5.", "Marsamxett –", "Nathan Bonello, Shylon Gauci", "6.", "Birgu –", "Owen Galea, Frankie Mizzi", "7.", "Birżebbuġa –", "Steven Dalli, George Grech", "1.", "Birżebbuġa –", "Dirk Attard, Damien Attard (Esme Abela)", "2.", "Birgu –", "Glenn Brincat, Royer Degiorgio", "3.", "Marsa –", "Rhys Fiteni, Christian Camilleri (Zaya Camilleri)", "4.", "Bormla –", "Kieran Zammit, George Frendo (Ishamel Frendo)", "5.", "Senglea –", "Brolin Genovese, Gilmour Zammit (Zayn Agius)", "6.", "Kalkara –", "William Mifsud, Davison Micallef (Denzil Mifsud)", "7.", "Marsamxett –", "Gino Viacava, Deacon Abela Wilson (Zack Mallia)", "1.", "Bormla –", "Owen Zammit, Antoine Brignone, Cleaven Falzon, Romario Brignone", "2.", "Marsamxett –", "Reeves Cini, William Brydon, James Wells, David Brydon", "3.", "Kalkara –", "Tristan Stivala, Gilmore Buttigieg, Kevin Camilleri, Marlon Vella", "4.", "Marsa –", "Elton Azzopardi, Glenn Bonello, Kirsten Mifsud, Cylde Debattista", "5.", "Birżebbuġa –", "/", "6.", "Birgu –", "Myles Portelli, Christian Bugeja, Bjorn Camilleri, Frankie Mizzi", "7.", "Senglea –", "Brolin Genovese, Kensley Ciantar, Spiridione D’Amato, Noel Vella", "1.", "Birgu –", "Clayton Fiteni, Kevin Attard", "2.", "Bormla –", "Clive Casha, Dennis Thornton", "3.", "Senglea –", "Deomar Abela, Wayne Xuereb", "4.", "Marsamxett –", "Juan Farrugia, Matthew Micallef", "5.", "Marsa –", "Jan Tanti, Sven Refalo", "5.", "Birżebbuġa –", "Emman Borg, Clifford Bugeja", "7.", "Kalkara –", "William Mifsud, Noel Bugeja", "1.", "Bormla –", "Owen Zammit, Antoine Brignone (Zean Buttigieg)", "2.", "Marsamxett –", "Jean Paul Lia, Roderick Mallia (Zack Mallia)", "3.", "Senglea –", "Kyle Abela, Charvon Gatt (Ziron Abela)", "4.", "Birżebbuġa –", "Matthew Dalli, Steve Dalli, (Ayken Abela)", "5.", "Kalkara –", "Josef Dalli, Axel Degiorgio (Kaydon Mifsud)", "6.", "Marsa –", "Owen Smith Caruana, Mel Magro (Yarik Agius)", "7.", "Birgu –", "Waylon Grech, Owen Galea", "1.", "Bormla –", "Maximilian Mamo, Romario Brignone", "2.", "Kalkara –", "Axel Degiorgio, Colin Gauci", "3.", "Marsamxett –", "Donovan Zammit, Ronaldo Grima", "4.", "Marsa –", "Christian Camilleri, Nigel Sant", "5.", "Birżebbuġa –", "Glenn Zammit, Russell Bugeja", "6.", "Senglea –", "Cayvon Gatt, Ericsen Lia", "7.", "Birgu –", "Ian Attard, Kurt Vassallo", "1.", "Senglea –", "Cayvon Gatt, Charvon Gatt, Ryan Sciortino, Casey Abela", "2.", "Bormla –", "Owen Zammit, Antoine Brignone, Cleaven Falzon, Romario Brignone", "3.", "Marsa –", "Elton Azzopardi, Redeemer Zammit, Kirsten Mifsud, Clyde Debattista", "4.", "Marsamxett –", "Donovan Zammit, Marlon Cutajar, Sandro Zammit, Ronaldo Grima", "5.", "Birgu –", "Lino Fabri, Christian Bugeja, Bjorn Camilleri, Jimmy Falzon", "6.", "Kalkara –", "Eman Pisani, Joseph Grima, Benjamin Abela, Malcolm Vella", "7.", "Birżebbuġa –", "/", "1.", "Marsamxett –", "Gino Viacava, Juan Farrugia, Matthew Micallef, Shaun Schembri", "2.", "Senglea –", "Redeemer Rapa, Emerson Farrugia, Wayne Xuereb, Charles Gauci", "3.", "Kalkara –", "William Mifsud, Davison Micallef, Noel Bugeja, Colin Gauci", "4.", "Birgu –", "Royter Degiorgio, Clayton Fiteni, Kevin Attard, Clyde Aquilina", "5.", "Bormla –", "George Frendo, Clive Casha, Dennis Thornton, Jurgen Camilleri", "6.", "Birżebbuġa –", "Damien Attard, Emman Borg, Clifford Bugeja, Russell Bugeja", "7.", "Marsa –", "Clifton Camilleri, Jan Tanti, Adrian Schembi, Sven Refalo" ]

[ "Id-deputat Marlene Farrugia għamlet dikjarazzjoni fil-parlament fis-seduta tal-lejla li fiha irriferiet għall-kontroversja dwar il-proġett tal-ITS u t-theddid li sar fuq il-PN u staqsiet x’kien se jikxef dan il-kuntrattur ewlieni fil-pajjiż li kieku ma ngħatax dak li ried mingħand il-gvern.", "Fil-ħin tal-istqarrijiet parlamentari d-deputat Marlene Farrugia għamlet riferenza għall-kuntrattur tal-proġett u iddikjarat li l-Ħadd li għadda ġrat xi ħaġa fil-pajjiż fejn kuntrattur ewlieni għamel reazzjoni wara li l-Oppożizzjoni talbet investigazzjoni dwar l-investiment li se jsir f’Pembroke fuq l-art tal-ITS.", "Hi staqsiet x’kien se jikxef dan il-kuntrattur li kieku l-gvern ma taħx dak li kien qed jistenna.", "Nhar il-Ħadd li għadda l-Kap tal-Partit Nazzjonalista Simon Busuttil qal li l-Oppożizzjoni qed tinsisti li l-kuntratt bejn il-Gvern u l-ITS dwar il-proġett f’Pembroke jkun investigat mill-Awditur Ġenerali." ]

[ "Il-President ta’ Malta Marie-Louise Coleiro Preca f'laqgħa mal-President Nominat George Vella", "Tul dawn il-ġimgħat, il-President ta’ Malta Marie-Louise Coleiro Preca sejħet diversi laqgħat mal-President Nominat, George Vella biex tagħtih", "hand-over", "tax-xogħol li jsir fi ħdan l-Uffiċċju tal-President,", "hand-over", "tal-Malta Community Chest Fund Foundation, u", "hand-over", "ta’ inventarji.", "Apparti dawn il-laqgħat, saru wkoll diversi laqgħat bejn l-uffiċċjali tas-Segretarjat tal-President Coleiro Preca, u s-Segretarjat tal-President Nominat, Dr George Vella, fejn tlaqqgħu man-nies u ġew diskussi d-diversi proċeduri tal-ħidma tal-Uffiċċju tal-President.", "Illum, fil-Palazz ta’ San Anton, il-President Coleiro Preca għaddiet l-inventarji kkumpilati minn Heritage Malta tal-wirt storiku u kulturali li jinsabu fil-Palazzi Presidenzjali, fosthom anke inventarju tar-rigali tal-istat li l-President Coleiro Preca rċeviet tul dawn il-ħames snin, u li jinsabu għall-wiri b’mod permanenti fil-Palazz, il-Belt Valletta", "Ġie mgħoddi wkoll katalgu tal-kotba, li jinsabu fil-Librerija Anton Buttigieg li tinsab fil-Palazz ta’ San Anton, u li twaqqfet bl-inizjattiva tal-President Coleiro Preca bħala mill-proġett ta’ restawr estensiv li sar fl-istess palazz.", "Dan kien mgħoddi mir-rappreżentanti tal-Malta Libraries u tal-Akkademja tal-Malti, li kienu ġew appuntati mill-President Coleiro Preca bħala l-kustodji ta’ din il-Librerija." ]

[ "Is-Sibt li għadda, Teresa Ruglio li tgħix ġewwa Tas-Sliema ġiet inkurunata Miss Universe Malta.", "Teresa mhux Maltija, imma ila tgħix f'pajjiżna għal dawn l-aħħar tliet snin.", "It-tfajla kif ħa taraw għandha qalba marbuta ma' dawn il-gżejjer u ċertament ħa tkun qed iġġorr il-bandiera Maltija b'unur.", "Aħna saqsejnieha ftit mistoqsijiet sabiex insiru nafu lil Teresa aħjar u naraw x'għandha xi tgħid dwar il-fatt li ħa tkun qed tirrapreżenta lil pajjiżna.", "Jidher biċ-ċar li Teresa hi tfajla intelliġenti u ħa tagħmel lil Malta kburija għax grata tassew li qed tingħata dan il-privileġġ.", "Inħossni grata ħafna u onorata, għadni qed nipproċessa l-fatt li Malta għażlietni bħala r-rebbieħa.", "Jien ħdimt ħafna għal din il-kompetizzjoni bħall-kontestanti l-oħra kollha, għalija huwa privileġġ kbir li ġejt inkurunata r-rebbieħa.", "Jien oriġinarjament mill-Venezwela imma jien ukoll nofsni Taljana.", "Inħossni kburija ħafna li ntajjar il-bandiera Maltija għaliex dan il-pajjiż tani l-opportunità li nerġa' nieħu ħajti lura u niskopri opportunitajiet ġodda.", "Għalija l-fatt li qed ngħix f'Malta u qed nibni ħajti hawn, timlini b'kuraġġ u b'imħabba u lesta sabiex ngħid lid-dinja li Malta hija pajjiż magħmul mill-imħabba u l-aċċettazzjoni.", "Malta hija art ta' opportunitajiet għal kulħadd.", "Għalkemm mhux imwielda hawn qalbi dejjem grata lejn Malta.", "Ritratt: Facebook /", "Teresa Ruglio", "-", "Mehud minn: Benjamin Sant", "Għalija dan is-slogan jfisser mara mogħtija s-setgħa li temmen fiha nnifisha, timxi 'l quddiem għaliex tifhem l-importanza tal-imħabba u taħdem b'determinazzjoni għall-ħolm tagħha kuljum.", "Hija mara li qiegħda dejjem tikber bħala persuna u tieħu ħsieb oħrajn. għalhekk hi tispira matul l-azzjonijiet tagħha.", "Nista' nirrelata wkoll dan is-slogan miegħi nnifsi, fejn irrid inwassal il-messaġġ b'saħħtu, li irrispettivament minn liema kritika nista' naffaċċja fil-vjaġġ tiegħi nibqa' 'Confidently Beautiful'.", "Qed nistenna b'ħerqa kollox, għaliex dan huwa kapitlu ġdid f'ħajti li minnu nista' nitgħallem ħafna u nuri kemm inħobb il-pajjiż li noqgħod fih.", "Fir-rigward ta' Miss Universe nnifisha ħerqana sabiex niltaqa' ma' Steve Harvey minħabba li jien nammirah bħala kelliem motivazzjonali, u bħala kelliema motivazzjonali nnifsi, se jkun ta' pjaċir kbir li niltaqa' miegħu.", "Dan il-vjaġġ għadu kif beda u jien se nipprepara ruħi għal wirja kbira f'Miss Univers waqt li ntajjar kburija il-bandiera Maltija.", "Kull pass ta' dan il-vjaġġ qed nistennieh b'ħerqa kbira.", "Ritratt: Facebook /", "Teresa Ruglio", "-", "Piccinino Lingerie", "Tal-ġenn!", "Diġà biddiltni ħafna bħala persuna u għalkemm f'xi jiem tista' tidher diffiċli, irrid dejjem nistenna bil-ħerqa dak li jmiss f'dan il-vjaġġ.", "Minn din l-esperjenza qed nistenna li naqsam u nitgħallem mingħand kulħadd, għax dak hu li jagħmilni kuntenta imma l-iktar importanti hu li nesprimi l-imħabba u l-gratitudni.", "Il-ħolma tiegħi hi li nsir kelliema motivazzjonali u din mhix se tibqa' biss ħolma, nista' nagħmilha bis-saħħa tat-titlu Miss Universe Malta.", "Ritratt: Facebook /", "Teresa Ruglio", "L-iktar ħaġa li jien gawdejt kienet il-preparazzjoni tiegħi għall-kompetizzjoni.", "Speċjalment, meta konna mmorru għall-provi u nqattgħu ħin mal-kontestanti kollha, li nqishom ilkoll prinċipessi.", "Kellna ħafna ħin flimkien, dħakna u dejjem konna ngħinu lil xulxin u nappoġġjaw lil xulxin.", "Ovvjament l-appoġġ kollu bis-sħiħ tad-diretturi tagħna Alan J Darmanin u Jeff Francalanza, flimkien mal-kowċ tagħna Marvin Bunayo u r-rebbieħa tas-sena l-oħra Francesca Mifsud li lkoll kienu ta' motivazzjoni għalina.", "Minħabba li din mhux biss bħall-kompetizzjonijiet oħra, il-proċess li jwasslek sal-aħħar lejl huwa proċess li titgħallem minnu f'kull ħin.", "Hemm ħafna nies li ispirawni f'ħajti.", "Imma żgur ngħid li ħija Bruno, li miet is-sena l-oħra, huwa kien isofri mill-iskizofrenija u kellu żmien iebes ħafna minħabba l-kundizzjoni tiegħu, imma hu kien jemmen fih innifsu.", "Kellu jgħidli nħobbok, inti l-oħt favorita tiegħi, kompli agħmel dak li qed tagħmel.", "Hu kien dejjem umli u jitbissem.", "Inħobbok Bruno, din il-kompetizzjoni hija għalik.", "Ritratt: Facebook /", "Teresa Ruglio", "-", "Mehud minn: Godfrey J Massa", "Din ir-rebħa niddedika għall-Malta, il-familja tiegħi, l-għarus u n-nies kollha li jemmnu fija.", "Bi tbissima fuq wiċċi, ilbieraħ kelli l-privileġġ nirbaħ il-kuruna ta' Miss Universe Malta 2019, inkun grata ħafna jekk inti taċċetta lili għal min jien u għal minn fejn ġejja.", "Il-messaġġ tiegħi għalikom huwa aħdem fuqek innifsek, apprezza l-ħajja li għandek, għix kuljum bi gratitudni u l-imħabba, tieħu xejn ovvju u gawdi kull moment.", "Tkunx daqshekk diffiċli fuqek.", "Ftakar li nistgħu dejjem ninbidlu u nikbru.", "Kull ma trid tagħmel hu li tibda minnufih hawn u issa, b'attitudni pożittiva u tfittex dejjem sabiex titgħallem.", "Ibqa' miexi 'l quddiem u gawdi l-vjaġġ.", "Jien inkun grata dejjem għal dan il-pajjiż.", "Inhobbkhom għal dejjem.", "Grazzi Malta!", "Minn hawn nixtiequ nawguraw lil Teresa Ruglio, Miss Universe Malta kull suċċess fl-avventura barra minn xtutna.", "Din l-intervista hi xhieda ċara, li l-mudella ħa tkun ambaxattriċi mill-aqwa għal pajjiżna.", "Awguri Teresa!" ]

[ "Għal sena oħra, il-Kulleġġ Maria Reġina qed jorganizza esibizzjoni ta’ pitturi u arti oħra oriġinali, bit-tema “Inkunu Responsabbli”, maħluqa minn studenti mill-Iskola Medja, miż-żewġ Skejjel Sekondarji, miċ-Ċentru tal-Wardija u mil-Learning Support Centre li kollha jiffurmaw parti minn dan il-Kulleġġ.", "L-Istudenti ta’ dawn l-Iskejjel iddiskutew it-tema mal-Għalliema tagħhom u ħarġu b’xogħol li juru xi tfisser għalihom responsabbiltà lejhom infushom billi jieħdu ħsiebhom stess, jew ir lejn l-oħrajn, fosthom l-annimali u dawk anqas ixxurtjati.", "Fl-aħħarnett, riedu jwasslu wkoll messaġġ għal aktar responsabbiltà lejn l-ambjent u d-dinja tagħna.", "L-esibizzjoni qed tittella’ fil-‘foyer’ tal-Ministeru tal-Edukazzjoni fil-Furjana u nfetħet mill-Ministru tal-Edukazzjoni.", "Fil-preżenza wkoll tal-Prinċipal tal-Kulleġġ Patrick Decelis u d-Direttur Ġenerali tal-Edukazzjoni Maria McNamara, ngħataw kotba ta’ tifkira lil xi wħud mill-Istudenti, li x-xogħol tagħhom spikka.", "Dawn ġew iġġudikati mill-artist Anton Calleja, li kkummenta kemm kien għoli l-livell tax-xogħolijiet." ]

[ "Jinqatlu minn ta’ lanqas żewġ persuni fil-kapitali tal-Ukrajna, Kiev matul it-tielet lejl infila ta’ protesti kontra l-Gvern.", "Il-vjolenza żdiedet meta l-pulizija daħħlu fuq il-barrikati f’żona fejn kienet għaddejja dimostrazzjoni.", "Il-protesti f’Kiev ilhom għaddejjin minn l-aħħar ta’ Novembru kontra d-deċizjoni tal-Gvern Ukren favur ir-Russja bir-riżultat li ma ffirmax il-ftehim t’assocjazzjoni mal-Unjoni Ewropea.", "Il-Prim Ministru Mykola Azarov wissa li l-pulizija tuża l-forza jekk il-protesti jibqghu għaddejjin.", "Il-vjolenza kienet restritta għal żona żgħira qrib Pjazza Indipendenza.", "Mijiet ta’ nies indarbu f’żewġ iljieli ta’ vjolenza għalkemm dimostranti paċifiċi tefgħu it-tort fuq grupp lemin estrem, Right Sector, li wettaq il-vjolenza." ]

[ "Fi stqarrija, il-PN qal li  lest li joffri kull sapport lill-Gvern kemm fuq livell nazzjonali kif ukoll permezz tal-MEPs tiegħu fil-Parlament Ewropew", "Il-Partit Nazzjonalista qal li se jkun qed jappella lill-Kummissjoni Ewropea għall-appoġġ u rimedju filwaqt li se jkun qed jagħmel pressjoni wkoll permezz tal-Grupp tal-Partit Popolari Ewropew (PPE), biex Malta tingħata fondi biex tkun tista’ tittaffa l-ispiża kkawżata mill-maltemp tal-bieraħ.", "Fi stqarrija, il-PN appella lill-Gvern biex isir eżerċizzju biex fejn possibli jintużaw ukoll il-European Structural and Investment funds (2014-2020) biex itaffu l-impatt tal-ħsara li saret.", "Saħaq li jekk l-applikazzjoni tkun ta' suċċess, il-fond għandu jintuża b'mod trasparenti u jkun hemm distribuzzjoni ġusta lejn dawk li għandhom bżonn l-assistenza mingħajr diskirminazzjoni.", "“Il-Partit Nazzjonalista lest li joffri kull sapport lill-Gvern kemm fuq livell nazzjonali kif ukoll permezz tal-MEPs tiegħu fil-Parlament Ewropew,” tkompli l-istqarrija.", "Il-Partit Nazzjonalista, permezz tal-Ewroparlamentari tiegħu u anke diversi kelliema, wera solidarjetà ma' dawk kollha li sofrew danni fuq il-propjetà privata tagħhom, mal-bdiewa li kellhom il-prodott u strutturi agrikoli meqruda, man-negozji speċjalment dawk li għandhom strutturi esposti għall-elementi, l-entużjasti tal-Karnival li ukoll sofrew id-danni kif ukoll organizzazzjonijiet mhux governattivi oħra bħal dawk sportivi li setgħu ġarrbu ħsarat fil-faċilitajiet li jagħmlu użu minnhom.", "Il-Partit Nazzjonalista appella lill-Gvern biex minnufih jaħtar tim ta' esperti inkluż dawk mis-settur agrikolu u dawk mis-settur  tal-infrastruttura sabiex jikkwantifikaw il-ħsara li saret kważa tal-maltemp u jagħmel sejħa pubblika sabiex dawk kollha milquta b'xi mod jew ieħor jippreżentaw l-informazzjoni rilevanti quddiem l-awtoritajiet.", "“Dan sabiex il-Gvern jara kif jagħmel l-aħjar użu mill-fond tas-Solidarjetà tal-Unjoni Ewropea, liema applikazzjoni trid issir fi żmien 12-il ġimgħa minn meta saret il-ħsara,” kompla l-PN waqt li fakkar li dan il-fond joffri għajnuna lill-pajjiżi membri meta jkunu milquta minn diżastri naturali permezz ta' assistenza finanzjarja sabiex is-sitwazzjoni li tkun żviluppat tirritorna għan-normal mill-aktar fis possibbli.", "Fost il-pajjiżi li għamlu użu minn dan il-fond kien hemm il-Latvja, wara li kienet milquta minn għargħar bejn Awwissu u Ottubru tal-2017, li għamel ħsara kbira lill-agrikoltura u l-infrastruttura.", "Sa xahar wara, l-Latvja kienet sottomettiet l-applikazzjoni tagħha biex timmobilizza l-fond u kienet inghatat 'il fuq minn €17 miljun.", "Il-PN fakkar li Malta diġà bbenefikat minn €1 miljun minn dan il-fond wara li fl-2003 kienu seħħew ħsarat kbar minħabba l-maltemp.", "“Il-Partit Nazzjonalista kien ukoll ħadem sabiex pajjiżna ma jkunx eskluż milli jagħmel użu minn dawn il-fondi permezz ta' emendi li kien resaq l-MEP Simon Busuttil fil-Parlament Ewropew fl-2006.", "Dan għaliex il-limitu għall-ħsara finanzjarja propost originarjament kien wisq għoli sabiex Malta kienet tkun tista' tibbenefika,” kompliet tgħid l-istqarrija.", "Il-Partit Nazzjonalista appella wkoll lill-Gvern sabiex jagħti l-għajnuna kollha disponibbli lill-Kunsilli Lokali.", "Il-Partit Nazzjonalista temm u juri s-solidarjetà ma' dawk kollha li b'xi mod setgħu sofrew xi forma ta' ħsarat u rringrazzja lill-ħaddiema kollha f'dipartimenti varji li taw u li għadhom qed jagħtu l-għajnuna tagħhom.", "Metsola f'kuntatt mal-Kummissarju Ewropew Christos Stylianides", "Intant, l-Ewroparlamentari Roberta Metsola kellha telekonferenza mal-Kummissarju Ewropew Christos Stylianides, li hu responsabbli mill-Protezzjoni Ċivili, li matulha infurmatu dwar is-sitwazzjoni f'Malta u anke talbitu biex iwassal dan il-messaġġ quddiem il-Kummissjoni Ewropea biex Malta tingħata l-għajnuna." ]

[ "L-espert kostituzzjonali u dekan tal-Fakultà tal-Liġi, il-Professur Kevin Aquilina, ddeskriva bħala waħda li tmur kontra l-kostituzzjoni d-deċiżjoni tal-qorti li żżid żewġ siġġijiet fil-Parlament lill-Partit Nazzjonalista.", "F'artiklu dettaljat fit-Times of Malta, il-Professur Aquilina għamilha ċara li deċiżjoni dwar kif tkun magħmula l-kamra tar-rappreżentanti tista' toħodha biss il-Qorti Kostituzzjonali.", "Tenna li din il-qorti kienet diġa' ddeċidiet fit-13 ta' Marzu 2013 meta ftit wara l-elezzjoni kienet irrifjutat it-talba tal-Partit Nazzjonalista.", "Naturalment, il-Professur tal-liġi jagħmel argumenti tekniċi bbażati fuq artikli diversi li wieħed isib fil-liġijiet Maltin.", "Peró fi fti kliem jgħid li deċiżjoni kostituzzjonali (bħal dik ta' 13 ta' Marzu) ma tistax tkun riveduta minn qorti oħra.", "\"Il-Qorti Ċivili, li tat żewġ siġġijiet oħra lill-Partit Nazzjonalista, bħala rimedju taħt l-Att tal-Konvenzjoni Ewropea, qed tmur kontra l-kostituzzjoni li tgħid li hija biss il-Qorti Kostituzzjonali li tista' tiddeċiedi dwar temi bħal dawn,\" kiteb il-Professur li propona emendi fil-liġi biex kollox ikun iktar ċar.", "Il-Gvern u l-Partit Laburista qed jappellaw minn din is-sentenza li żiedet is-siġġijiet fil-Parlament lill-Partit Nazzjonalista." ]

[ "Sostnew dan deputati nazzjonalisti mal-ġurnal The Times li qalu qed iħossuhom frustrati bis-sitwazzjoni fil-partit nazzjonalista u n-nuqqas ta' ħeġġa tal-Kap Nazzjonalista Adrian Delia.", "Dan fid-dawl tal-fatt li l-grupp parlamentari nazzjonalista mhux jitlaqa b'mod regolari.", "Fil-fatt l-aħħar laqgħa tal-grupp parlamentari nazzjonalista saret f'Ġunju li għadda, minkejja li l-parlament kien għadu jiltaqa f'Lulju.", "L-stess deputat nazzjonalista qal li mingħajr laqgħat tal-grupp parlamentari, deputati nazzjonalisti jispiċċaw jirikorru għal mezzi oħra biex jesprimu t-tħassib u l-opinjoni tagħhom fuq ċertu temi.", "Deputat Nazzjonalista ieħor qal li huwa dizunur li Adrian Delia ma laqqax grupp parlamentari meta ried ikeċċi lil Kap Preċidenti Simon Busuttil dwar l-inkjesta Egrant.", "Deċizzjoni li falla minnha.", "Dan in-nuqqas wassal sabiex għadd ta' deputati jirrikori fuq facebook u jiktbu messaġġi ta' solidarjetà lejn Simon Busuttil.", "\"Everyone is working as individual\" qal deputat nazzjonalista ieħor lit-Times of Malta, fejn spjega kif deċiżjonijiet dwar policies qegħdin jittieħdu fuq livell eżekuttiv u amministrattiv.", "L-stess Deputat Nazzjonalista qal li ladarba fis-sajf l-affarijiet jikkwietaw xi ftit kien jistenna li jkun hemm laqgħat tal-grupp parlamentari mod frekwenti.", "Izda dan d-deputat qal li għandu l-impressjoni li laqgħat tal-grupp parlamentari mhux isiru minħabba li hemm deputat nazzjonalisti jopponu t-tmexxija ta' Delia.", "F'intervista li kellu fuq Times Talk din il-ġimgħa, l-Kap Nazzjonalista Adrian Delia mera l-fatt li l-grupp parlamentari mhux jitlaqa.", "Fil-fatt akkuża deptuati tiegħu b'intenzjonijiet ħżiena.", "Intant, wieħed mid-deputati nazzjonalisti li tkellem mal-tal-gazzetta ħareġ informazzjoni żbaljata dwar is-seduti tal-baġit għas-sena d-dieħla.", "Fl-artiklu ngħad li se jinbidel il-jum li fih se ssir ir-replika tal-kap tal-oppozizzjoni għad-diskors tal-baġit.", "B'reazzjoni għal dan, il-Whip Laburista Byron Camilleri qal li l-unika differenza hija n-nuqqas ta' dan id-deputat li jifhem il-kontenut mibgħut lill-Whip Nazzjonalista." ]

[ "Il-mediċina sportiva, magħrufa aħjar bħala Sports and Exercise Medicine , huwa kunċett pjuttost ġdid għal pajjiżna u fiċ-ċentru tas-saħħa ta' Birkirkara beda jingħata dan is-servizz.", "Għalkemm ħafna jaħsbu li din hija relatata biss ma' meta wieħed iweġġa', il-kura għas-saħħa primarja f'pajjiżna hija iktar ibbażata fuq l-aspett ta' prevenzjoni kif spjega l-konsulent Kirill Micallef Stafrace.", "Intant, b'investiment ta' €45,000, kien inawgurat ukoll ċentru ta' rijabilitazzjoni għall-fiżjoterapija fiċ-ċentru tas-saħħa ta' Birkirkara.", "Dan b'erba' cubicles , u b'apparat ġdid biex dak li jsir fl-iSptar Mater Dei, jista' jsir anke fiċ-ċentru tas-saħħa.", "Meta żar iċ-ċentru l-Ministru għas-Saħħa Chris Fearne, innota kif f'Birkirara, m'għadx hemm lista' ta' stennija għall-fiżjoterapija, u pazjenti jinqdew f'medja ta' jumejn.", "F'Birkirkara beda ta' mediċina sportiva.", "Il-Kap Eżekuttiv tal-kura għas-Saħħa Primarja, Renzo Degabriele, ħabbar li se toħroġ expression of interest għall-fiżjoterapisti bil-għan li dawn jaħdmu wkoll filgħaxijiet." ]

[ "L-Assoċjazzjoni Nazzjonali tas-Segretarji Eżekuttivi tal-Kunsilli Lokali u r-Reġjuni (ANSEK) esprimiet id-dispjaċir tagħha għall-mod kif il-Ministru tal-Ġustizzja Owen Bonnici approva t-tneħħija ta’ Segretarju Eżekuttiv ta’ Kunsill partikolari mill-kariga tiegħu.", "Il-każ jitratta lis-Segretarju Eżekuttiv tal-Kunsill Lokali ta’ Ħaż-Żabbar, li qed kun allegat li tneħħa mill-kariga sempliċiment għax is-Sindku ma kellux aktar grazzja miegħu.", "Is-Segretarju Eżekuttiv spiċċa tneħħa mill-post wara Mozzjoni li tressqet mis-Sindku Laburista Marc Vella Bonnici", "(ritratt)", ", li eventwalment ġiet approvata mill-maġġoranza tal-Kunsilliera.", "Fi stqarrija, l-ANSEK innotat li għal ħafna snin, is-Segretarju Eżekuttiv ħadem b’għaqal u skont il-Liġi.", "Madankollu, is-Sindku Laburista spiċċa ressaq il-Mozzjoni kontra l-appell tal-Assoċjazzjoni, filwaqt li l-Ministru Bonnici laqagħha mingħajr l-ebda raġuni valida minn Vella Bonnici.", "B’hekk, il-Ministru sar kompliċi f’azzjoni inġusta.", "L-ANSEK qalet li bl-azzjoni tiegħu, il-Ministru tal-Ġustizzja qed juri li ma jinteressahx minn Governanza Lokali tajba jew mill-kontabbiltà fis-sistema tal-Gvern Lokali.", "Barra minhekk, il-Ministru reġġa’ l-arloġġ lura u ħoloq preċedent perikoluż, fejn minflok ma jibqa’ l-Gwardjan tal-Liġi, is-Segretarju Eżekuttiv jispiċċa jagħmel biss dak li jgħidlu s-Sindku.", "ANSEK innotat li dan jista’ joħloq biża’ fost is-Segretarji Eżekuttivi, li jistgħu jispiċċaw fil-mira ta’ skuża frivola mis-Sindku tal-lokalità fejn jaħdmu ħalli jitneħħew mill-kariga.", "Dan filwaqt li appellat biex il-Ministru tal-Ġustizzja jirrimedja immedjatament din is-sitwazzjoni." ]